ޢާޝޫރާ ދުވަސް، ވަރަށް މަތިވެރި އިޙްތިފާލެއް!\nދީނީ އިޙްތިފާލުތަކަކީ އިންސާނުން ދުނިޔޭގައި އުޅެން ފެށީއްސުރެން ކުރަމުން އަންނަ ކަންކަމެވެ. އެ ކަންކަމަކީ އިންސާނާ އޭނާގެ ވެރިރައްބާ އޮންނަ ގުޅުން ހަނދުމަކޮށް، އެ އިލާހު ދެއްވި މަތިވެރި ނިޢުމަތްތަކަށް ޝުކުރު ވެރި ވުމުގެ ގޮތުން ބާއްވާ އިޙްތިފާލުތަކެކެވެ. މުޅި އަހަރު ތެރެއަށް ބަހާލެވިފައިވާ ގޮތަށް އަޅުކަމުގެ އެކިއެކި ފޯވަހިތަށް ލެއްވިކަމީ ރައްބުލް ކާއިނާތުގެ އޯގާވެރި ކަމެވެ.\nދާދި މިދާކަށް ދުވަހު އަޅުގަނޑުމެން ޙައްޖު ދުވަހާއި އަޟްޙާ ޢީދު ދުވަސް ފާހަގަ ކޮށްފީމުއެވެ. ޙައްޖު ދުވަހުގެ ދަރުމައާއި ސަވާބަށް އެދި ރޯދަ ހިފީމުއެވެ. އަޟްޙާ ޢީދުގެ މަތިވެރިކަން އަދައިގެން ޤުނުބާންކޮށް އޭގެ މަސް ފަޤީރުންނަށާއި ޙާޖާތްތަކަށް ޖެހިފައިވާ މީހުންނަށް ޞަދަޤާތް ކޮށްފީމުއެވެ. ޙައްޖުގެ ދުވަހާއި ޙައްޖު މަސް ނިމުމުން އަހަރު ނިމި، މުޙައްރަމް މަސް ފެށެނީ އިސްލާމީ ކަލަންޑަރުން އައު އަހަރަކަށް އަލިވިލަމުންނެވެ. އިހު ބަޔާން ކުޅަ ފަދައިން އަޅުކަމުގެ އެހެން މޫސުމެއް މުސްލިމުންނަށް ގެނެސްދެމުންނެވެ.\nމުޙައްރަމް މަހަކީ ﷲ سبحانه وتعالى އެ އިލާހުގެ ޒާތުފުޅަށް ނިސްބަތް ކުރައްވާފައިވާ މަހެކެވެ. އެ މަހަކީ ޝަހްރު ﷲ ކަމުގައި ޙަދީޘްފުޅު ޞައްޙަ ވެގެން އައިސްފައިވެއެވެ. މި މަހުގައި އެންމެ އިސްކަމެއް ދެވޭ ދުވަހަކީ ޢާޝޫރާ ދުވަހެވެ. ޢާޝޫރާ ދުވަހަކީ، މުޙައްރަމް މަހުގެ 10ވަނަ ދުވަހެވެ. މި ދުވަހުގެ ރޯދައިގެ މަތިވެރިކަމާއި މާތްކަމުގެ ވާހަކައިން އިސްލާމީ މުޖްތަމަޢުތައް މި ވަނީ ގުގުމާފައެވެ.\nއެ ރޯދައަށް ނަބިއްޔާ صَلَّى اللهُ عَلَيْهِ وَسَلَّم ބެހެއްޓެވި އަހައްމިއްޔަތާއި، އެއިން ލިބޭ ފައިދާގެ ވާހަކައެވެ. މާތް ނަބިއްޔާ صَلَّى اللهُ عَلَيْهِ وَسَلَّم ޙަދީޘްކުރެއްވި ބަސްފުޅެއްގެ މާނައިގައިވެއެވެ.\n"ޢާޝޫރާ ދުވަހުގެ ރޯދައިން، ފާއިތުވެ ދިޔަ އަހަރުގެ ފާފަތައް ފުއްސަވައި ދެއްވާނެ ކަމަށް ތިމަން ކަލޭގެފާނު ﷲގެ ޙަޟްރަތުން އުންމީދު ކުރައްވަމެވެ." (الترمذي: 752)\nމިހާ މުހިންމު ކަމެއް ދެވޭ ޢާޝޫރާ ދުވަހުގެ ޙަޤީޤަތާ މެދު ނަޒަރު ހިނގާލުން އެއީ ކޮންމެހެން ކުރަންޖެހޭކަމެއް ކަމުގައި ދެކެމެވެ. އެ ދުވަހަކީ ބަނޫ އިސްރާއީލުންނާ އެކު މޫސާގެފާނު ކަނޑު ހުރަސްކުރައްވައި އަމާންކަމާ އެކު ސަލާމަތްވެވަޑައިގެން ދުވަހެވެ. މޫސާގެފާނުގެ ފަސްފަހަތުން އައި އަނިޔާވެރި ފިރުޢައުނާއި އޭނާގެ ލަޝްކަރު އެ ކަނޑުގެ ތެރެއަށް ޣަރަޤު ކުރެއްވުނު ދުވަހެވެ. މޫސާގެފާނަށް ކާމިޔާބު ލިބިވަޑައިގެންނެވި ދުވަހެވެ.\nޞައްޙަ ޙަދީޘުގައި ވާރިދުވެފައިވާގޮތުން، މި ދުވަސްތަކަކީ أيام الله، ނުވަތަ ﷲގެ ދުވަސްތަކުގެ ގޮތުގައި، ޚުދު މޫސާ عليه السلام ވެސް ބަނޫ އިސްރާއީލުންނަށް ހަނދުމަކޮށްދެއްވައި އުޅުއްވިއެވެ. އެ މީހުންނަށް ނަޖާތެއް ދެއްވިކަމާއި، މާތް ﷲގެ ފަޟުލަވަންތަ ވެރިކަމުން އެބައިމީހުން ތިބި އަނިޔާވެރިކަމުގެ ތެރެއިން ސަލާމަތް ކުރެއްވިކަމެވެ. އަދި އެ އަނިޔާވެރި ކަމުން ނެރެ، މިސްރު ދޫކުރައްވާ ބަނޫ އިސްރާއިލުންނާގެން ވަޑައިގެންނެވި މަގުމަތީ ދިމާވި އެންމެ ބޮޑު ތަކުލީފަކީ ކަނޑުގެ އައްސޭރިއަށް އާދެވުނު ވަގުތު ކަމާއި، ﷲގެ މަތިވެރި މުޢުޖިޒާތެއް ދައްކަވައި އެބައިމީހުންނަށްޓަކައި ކަނޑު ދެފަޅި ކުރެއްވި ކަމެވެ. އަދި އެ ކަނޑު ދެ ފަރާތަށް ބެހިގެން ގޮސް ފަސޭހަކަމާ އެކު ހިނގޭނެ މަގެއް ﷲ ހުޅުއްވައި ދެއްވިކަމެވެ. އެ މަގުން ހިނގާފައި ދިޔައިރު އުސް ފާރެއް ފަދައިން ކަނޑުގެ ލޮނުގަނޑު ދެ ފަރާތުގައި މަޑުކުރައްވާފައި ބޭއްވެވިކަމެވެ. އަދި އެބައިމީހުން އެތަނުން ހުރަސް ކުރެވުމާއެކު އޭގެފަހަތުން އައި ފިރުއައުނުގެ ލަސްކަރުގެ މައްޗަށް އެ ލޮނުގަނޑު އޮހިގެން ދިޔަކަމެވެ.\nއެބައިމީހުން ބަލަބަލައި ތިއްބާ އަނިޔާވެރި ލަސްކަރުގެ ގަދަފަދަ ކަމަށް ދައުވާކުރި ހަތިޔާރު އެޅި ހަނގުރާމަ ވެރިންނާއި، އަސްވާރުންނާއި، އެނޫން އެންމެން ޣަރަޤު ކުރެއްވިކަމެވެ. އެ ހުރިހާ އެންމެންގެ މައްޗަށް މަތިވެރި ރައްބެއްކަމަށް ދައުވާ ކުރި ކިބުރު ވެރި ޖައްބާރު އަނިޔާވެރި ފިރުޢައުނު ނިކަމެތި ގޮތަކަށް ފެނުތެރޭ ޣަރަޤުވެދިޔަ ގޮތުގެ ވާހަކައެވެ. މި ހުރިހާ ކަމެއް މޫސާގެފާނު ބަނޫ އިސްރާއީލުންނަށް ހަނދާން ކޮށްދެއްވަމުން ގެންދެވީ އެބައިމީހުން ﷲގެ ރަޙްމަތަށް ޝުކުރު ވެރިވޭތޯއެވެ.\nކީރިތި ޤުރުއާނުގައި ވެސް މިކަން މި މަގުން ބަޔާން ކުރައްވައި ﷲ تعالى ވަޙީކުރައްވަނީ ﴿وَلَقَدْ أَرْسَلْنَا مُوسَىٰ بِآيَاتِنَا أَنْ أَخْرِجْ قَوْمَكَ مِنَ الظُّلُمَاتِ إِلَى النُّورِ وَذَكِّرْهُم بِأَيَّامِ اللَّهِ ۚ إِنَّ فِي ذَٰلِكَ لَآيَاتٍ لِّكُلِّ صَبَّارٍ شَكُورٍ﴾ (ابراهيم: ٥) މާނައީ: "ހަމަކަށަވަރުން، ތިމަންރަސްކަލާނގެ آيةތަކާއިގެން، މޫސާގެފާނު ފޮނުއްވީމެވެ. (އަދި އެންގެވީމެވެ.) ކަލޭގެފާނުގެ ޤައުމުގެ މީހުން އަނދިރިކަމުގެ ތެރެއިން، އަލިކަމުގެ ތެރެއަށް ނެރުއްވާށެވެ! އަދި އެއުރެންނަށް اللَّهގެ ދުވަސްތައް ހަނދުމަ ކޮށްދެއްވާށެވެ! ހަމަކަށަވަރުން، ކެތްތެރިކަން ބޮޑު، ޝުކުރުވެރިވުން ގިނަ ކޮންމެ މީހަކަށް، އެކަންތަކުގައި ހެކިތަކެއްވާކަން ކަށަވަރެވެ."\nމި އުންމަތުގެ ނަބިއްޔާ މުޙައްމަދު صَلَّى اللهُ عَلَيْهِ وَسَلَّم މަދީނާއަށް ހިޖުރަކުރެއްވިއިރު އެ ރަށުގައި ތިބި ޔަހޫދީން މުޙައްރަމު މަހުގެ 10ވަނަ ދުވަހު ރޯދަ ހިފާތީ ދެކެވަޑައިގަތެވެ. އަދި އެކަމުގެ ޚަބަރު އޮޅުން ފިލުއްވެވިއެވެ. އެބައިމީހުން ދެންނެވީ މި ދުވަހުގެ ރޯދަ ތިމަންމެން އިޙްތިފާލު ކުރަނީ މޫސާގެފާނަށް ލިބިވަޑައިގެންނެވި ކާމިޔާބަށް ޝުކުރުވެރި ވުމުގެ ގޮތުންކަމުގައެވެ. އެ ހިނދުގައި ނަބިއްޔާ صلَّى اللهُ عليهِ وسلَّمَ ޙަދީޘް ކުރެއްވިއެވެ. "ތިޔަބައިމީހުންނަށްވުރެ، އަހަރުމެން މޫސާގެފާނަށް މާ އައުލާވެގެންވެއެވެ." (مسلم)\nއެހެންކަމުން މުޙައްރަމް މަހުގެ މާތްކަމާއި މަތިވެރިކަން އިޙްތިފާލުކުރުން އެއީ އާދައިގެ ކަމަކަށްވުރެ މާ ބޮޑު، މާ މަތިވެރި ކަމެކެވެ. އަޅުގަނޑުމެން މުސްލިމުންނަށް އަނެއްކާ ވެސް ލިބޭ އަޅުކަމުގެ ފޯވައްސެކެވެ. ހެޔޮކަމަށް އެދޭ މީހުންނަށް ހުރި އުފާވެރި ޚަބަރެކެވެ. މި ހިނގާ މުޙައްރަމުމަހުގެ 10ވަނަ ދުވަސް ދިމާވަނީ އަންނަ ބުދަ ދުވަހާ ނޫންތޯއެވެ؟ އާޝޫރާ ދުވަހުގެ ރޯދަ ހިފުމުގައި 10ވަނަ ދުވަހާ އެކު އޭގެ ކުރީ ދުވަސް ނުވަތަ އޭގެ ފަހު ދުވަސް ރޯދަހިފުން އެއީ ސުންނަތްކަން ގަދަވެގެންވާ ކަމެކެވެ.\nއެހެން ކަމުން އެދުވަހުގައި ރޯދަ ހިފުމަށް އަޅުގަނޑުގެ އަމިއްލަ ނަފުސަށާއި ތިޔަ ހުރިހާ ކިޔުން ތެރިންނަށް ނަސޭޙަތްތެރިވެ ވަޞިއްޔަތް ކުރަމެވެ.


Dhuniyeyge Enme Bodu Mahujanu Jeff Bezos Javvah Dhanee - Vaguthu\nދުނިޔޭގެ އެންމެ ބޮޑު މަހުޖަނު ޖެފް ބެޒޮސް ޖައްވަށް ދަނީ\nއެމެޒަން ކުންފުނީގެ ވެރިޔާ ޖެފް ބެޒޮސް\nދުނިޔޭގެ އެންމެ ބޮޑު މަހުޖަނުންގެ ތެރޭގައި ހިމެނޭ ޖެފް ބެޒޮސް އާއި އޭނާގެ ބޭބެ ޖައްވަށް ދާން ތައްޔާރުވާ ކަން އިއުލާން ކޮށްފިއެވެ.\nބެޒޯގެ ރޮކެޓް ޝިޕް ކުންފުނި، ބްލޫ އޮރިޖިންއިން އުފައްދާފައިވާ ޝެޕާޑް ރޮކެޓުގައި ބެޒޮސް އާއި އޭނާގެ ބޭބެއާ އެކުގައި ޖައްވަށް ދާނެ މީހަކު ހޯދުމަށް ވަނީ ނީލަމަށް ހުޅުވާލައިފައެވެ. އެ ފުރުސަތު ލިބޭ ނަސީބުވެރިޔަކަށް ދެބެއިންނާއެކު ޖައްވަށް ދަތުރުކުރުމުގެ އިންތިޒާމް ހަމަޖެހިގެން ދަނީ އަންނަ މަހުގެ 20 ވަނަ ދުވަހުއެވެ.\nމިހާތަނަށް އައި އިރު އެންމެ މަތިން މިކަމަށް ބިޑް ކޮށްފައިވަނީ 2.8 މިލިއަން ޑޮލަރަށެވެ. ނީލަމަށް ހުށަހެޅުމުގެ ފުރުސަތު ހޮނިހިރު ދުވަހު ބަންދުވެގެން ދާއިރު، ނީލަމުން ލިބޭ އަގު ބްލޫ އޮރިޖިންގެ އެޑިއުކޭޝަން ފައުންޑޭޝަނަށް ހަދިޔާކުރަން ވަނީ ހަމަޖެހިފައެވެ.\nހޯމަ ދުވަހު އެ ކުންފުނިން މީސް މީޑިއާގައި ހާމަކުރި ވީޑިއޯއެއްގައި ބުނެފައިވަނީ ޖައްވުން ދުނިޔެ ބަލާލަން ފުރުސަތު ލިބުމަކީ މީހާ މުޅިން ބަދަލުކޮށްލާނެ ކަމެއް ކަމަށެވެ.\nއެމެޒަން ކުންފުނީގެ ވެރިޔާ ބެޒޮސް ބުނީ ޖައްވަން ދާން ބޭނުންވަނީ އެއީ އަބަދުވެސް ކުރަން ބޭނުންވާ ކަމަކަށްވީމަ ކަމަށެވެ.\nބްލޫ އޮރިޖިންސްގެ ފްލައިޓުގައި ޖައްވު ބަލާލަން ދާން ބޭނުންވާ މީހުންނަށް ފަތުުރުވެރިކަމުގެ ވިޔަފާރި އުސޫލުން އެ ފުރުސަތު އެބައޮތެވެ. ކުރު ދަތުރުތަކަށް ފަތުރުވެރިންނަށް ޖައްވަށް ދެވޭނެ ކަމަށް އެ ކުންފުނިން ހާމަކޮށްފައިވާއިރު، އަދި ޓިކެޓުގެ އަގުތަކެއް ހާމަ ކޮށްފައެއް ނުވެއެވެ.\nއިންސާނުން މުސްކުޅިނުވާނެ ގޮތެއް ހޯދުމަށް ޖެފް ފަންޑް ކުރަނީ\nޖޫން 8, 2021 18:16\nދާގޮތަށް ނައިސް އޮތަސް ވަރިހަމަ.\nޖޫން 8, 2021 20:32\nޖޫން 9, 2021 09:10\nގޮއްސަ ނާންނާތި ދެން.


Ingireysi bodu vazeeru kamah Boris Johnson\nއިނގިރޭސި ބޮޑުވަޒީރަކަށް ބޮރިސް ޖޯންސަން\nކޮންޒަވެޓިވް ޕާޓީގެ ލީޑަރުގެ މަގާމަށް ހޮވިވަޑައިގަތުމާއެކު އިނގިރޭސި ވިލާތުގެ އާ ބޮޑު ވަޒީރުގެ މަގާމު ބޮރިސް ޖޯންސަން ކަށަވަރު ކުރައްވައިފި އެވެ.\nކޮންޒަވެޓިވް ޕާޓިގެ ލީޑަރު ހޮވުމަށް މެންބަރުންގެ މެދުގައި ނެގުނު ވޯޓުން ޖޯންސަން އަށް ލިބިވަޑައިގަތީ 92،153 ވޯޓެވެ. ޖޯންސަންއާ ވާދަކުރެއްވި އެ ގައުމުގެ ފޮރިން ސެކްރެޓަރީ ޖެރެމީ ހަންޓަށް ލިބިވަޑައިގެންނެވީ 46،656 ވޯޓެވެ. ޕާޓީގެ ލީޑަރަކު ހޮވުމަށް ވޯޓުލުމުގެ ހައްގު ކޮންޒަވެޓިވް ޕާޓީގެ 160،000 މެންބަރުންނަށް ލިބިފައިވެ އެވެ. ވޯޓުގައި ވަނީ 87.4 ޕަސެންޓް މީހުން ބައިވެރިވެފަ އެވެ.\nއިނގިރޭސި ބޮޑުވަޒީރު ކަމުގެ މަގާމުގައި ވަގުތީ ގޮތުން މިހާރު ހުންނެވި ތެރީސާ މޭ އެވެ. އިންތިހާބު ކާމިޔާބު ކުރުމަށްފަހު ވާހަކަފުޅު ދައްކަވަމުން ޖޯންސަން ވިދާޅުވީ، އިގިރޭސިވިލާތަކީ މިހާރަށް ވުރެ ހުރިހާ ގޮތަކުން ވެސް ބާރުގަދަ ގައުމަކަށް ހައްދަވާނެ ކަމަށެވެ. އަދި އިނގިރޭސިން ޔޫރަޕިއަން ޔޫނިއަނުން ވަކިވުމުން ހަގީގަތަކަށް ހައްދަވައި އެކަމުގެ ފައިދާ ރައްޔިތުންނަށް ހޯއްދަވައި ދެއްވާނެ ކަމަށް ވެސް ވިދާޅުވި އެވެ.\nއީޔޫއިން އިނގިރޭސި ވިލާތް ވަކިވުމަށް ހަމަޖެހިފައި ވަނީ އޮކްޓޯބަރު 31 ގަ އެވެ. ޖޯންސަންގެ ބޮޑުވަޒީރު ކަމުގެ ހުވާ ކުރައްވަނީ މާދާމާ އެވެ. ޖޯންސަން ވަނީ އިނގިރޭސިވިލާތުގެ ފޮރިން މިނިސްޓަރުގެ މަގާމާއި، ލަންޑަނުގެ މޭޔަރުކަން ވެސް މީގެ ކުރިން ކުރައްވާފަ އެވެ.


ހަރުކަށި އަނިޔާވެރި އަމަލުތައް ހިންގުން ހުއްޓުވުމުގައި ހުރިހާ ފަރާތްތަކުން ސަރުކާރަށް އެއްބާރުލުން ދެއްވުމަށް ހޯމް މިނިސްޓަރ އިލްތިމާސްކުރައްވައިފި - MV Times\n0 November 30th, 2019 - 12:32 AM\nހަރުކަށި އަނިޔާވެރި އަމަލުތައް ހިންގުން ހުއްޓުވުމުގައި ހުރިހާ ފަރާތްތަކުން ސަރުކާރަށް އެއްބާރުލުން ދެއްވުމަށް ހޯމް މިނިސްޓަރ އިލްތިމާސްކުރައްވައިފިއެވެ.\nމިނިސްޓަރ ޢިމްރާން ޢަބްދުﷲ މިކަމަށް އިލްތިމާސްކުރެއްވީ ރާއްޖެ އިސްލާމްވީ ދުވަސް ފާހަގަކުރުމަށް ބޭއްވި ރަސްމީ ޖަލްސާގައި ވާހަކަފުޅުދައްކަވަމުންނެވެ. މިނިސްޓަރ ވިދާޅުވީ މިއަދު އޮތް އެންމެ ބޮޑު ގޮންޖެހުމަކީ އިސްލާމް ދީނަށް ކުޑައިމީސް ބަސް ރައްދުކޮށް، ފުރައްސާރަކޮށް މަލާމާތް ރައްދުކުރުމާ ދީނުގެ ނަމުގައި ހައްދުފަހަނައަޅާފައިވާ އަމަލުތައް މަދުން ނަމަވެސް ހިންގުމެވެ.\n" މިކަމަށް ހައްލެއް ހޯދުމަށް ދީނާ ޤައުމުދެކެ ލޯބިވާ ހުރިހާ ޢިލްމްވެރިންނާއި ރައްޔިތުން ސަރުކާރަށް އެހީތެރިވުމަށް މިރޭ އަޅުގަނޑު އިލްތިމާސްކުރަން" މިނިސްޓަރ ވިދާޅުވިއެވެ.\nމިނިސްޓަރ އިމްރާން ޢަބްދުﷲ ވިދާޅުވީ ދިވެހި ޤައުމު ނަގަހައްޓާ، ރައްޔިތުންގެ ސުލުޙަ މަސްލަހަތު ޤާއިމްކޮށް، ރައްޔިތުންގެ އެކުވެރިކަމާ އެއްބައިވަންތަކަން ދަމަހައްޓާ ރައްޔިތުންގެ ވަހުދަތު ޤާއިމްކުރެވޭނީ ޤައުމުގެ ހުރިހާ އަފްރާދުން އެއަޞާސްތަކެއްގެ މައްޗަށް އެއްބައިވަންތަ ކުރުވާ ޒިކުރާތައްއަބަދުމެ ހަނދާން އާކޮށް ދިރުވާ އާލާކޮށްގެންކަމަށެވެ. ދިވެހިންނަކީ ކިޔަމަންތެރި ސުލުހަވެރި، އެންމެން އެކުގައި އުޅެން ބޭނުންވާ އެއްބައިވަންތަ ބައެއްކަން މިނިސްޓަރ ފާހަގަކުރެއްވިއެވެ. ހައްޤުގޮތް ސާފްވެ ބަޔާންވުމުން އެގޮތް ޤަބޫލުކުރުމުގައި ފަސްޖެހުމެއްނެތި ވަގުތުން އަމަލުކުރުމުގެ ރިވެތި ސިފަ ދިވެހިންގެ ކިބައިގަ އަށަގެންފައިވާކަންވެސް މިނިސްޓަރ ފާހަގަކުރެއްވިއެވެ.\nރާއްޖެ އިސްލާމްވެގެންދިޔަގޮތުގެ ޙާދިސާއަކީ އެހާދިސާއިން ގިނަގުނަ ޢިބްރަތްތަކަކާ ފިލާވަޅުތަކެއް ހާޞިލްކުރެވޭނެ ހާދިސާއެއްކަންވެސް މިނިސްޓަރ ފާހަގަކުރެއްވިއެވެ. މިނިސްޓަރ ވިދާޅުވީ އެންމެ މުޙިއްމު އެއްފިލާވަޅަކީ ދީނަށް ގޮވާލުމުގައި ނުވަތަ ދަޢުވަތު ދިނުމުގައި ހާލަތަށް ރިޢާޔަތްކޮށް ހިކުމަތާއި، ބުއްދި އިސްކޮށް، ޤަބޫލުކުރަން ފަސޭހަވާނެ ބީދައިން ދަޢުވަތު ދިނުންކަމަށެވެ.\nކާބަފައިން އަޅުގަނޑުމެންނާ ހަމައަށް މާތްވެގެންވާ އިސްމާލްދީން ފޯރުކޮށްދީފައިވާކަން ފާހަގަކުރައްވަމުން މިނިސްޓަރ ވިދާޅުވީ އަންނަން އޮތް ޖީލުތަކަށް ދީން ފޯރުކޮށްދިނުމަކީ އަޅުގަނޑުމެންގެ ޒިންމާއެއްކަމަށެވެ. އެކަމަަށްހުރި ގޮންޖެހުންތައް ދެނެގަނެ އެކަމަށް ހައްލެއް ހޯދުމަކީ ސަރުކާރާއި، ޢިލްމްވެރީންގެ ޒިންމާއެއްކަމަށް މިނިސްޓަރ ވިދާޅުވިއެވެ.\nރާއްޖެ އިސްލާމްވި ދިވަހުގެ ރަސްމީ ޖަލްސާ ޝަރަފްވެރިކޮށްދެއްވީ ރައީސުލްޖުމްހޫރިއްޔާގެ ނާއިބު ފައިސަލް ނަސީމެވެ. ރަސްމިއްޔާތުގައި ކުރީގެ ރައީސް އަލްއުސްތާޛު މައުމޫން އަބުދުލްޤައްޔޫމްވެސް ބައިވެރިވެވަޑައިގެންނެވިއެވެ.


ޢިމާރާތުގެ ބޭރު ގޭޓްތަކާއި ޢިމާރާތައް ބޭނުންވާ ދެމެންހުންނަ ބޮޑު ދޮރުތައް ހުޅުވި ބޭނުމެއް ނިމުމުން ތަޅުލެވިފައިވޭތޯ ޗެކްކުރުމާއި ޢިމާރާތުގެ ކުޑަދޮރުތައް ޤަވާޢިދުން ލައްޕާފައި ހުރޭތޯ ޗެކްކުރުން.\nޢިމާރާތުގެ ގޯތިތެރެއަށް ވެއްދޭ ތަކެއްޗާއި ބޭރަށް ގެންދެވޭ ތަކެތި ބެލުމާއި ސުވާލުކޮށްގެން އޮޅުންފިލުވަންޖެހޭ އެއްޗެއް ނަމަ ސުވާލު ކުރުން.\nފަޔަރ އެލާމެއް އަޅައިފިނަމަ އެކަމާއި ގުޅިގެން ޢަމަލު ކުރުމަށް ދެވިފައިވާ އިންސްޓްރަކްޝަން އާއި އެއްގޮތަށް ޢަމަލު ކުރުމަށްފަހު ސިކިއުރިޓީ ލޮގުފޮތުގައި ލިޔެ ކަމާއިބެހޭ މުވައްޒަފަކު ލައްވާ ސޮއި ކުރުވުން.\nސެކިއުރިޓީ ރޫމުގައި ބެހެއްޓިފައިވާ ސިކިއުރިޓީ ކެމެރާގެ މޮނިޓަރު ތައް ޤަވާޢިދުން ބަލަމުން ގެންދަންވާނެއެވެ. މިގޮތަށް ބެލުމުގައި އެއްވެސް އާދަޔާޚިލާފު ކަމެއްފާހަގަ ކުރެވިއްޖެ ނަމަ އެކަމެއް އޮތޯރިޓީގެ ކަމާބެހޭ މުވައްޒަފަކަށް އެންގުމުގެ އިތުރަށް އެކަމެއް ސެކިއުރިޓީ ލޮގުފޮތުގައި ނޯޓްކޮށް އޮތޯރިޓީގެ ކަމާބެހޭ މުވައްޒަފު ލައްވާ ސޮއި ކުރުވަން ވާނެއެވެ.\nރަސްމީގަޑީގެ ފަހުން އޮފީހަށް އަންނަ މުވައްޒަފުންނާއި،އެހެންފަރާތް ތަކުން ލިޔަން ހަމަޖެހިފައިވާ ފޮތުގައި ލިޔަމުންގެންދޭތޯ ބަލާ ޗެކްކުރުން.\nޢިމާރާތުގެ ބޭރުގެ ހޮޅިބުރި އެއް އަދައިފިނަމަ އެކަމެއް ކަމާބެހޭ މުވައްޒަފަށް އެންގުމާއި، ކަރަންޓް ދިނުން ފަދަކަމެއް ދިމާވެއްޖެހާލަތެއްގައި އަޅަންޖެހޭ ފިޔަވަޅުތައް އެޅުމާއެކު އެފަދަހާލެއްގައި ބޭނުންކުރެވޭ ގޮތަށް ބަހައްޓަންޖެހޭ ތަކެތި ރަގަޅަށް މަސައްކަތް ކުރާ ހާލަތުގައި ހުރިކަން ޔަޤީން ކުރުން.\nއެއްޑިއުޓީ އިން އަނެއްޑިއުޓީ އަށް ބަދަލުވާއިރު އަލަށް ހަވާލުވާ ސެކިއުރިޓީ އޮފިސަރ ނިމުނު ޑިއުޓީގެ ކުރު ބްރީފިން އެއްދީ ތަންހަވާލުކުރުން.\nބެލެހެއްޓުމުގެ ގޮތުންނާއި ރައްކާތެރިކަމުގެ ގޮތުން ބަޔާންވެދިޔަ ކަންތައްތަކުގެ އިތުރުކަމެއް ކުރަންޖެހިއްޖެނަމަ އެވަގުތަކު އެކަމެއް ކުރެވެން އޮތް އެކަށީގެންވާ ގޮތަކަށް އެކަމެއް ކުރަންވާނެއެވެ.\nމަތީގައިވާ މަސައްކަތްތަކުގެ އިތުރުންވެސް މުވައްޒަފަކުޗުއްޓީގައި ހުރުމުގެ ސަބަބުން ނުވަތަ ވަގުތީގޮތުން މުވައްޒަފަކު މަދުވުމުގެ ސަބަބުން އެމުވައްޒަފަކު ކުރާ މަސައްކަތެއް ހަވާލުކޮށްފި ހާލަތެއްގައި އެމަސައްކަތެއް ހަވާލުކުރެއްވި މުއްދަތުގައި ކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އޮކްޓޯބަރ 2019 ގެ 13:00 ގެ ކުރިން، ކޮމިއުނިކޭޝަންސް އޮތޯރިޓީ އޮފް މޯލްޑިވްސް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3320000 މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nއެޕްލިކޭޝަން ފޯމާއިއެކު ހުށަހަޅަން ޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލްކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 15 އޮކްޓޯބަރ އާއި 17 އޮކްޓޯބަރ އާ ދެމެދު، ކޮމިއުނިކޭޝަންސް އޮތޯރިޓީ އޮފް މޯލްޑިވްސް ގައެވެ.


ބުދަ, 26 ޑިސެމްބަރ 2018\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމު ކޮށްގެން ބާއްވާ ޖަޖްކްރާފްޓް، ޖުޑީޝަލް ސްކިލްސް އެންޑް ޖުޑީޝަލް މެނޭޖްމަންޓް އާ ބެހޭ ސެމިނާރެއް މިއަދު ފަށައިފިއެވެ.\nސުޕީރިއަރ ކޯޓުތަކުގެ ޤާޟީންނާއި މެޖިސްޓްރޭޓް ކޯޓުތަކުގެ މެޖިސްޓްރޭޓުންނަށް ޚާއްޞަކޮށްގެން ކުރިއަށް ގެންދާ މި ސެމިނާރުގައި ސުޕީރިއަރ ކޯޓުތަކުގެ ޤާޟީންނާއި މެޖިސްޓްރޭޓް ކޯޓުތަކަށް އަލަށް ޢައްޔަން ކުރެވުނު މެޖިސްޓްރޭޓުންނާ އެކު ޖުމްލަ 19 ބޭފުޅުން ބައިވެރިވެވަޑައިގަންނަވައެވެ.\nޤާނޫނީ ވަކީލުންނަށް އަމާޒުކޮށްގެން ހިންގާ އޮރިއެންޓޭޝަން ޕްރޮގްރާމް ފެށިއްޖެ\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމްކޮށްގެން ޤާނޫނީ ވަކީލުންގެ އޮރިއެންޓޭޝަން ޕްރޮގްރާމެއް 03 ޑިސެންބަރު 2018 ގައި ފަށައިފިއެވެ. މި ޕްރޮގްރާމަކީ ލީގަލް ޕްރޮފެޝަނަށް އަލަށް ގުޅިވަޑައިގަންނަވާ ޤާނޫނީ ވަކީލުން ދިވެހިރާއްޖޭގެ ޝަރުޢީ އަދި ޤާނޫނީ ނިޒާމަށް އަހުލުވެރި ކުރުމަށް ޓަކައި ކުރިއަށްގެންދާ ޕްރޮގްރާމެކެވެ.\nމި ޕްރޮގްރާމް ކުރިއަށް ގެންދާއިރު މަޢުލޫމާތު ދެވޭ ދާއިރާތަކުގެ ތެރޭގައި، އިންޓްރަޑަކްޝަން ޓު ދަ ލީގަލް ޕްރޮފެޝަންސް، މެނޭޖިންގ ލީގަލް ޕްރެކްޓިސް، އެތިކްސް ފޯ ލޯޔަރސް އެންޑް ކޮންޓެންޕްޓް އޮފް ކޯޓު ހިމެނެއެވެ. އަދި މީގެ އިތުރުން ކޯޓުތަކުގެ އިޖުރާއާތާ ބެހޭ ގޮތުންވެސް މަޢޫލޫމާތު ދެވޭނެއެވެ.\nދިވެހިރާއްޖޭގެ ޖުޑީޝަލް އެކަޑަމީން ކުރިއަށް ގެންދާ ޖިނާއީ އިޖުރާއާތާ ބެހޭ ޤަޟާއީ ސެމިނާރު\nހޮނިހިރު, 24 ނޮވެމްބަރ 2018\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމު ކޮށްގެން، ޖިނާއީ އިޖުރާއާތާ ބެހޭ ޤަޟާއީ ސެމިނާރުގެ ނަމުގައި ސެމިނާރެއް ފަށައިފިއެވެ. 2018 ނޮވެންބަރު 24 އިން 28 އަށް ކުރިއަށް ގެންދާ މި ސެމިނާރުގެ މަޤުސަދަކީ ދިވެހިރާއްޖޭގެ ޖިނާއީ ޢަދުލުގެ ނިޒާމު ހަރުދަނާކޮށް، ދިވެހިރާއްޖޭގެ ޖުޑީޝަލް ދާއިރާތަކުގެ މެޖިސްޓްރޭޓުންނާއި މެޖިސްޓްރޭޓް ކޯޓުތަކުގެ ލީގަލް މުވައްޒަފުންނާއި ކަމާބެހޭ ދައުލަތުގެ މުއައްސަސާތަކުގެ ބޭފުޅުންނަށް ޖިނާއީ އިޖުރާއަތުގެ ޤާނޫނާ ބެހޭ މަޢުލޫމާތާއި ތަޖުރިބާ ޙިއްޞާކޮށް، ޖިނާއީ އިޖުރާއަތުގެ ޤާނޫނަށް ޢަމަލުކުރުމުގައި އިޖުރާއީގޮތުން ދިމާވާ ދަތިތަކާއި މައްސަލަތަކާ ބެހޭ ގޮތުން މަޝްވަރާކުރުމެވެ.\nޤާނޫނީ ވަކީލުންގެ އޮރިއެންޓޭޝަން ޕްރޮގްރާމްގައި ބައިވެރިވުމުގެ ފުރުޞަތު ހުޅުވާލައިފި\nދިވެހިރާއްޖޭގެ ސުޕްރީމް ކޯޓުގެ ނަންބަރު 2015/SC-RU/03 (04 ނޮވެންބަރު 2015) ރޫލިންގ އިން އެކަށައަޅާފައިވާ "ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަދިނުމުގެ ޤަވާޢިދު" ގެ ދަށުން ދިވެހިރާއްޖޭގައި ޤާނޫނީ ވަކީލެއްގެ ހައިސިއްޔަތުން މަސައްކަތްކުރުމުގެ ހުއްދަ ދޫކޮށްފައިވާ ޤާނޫނީ ވަކީލުންނަށް އަމާޒުކޮށްގެން، ދިވެހިރާއްޖޭގެ ޖުޑީޝަލް އެކަޑަމީން ހިންގާ ޤާނޫނީ ވަކީލުންގެ އޮރިއެންޓޭޝަން ޕްރޮގްރާމްގައި ބައިވެރިވުމަށް އެދި ހުށަހެޅުމުގެ ފުރުޞަތު ވަނީ ހުޅުވާލައިފައެވެ.\nދިވެހިރާއްޖޭގެ ޖުޑީޝަލް އެކަޑަމީން ކުރިއަށްގެންދާ ކުޑަކުދިންގެ ޙައްޤުތަކާއި ކުޑަކުދިންގެ ޢަދުލުގެ ނިޒާމާ ބެހޭ ސެމިނާރު\nހޯމަ, 15 އޮކްޓޯބަރ 2018\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމު ކޮށްގެން ކުރިއަށް ގެންދާ، ކުޑަކުދިންގެ ޙައްޤުތަކާއި ކުޑަކުދިންގެ ޢަދުލުގެ ނިޒާމާ ބެހޭ ސެމިނާރު ފެށިއްޖެއެވެ.\nޔުނިސެފްގެ މާލީ އެހީތެރިކަމާ އެކު، ދިވެހިރާއްޖޭގެ ޤައުމީ ޔުނިވަރސިޓީ ގދ. އަތޮޅު ކެމްޕަހުގެ ހޯލްގައި 2018 އޮކްޓޫބަރު 14 އިން 18 އަށް ކުރިއަށްގެންދާ މި ސެމިނާރުގެ މަގުސަދަކީ، ދިވެހިރާއްޖޭގެ ކުޑަކުދިންގެ ހައްޤުތަކާއި ކުޑަކުދިންގެ އަދުލުގެ ނިޒާމު ހަރުދަނާ ކުރުމަށް ޓަކައި ކަމާ ގުޅޭ އެންމެހާ މުއައްސަސާތައް ހޭލުންތެރި ކުރުވުމާ އެކު، ބައިނަލް އަޤްވާމީ ބެސްޓް ޕްރެކްޓިސްތަކުގެ މަޢުލޫމާތު ބައިވެރިންގެ މެދުގައި ހިއްޞާކޮށް، ފަނޑިޔާރުންނާއި ކަމާ ގުޅުން ހުރި މުއައްސަސާތަކުގެ ބޭފުޅުންގެ ތަޖުރިބާ ހިއްސާ ކުރުމާއި، ކުޑަކުދީންގެ ހައްޤުތައް ރައްކާތެރި ކުރާނެ ގޮތުގެ ފުރިހަމަ މައުލޫމާތު ހިއްސާ ކުރާނެ ޕްލެޓްފޯމެއް ޤާއިމު ކޮށްދިނުމާއި، ކުޑަކުދިންގެ އަދުލުގެ ނިޒާމު ކުރިއަށް ގެންދިޔުމުގައި އިދާރާތަކަށް ކުރިމަތި ވާ ގޮންޖެހުންތައް ހިއްސާކުރުމެވެ.\nބުދަ, 19 ސެޕްޓެމްބަރ 2018\n2018 ސެޕްޓެންބަރު 16 ވަނަ ދުވަހުން ފެށިގެން 05 ދުވަހުގެ މުއްދަތަށް ކުރިއަށް ގެންދާ މަދަނީ ޢަދުލުގެ ނިޒާމް ހަރުދަނާ ކުރުމާބެހޭ ސެމިނާރުގެ ސެޝަންތައް މިއަދުވެސް ކުރިއަށް އެބަދެއެވެ. ދިވެހިރާއްޖޭގެ ހައިކޯޓާއި ސުޕީރިއަރ ކޯޓުތަކުގެ ފަނޑިޔާރުންގެ އިތުރުން، ޖުޑީޝަލް ދާއިރާތަކުގެ 30 މެޖިސްޓްރޭޓުން ހިމެނޭގޮތުން ޖުމްލަ 60 ބައިވެރިންނާއެކު ކުރިއަށްދާ މި ސެމިނާރުގައި މިއަދު ކުރިއަށްދަނީ މި ސެމިނާރުގެ 8 އަދި9ވަނަ ސެޝަނެވެ.\nއާދީއްތަ, 16 ސެޕްޓެމްބަރ 2018\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމްކޮށްގެން މި މަހުގެ 16 އިން 20 އަށް ކުރިއަށްގެންދާ މަދަނީ ޢަދުލުގެ ނިޒާމް ހަރުދަނާ ކުރުމާބެހޭ ސެމިނާރު މިއަދު އިފްތިތާޙްކޮށްދެއްވައިފައެވެ. އިސްލާމީ މަރުކަޒުގެ ޖަލްސާކުރާ މާލަމުގައި އެކަމަށްޓަކައި ބޭއްވި ޚާއްޞަ ރަސްމިއްޔާތެއްގައި މި ސެމިނާރު އިފްތިތާޙްކޮށްދެއްވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޛް އާދަމް މުޙައްމަދު ޢަބްދުﷲ އެވެ.\nކޮމަރޝަލް ލޯއާ ބެހޭ ޓްރެއިނިންގ އޮފް ޓްރެއިނާރސް ސެމިނާރު\nހޮނިހިރު, 02 ޑިސެމްބަރ 2017\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމު ކޮށްގެން، ކޮމަރޝަލް ލޯއާ ބެހޭ ޓްރެއިނިންގ އޮފް ޓްރެއިނަރސް ސެމިނާރެއް ފަށައިފިއެވެ.\nމި ސެމިނާރަކީ ދިވެހިރާއްޖޭގެ ހައިކޯޓާއި ސުޕީރިއަރ ކޯޓުތަކާއި، މެޖިސްޓްރޭޓު ކޯޓުތަކުގެ ފަނޑިޔާރުންނާއި ލީގަލް މުވައްޒަފުން ބައިވެރި ވެވަޑައިގަންނަވާ ޓްރެއިނިންގ އޮފް ޓްރެއިނާރސް ސެމިނާރެކެވެ. މި ސެމިނާރުގެ މަގުސަދަކީ ކޮމަން ލޯ އާއި އިސްލާމީ ޝަރީޢާ ކޮމަރޝަލް ލޯގައި ބޭނުންކުރެވޭ ގޮތާމެދު ޢިލްމީ އަދި ފަންނީ ފެންވަރުގައި މަޝްވަރާކުރުމާއި، މި ފަދަ ތަމްރީނުތައް ކުރިއަށް އޮތްތަނުގައި ހިންގާނެ ޓްރެއިނަރުން ތައްޔާރު ކުރުމެވެ.\nޖިނާއީ އިޖުރާއާތުގެ ޤާނޫނާ ބެހޭ ޓްރެއިނިންގ އޮފް ޓްރެއިނާރސް ސެމިނާރު\nހޯމަ, 27 ނޮވެމްބަރ 2017\nދިވެހިރާއްޖޭގެ ޖުޑީޝަލް އެކަޑަމީން އިންތިޒާމު ކޮށްގެން، ޖިނާއީ އިޖުރާއާތުގެ ޤާނޫނާ ބެހޭ ޕްރޮގްރާމުތަކެއް ކުރިއަށް ގެންގޮސްފިއެވެ.\nމީގެ ތެރެއިން ފުރަތަމަ ޕްރޮގްރާމަކީ، ދިވެހިރާއްޖޭގެ ހައިކޯޓާއި ސުޕީރިއަރ ކޯޓުތަކާއި، މެޖިސްޓްރޭޓު ކޯޓުތަކުގެ ފަނޑިޔާރުން ބައިވެރި ވެވަޑައިގެންނެވި ޓްރެއިނިންގ އޮފް ޓްރެއިނާރސް ސެމިނާރެވެ. މި ސެމިނާރުގެ މަގުސަދަކީ ދިވެހިރާއްޖޭގެ ޖިނާއީ އިޖުރާއާތުގެ ޤާނޫނާ ބެހޭ ގޮތުން ޢިލްމީ އަދި ފަންނީ ފެންވަރުގައި މަޝްވަރާކުރުމާއި، އެ ޤާނޫނާ ބެހޭ ތަމްރީނުތައް ކުރިއަށް އޮތްތަނުގައި ހިންގާނެ ޓްރެއިނަރުން ތައްޔާރު ކުރުމެވެ. ދެވަނަ ޕްރޮގްރާމަކީ ކޯޓުތަކުގެ ލީގަލް މުވައްޒަފުން، ޖިނާއީ އިޖުރާއާތުގެ ޤާނޫނަށް އަހުލުވެރި ކުރުމުގެ ގޮތުން ހިންގި ސެމިނާރެވެ.


YOGA | MV NOOS\nހަމަނިދި ހޯދުމަށް ނޭވާލުން\n13/10/2020\tޔޯގާލައިފް Comments Off on ހަމަނިދި ހޯދުމަށް ނޭވާލުން\nހަމަ ނިދި ލިބޭ ހެއްޔެވެ؟ އަހަރަމެން ރަނގަޅަށް ބަލައިފިނަމަ ބަރާބަރު އަށެއް ކިއްކުރަން، ހަތް ގަޑި އިރުގެ ނިދިވެސް ހަމައަކަށް ނުލިބޭނެއެވެ. އަށް ގަޑި އިރުގެ ނިދި އަހަރަމެންނަށް ލިބޭނަމަ، ސާފު ސިކުނޑިއަކާއެކު ހެނދުނު ހޭލެވޭނެއެވެ. މީހަގެ ހަކަތަވެސް ހުންނާނީ ރަނގަޅަށް ޗާޖް ވެފައެވެ. ޔޯގާ ޕްރެކްޓިސް ކުރާ މީހުންގެ އެންމެ ޚާއްސަ ސިފައަކީ މައިންޑްފުލްނެސް، ވިސްނުން ތެރިކަމާއެކު ސަމާލުކަން ދީގެން ކަންކަން ކުރުމެވެ. އެހެންވެ، އެދެވޭ މިންވަރަށް ނިދި …\nއެމެރިކާ ހަމަ އެހާ ކަނޑުކޮސް ބަޔެއް ހެއްޔެވެ؟\nލޯ އޮފް ދަސީއާ ގުޅޭ މުހިންމު ނިންމުމެއް


Gasim, Ali Waheed Ge Dhifaau Gai: Musaara Aai Service Kanda'alhanee Minister Eh Noon - Vaguthu\nގާސިމް، އަލީ ވަހީދުގެ ދިފާޢުގައި: މުސާރަ އާއި ސާވިސް ކަނޑައަޅަނީ މިނިސްޓަރ އެއް ނޫން\nރިސޯޓްތަކުގެ މުވައްޒަފުންނަށް މުސާރަ އާއި ސާވިސްޗާޖް ކަނޑައަޅަނީ މިނިސްޓަރ ނޫން ކަމަށް، ޖުމްހޫރީ ޕާޓީގެ ލީޑަރު، ގާސިމް އިމްރާހީމް ވިދާޅުވެއްޖެއެވެ.\nގާސިމް މިގޮތަށް ވިދާޅުވީ، ޖުމްހޫރީ ޕާޓީގެ ރައީސް އަދި ޓޫރިޒަމް މިނިސްޓަރ، ސާވިސް ޗާޖާއި ގުޅޭގޮތުން ދެއްކެވި ވާހަކަފުޅުތަކަށް ގިނަ ބައެއްގެ ނުރުހުންވުމާއި ފާޑުކިޔުން އަމާޒުވެފައިވާ މި ދަނޑިވަޅުގައި އެމަނިކުފާނު ދިފާޢުކުރައްވަމުން ކުރެއްވި ޓްވީޓެއްގައެވެ.\nއެ ޓްވީޓުގައި ގާސިމް ވިދާޅުވީ، މިނިސްޓަރ އަލި ވަހީދަކީ ޤާބިލް، ހިންގުންތެރި ވަޒީރެއް ކަމަށެވެ. އަދި ޓޫރިޒަމް އިންޑަސްޓްރީ އަށް ވިޔަސް، މުވައްޒަފުންނާއި ބެހޭ ކަމެއް ވިޔަސް އެމަނިކުފާނު ކުރައްވާނީ ޤާނޫނީ ގޮތުން ކުރެވެން އޮތް ކަމެއް، އެ އޮތްގޮތަކަށް ކަން ޔަޤީން ކުރެވޭ ކަމަށް ގާސިމް ވިދާޅުވިއެވެ.\n"ޖުމްހޫރީ ޕާޓީގެ ރައީސް، އަދި ޓޫރިޒަމް މިނިސްޓަރ އަލީ ވަހީދަކީ ޤާބިލް ހިންގުންތެރި ވަޒީރެއް. ޓޫރިޒަމް އިންޑަސްޓްރީ އަށް، ވިޔަސް މުވައްޒަފުންނާ ބެހޭ ކަމެއް ވިޔަސް އެކަމެއް ކުރައްވާނީ ޤާނޫނީ ގޮތުން ކުރެއްވެން އޮތް ކަމެއް އޮތް ގޮތަކަށްކަން ޔަޤީން. މުސާރަ އާއި ސާވިސް ކަނޑައަޅަނީ މިނިސްޓަރެއް ނޫން،" ގާސިމް ކުރެއްވި ޓްވީޓުގައި ވެއެވެ.\nގާސިމް، އަލީ ވަހީދު ދިފާޢުކުރައްވާ ވާހަކަ ދައްކަވާފައި މިވަނީ، ރިސޯޓުތަކުގެ މުވައްޒަފުންނަށް ލިބެމުން އަންނަ ސާވިސް ޗާޖް ރަނގަޅު ކަމަށް އަލީ ވަހީދު ދާދި ފަހުން ވިދާޅުވުމުން، ގިނަ ބަޔަކު މިނިސްޓަރ އަލީ ވަހީދުގެ އިސްތިއުފާއަށް ވެސް ގޮވާލަމުންދާ ދަނޑިވަޅެއްގައެވެ.\nސާވިސް ޗާޖާއި ބެހޭ ގޮތުން މިނިސްޓަރ އަލީ ވަހީދު ދެއްކެވި ވާހަކަތަކާއި ގުޅިގެން ގިނަ ބަޔަކު ނުރުހުން ފާޅުކުރަން ފެށުމުން، އެމަނިކުފާނު ވަނީ އެކަމަށް މަޢާފަށްވެސް އެދިވަޑައިގެންފައެވެ. އަދި ޓޫރިޒަމް މިނިސްޓްރީ އިން ވަނީ އަލީ ވަހީދު ދެއްކި ވާހަކަތަކުގެ ތަރުޖަމާ ބަޔާންކޮށް، ނޫސްބަޔާނެއް ވެސް ނެރެފައި ވެއެވެ.\nއަލީ ވަހީދު ދެއްކެވި ވާހަކަފުޅު ދިފާޢުކުރައްވަމުން ގާސިމް މިރޭ ޓްވީޓެއް ކުރެއްވިއިރު، ގާސިމްގެ ރިސޯޓުތަކުން މުވައްޒަފުންނަށް ސާވިސްޗާޖު ނުދޭ މައްސަލައެއް ދާދިފަހުން ފެންމަތިވެފައި ވެއެވެ. ގާސިމްގެ ރިސޯޓެއްގައި މަސައްކަތްކުރަމުން އަންނަ ބައެއް މުވައްޒަފުން ބުނާގޮތުގައި، ސާވިސް ޗާޖު ނުދޭ ސަބަބެއް އަންގާފައިވެސް ނުވާ ކަމަށެވެ. އެހެންކަމުން އެކަމާއި މެދު އެ މުވައްޒަފުން ވަނީ ކަންބޮޑުވުން ފާޅުކޮށްފައެވެ.\nގާސިމްގެ ރިސޯޓުތަކަކީ ރާއްޖޭގައި އެންމެ ކުޑަކޮށް ސާވިސް ޗާޖުދޭ ސިރޯޓުތަކުގެ ތެރޭގައި ހިމެނޭ ރިސޯޓުތަކެކެވެ. މީގެ ކުރިންވެސް ތަކުރާރުކޮށް، ގާސިމްގެ ބައެއް ރިސޯޓުތަކުން މުވައްޒަފުންނަށް ސާވިސް ޗާޖު ނުދޭ މައްސަލަ ފެންމަތިވެ މުވައްޒަފުން ނުރުހުން ފާޅުކޮށްފައި ވެއެވެ.\nޖަނަވަރީ މަހު އައި ފަތުރުވެރިންގެ އަދަދު 14 އިންސައްތަ އިތުރުވެއްޖެ\nދައުރުކުރަމުން ދަނީ ސައްހަ އޯޑިއޯތަކެއް ނޫން - އަލީ ވަހީދު\nރާއްޖޭގެ ރިސޯޓެއްގައި އެންމެ ރެއެއް ހޭދަކޮށްލުމަށް 3.8 މިލިއަން ރުފިޔާ!\nޑިސެމްބަރު 28, 2019 23:24\nމޮޔަފުޅުވީތޯ؟ ކާކުތޯބުނީ ރިސޯޓް މުވައްޒަފުން ގެ ސާރވިސް ޗާޖު ކަޑައަޅަނީ މިނިސްޓަރޭ . ސަފީހުން (ދެއުޅި އެއްނުވާ މީހުން) ދައުލަތެއްގެ އިސް މަގާމުތަކަށް އިސްކުރެވިއްޖެނަމަ ދެން ގިޔާމަތައް އިންތިޒާރު ކުރާށޭ! މުއުމިނެއްގެ ގަޔަށް އެއްހަރަކުން ދެފަރު ކަށްޓެއް ނުޖެހޭނެ!\nޑިސެމްބަރު 28, 2019 23:30\nޚާކުތަ ބުނީ މިނިސްޓަރޭ.. އެހންވިއްޔާ ބޭކާރު ވާހަކަ ގިނަ ނުކުރީމަ ވީނު. ކަލޭ އެކަނ ކުރާން ހުރި މީހާ އަނެއްކާ ބޭނިގަތީދޯ\nޑިސެމްބަރު 29, 2019 00:05\nސާވިސްޗާޖެ ނަގާ ކަމަށް ވަންޏާދޭންޖެހޭނެ. އިންޑަސްޓްރީގެ ބެސްޓް ޕްރެކްޓިސް މިހާރު ހަދާން ނެތް ދެއްތޮ؟\nޑިސެމްބަރު 29, 2019 00:10\nއެއީ ތެދެއް ދޭންޖެހޭ މިންވަރު ކަނޑައަޅަނީ މީނަ، ގެސްޓުން އަތުން 10% ސާވިސް ޗާޖަށޭ ކިޔާފަ ލާރި ނަގަނީ، ސްޓާފުންނަށް 3% މީނަގެ ޖީބަށް 7% ، މީހުންގެ ހައްގުން އަޗާތަޅާއިރު ލަދެއް ނުގަނޭ\nޑިސެމްބަރު 29, 2019 00:58\nވަޙީދުގެ ދިފާޢުގައި ނުކުތަސް ނުނިކުތަސް މިނިސްޓަރ ވާހަކަދެއްކީ ޙަޤީޤަތް އެނގިގެންނޫން ވާހަކަ ދައްކަންއެނގޭތީ ހިތުހުރި ވާހަކައެއްދެއްކީ ދިފާޢުގައި ނުކުންނަނީ މަޤާމުދެކެބިރުން\nޑިސެމްބަރު 29, 2019 01:10\nއެހެން ވެއްޖެއްޔާ ނޭނގޭ ވާހަކަ ނުދައްކާ ،އަނގަ މަޑުން ލައިގެން ހުރުމަށް އެދެން. އެހެން ނޫނީ އިސްތިއުފާ ދީފަ ފޯއް ވިއްކަން ދޭ. ރޯނު އެދުރު ނުހެދި\nޑިސެމްބަރު 29, 2019 01:20\nގާސިމް ކަލޭ ނުކުމެބަލަ ނަހުލާގެ ދިފާއުގައި ތީ ގައުމުގެ ހަލާކު\nޑިސެމްބަރު 29, 2019 01:39\nގާސިމޫ۔ ކަލޭގެ ރިސޯޓު ތަކުގައި މަސަައްކަތް ކުރާ މުވައްޒަފުންނައް ދޭންވާ ސަރވިސްޗާޖު ނުދީ ކަލޭމެން އަމިއްލަ އައް އެބޭނުންކުރަނީ. ސަރވިސްޗާޖުއަކީ މަސައްކަތް ކުރާ މުވައްޒަފުންގެ ހައްގެއް. ކަލެ އާއި ބެހޭ އެއްޗެއް ނޫން. ސާރވިސްޗާޖު ދޭން ކަޑަ އަޅައިފައި އޮންނަ ގޮތައް ނުދީ އެފައިސާ ކަލޭ ބޭނުންކުރާތީ މައްސަލައަކައް ވެގެން މިއުޅެނީ ކަލޭ ތީ .ފަގީރުންގެ ހައްގު ފޭރޭ މީ ބަހީލު ސައުދާގަރު.ސަރުކާރުން ކަލޭ ހިންގާ ޖަރީމާ ހުއްޓުވަންޖެހޭ.\nޑިސެމްބަރު 29, 2019 09:14\nއެހެން ވެ ޔޭ މިބުނަނީ މީީ ހުސް ވަގުންގެ ސަރުކާރެކޭ\nޑިސެމްބަރު 29, 2019 01:46\nސަރވިސްޗާޖް ރަނގަޅުތޯ ނޫންތޯ ކަނޑައަޅަނީ މިނިސްޓަރުތަ؟ މިހާރު ލިބޭވަރު ރަނގަޅޭ ގިނައޭ ބުނަން އެއީ ކާކު؟ އޭނަ ކައިރީ ބުނޭ ރިސޯޓު މުވައްޒަފުންނާ ނުބެހި ހުންނާށޭ. އާދޭސް ކޮށްގެން އެންމެން ލައްވާ ޓްވީޓް ކުރުވާނެ ކަމެއް ނެތް.\nޑިސެމްބަރު 29, 2019 02:48\nރައްޔަތުން ބާރުވެރިކުރުވަން ކައުންސިލްތަކައް ބާރުދޭވާހަކަ އެއީ ހޮޅިވާހަކަ ކައުންސިލް އިންތިހާބައް ޖަހާ ސްޓަންޓެއް އެހާރައްޔަތުން ދެކެ ލޯބިވަންޏާ ކީއްވެގެންތޯ ތިޔަރިސޯޓްތައް ރައްޔަތުންގެ ނަމުގައި ހިންގަން ސަރުކާރު ހިއްސާ ވާގޮތައް ދޫނުކުރަނީ ސަރުކާރުން ވިޔަފާރި އެއް ނުކުރާނޭ ކިޔާފައި ފުލެޓްގެ ނަމުގައި އެހިންގަނީ ގެސްޓްހައުސް މުޅިރާއްޖޭގައި ގައުމުހިންގަނީ ރައްޔަތުން އަތުން ނަގާ ޖީއެސްޓީގެ ނަމުގައި ޖިޒީން މީރައްޔަތުން އަޅުވެތިކުރަން ފަސޭހަކަމާއެކު ވޯޓްހޯދަން\nޑިސެމްބަރު 29, 2019 05:18\nސާވިސްޗާޖަކީ ކަނޑައަޅާފައޮތް އެއްޗެއް. އެ ދޭން ކަނޑައަޅާފައޮތް މިންވަރަށް ކަލެއަށް ނުދެވޭތީ މައްސަލައަކީ.\nޑިސެމްބަރު 29, 2019 06:09\nކަމެއް ގޯސްވީމަ އޭނަޔެއް ނޫން ބެހޭކަމެއް ނޫން. އެކަމު ރަނގަޅައް ދަންޔާ ސަރުކާރުގެ މޮޅުކަމުން، މިނިސްޜަރުގެ ހިނގުންތެރިކަމުން، މެންބަރުގެ ހެޔޮފުޅުކަމުން.\nޑިސެމްބަރު 29, 2019 06:25\nގާސިމު ކަލޭމޮޅުވާހަކަ ދައްކާނެކަމެއްނެތް ކަލޭގެރިސޯތުތައް އޯވަބުކުވެފަ އޮއްނައިރުވެސް އަހަރުމެއްނައް ކަލޭތިދިއްލަނީ 100 ދޮލަރުގަނޑު ސައުވިސްޗާޖޭކިއައިގެން އަނގަތޮރުފަނީ ވޯތުނުލިބިދާނެތީ ހަދާހާދޮގު\nޑިސެމްބަރު 29, 2019 07:11\nމިފަހަރު ތިޔަބުނާ އައްޔަކު ދިފާއުކުރަން ތިޔަނުކުންނަނީ ހަމަސީދާ ގަމާރުން! އެހެންޏާފަހެ އަލީ އެވަނީ ކުށެއްކުރެވުނީމާ އެކަމަށް މާފަށްވެސް އެދިފައި! ދެން ފަހަރަކު ގޮލަޔަކު ނުކުމެ ކިއްލިއޭ، ދުފާއެއްޗެއްސޭ، އަޑަފިކޮޅޭ ކިޠާކަށް މީ ކޮން ސަކަރާތެއް؟\nއޭ ބަލަގަ ކޮޔާވަޑި\nޑިސެމްބަރު 29, 2019 07:47\nކަރާ ފަޅަން މިހާރު ގެންގުޅޭ އެއްޗަކީ ބުރުމާ އަށް ވީމަ ކަރާ ރާއްޖޭގައި ގިނަވެއެވެ\nޑިސެމްބަރު 29, 2019 08:05\nއަލީވަހީދު ކަނޑަނާޅާ ކަމެއްވެއްޖިއްޔާ ފޮނިކަނޑަށް ސަރުކާރުން އެކަމުގެ ތެރެއަށް ބޭނިގަނެ ރައްޔިތުން ގުނބޯ ހެއްދީ ކީއްކުރަން. ގާސިމަކީ ދިވެހިރައްޔިތުންގެ ޖީއެސްޓީން ވިޔަފާރިކުރާ މީހެއް. ގާސިމުގެ މުދަލަކީ ދިވެހިރައްޔިތުންގެ މުދާ.. އަނގަނުތަޅާ މަޑުން ހުރޭ. ތިހުރިހާ މުދާ ދިވެހިރައްޔިތުން ކަލޭ އަތުން އަދިނަގާނެ.\nޑިސެމްބަރު 29, 2019 08:25\nޤާބިލްހިންގުތެރި ވަޒީރެއް ވީމަ ވައްކަން ކުރިކަމަކަށް ނުވޭތަ ހަރާން އެއްޗެ ހިކެޔަސްބުޔަސް އެނު ވޭތަހަރާން އެއްޗަކަށް ހާދަ ވަރެއް އަރާފަ އެބަހުރިޔޭދޯ ހޮރުން ކަށިޖާހާސޮރު ތިއީ ފިރުއައުނު އާހާދަގުޅޭ ސިފައެކޭ ތިއުޅެނީ ކަލޯ ހިނބަރު ގެ އާއިލާ ބަޑަށްޖެގެންތަ ތިތެނީޅެ\nޑިސެމްބަރު 29, 2019 08:35\nޢަލީ ވަހީދު ދެކެ ހިތާވެގެން އުޅޭ މީހެއް މި ގާސިމްެަކީ\nޑިސެމްބަރު 29, 2019 09:04\nއޭ ގާސިމޫ ރައްޔިތުންގެ އަތުން ނަގާ ޖީއެސްޓީން ވިޔަފާރިކޮށް މުއްސަނދިވާނެކަމެއްނެތް. އެފައިސާ މިހާރު ދައްކާ. މާ މުއްސަނދިވެގެން މިއުޅެނީ ހުސް ހަރާމް ފައިސާއިން.. ކުނިވެ ފުޅައަޅާފަ އޮންނަ ދުވަހުން ކަލޭ ކައިރިއަށް ދާނެމީހަކުވެސް ނެތިދާނެތީ ބިރެއް ނުގަނޭތަ؟\nޑިސެމްބަރު 29, 2019 09:27\nބަލަގަ މި އަލީ ވަޙީދާ އަލްހާނު ފަހުމީ އެމްޑީޕީ އާ ގުޅުނީ ކިހިނެތްކަން ދަންނަ ވަރަށް ގިނަ މީހުން އުޅޭ! ދެން މިހާރު މާ ތެދުވެރި އަމާނާތްތެރި ބަޔަކަށް ވެގެން އުޅޭނެ ކަމެއް ނެތް! ޕޯޑިއަމް ތަކަށް އަރާ ބައިސާ ވާހަކަ ދައްކަން އެނގޭނީ ތި މީސްމީހުންނަށް!\nޑިސެމްބަރު 29, 2019 11:41\nސާވިސް ޗާޖް ވާހަކަ ދައްކާ ނަމަ ރިސޯޓް އޯނަރުން ރުޅި އަންނާނެ އެވެ.\nޑިސެމްބަރު 29, 2019 14:41\nސާވިސް ޗާޖް ހިފަހައްޓާ މުވައްޒަފުން ނަށް އޭގެދަތިކަން ކުރިމަތި ކުރުވާ އޯނަރ ޢަލީ ވަޙީދުގެ ދިފާޢުގަ ނިކުތީމަ އޭގެ މާނައަކީ ސާވިސް ޗާޖަށް އެއްވެސް ބަދަލެއް ނާންނާނެކަން. ވީމާ ރިޒޯޓް ކުދިން ކައުންސިލް އިންތިޚާބުގަ އެމް ޑީ ޕީ އަދި ޖުމްހޫރީ ޕާރޓީ އަށް ވޯޓް ދިނުމުގަ މިނުކުތާ އަށް ސަމާލުވެ ލައްވާ.\nޖެނުއަރީ 1, 2020 20:49\nގާސިމުގެ ރެސޯޓުތަކުންނަގާ ސާރވިސް ޗާރޖު ހަރަދު ކުރަނީ ސުޕީޑު ލޯންޗުތަކުގެ ތެލަށް ބާކީބައި އަނބިގޮއްޔެގެ ފެމެލީއަށް ސުޓާފުންނަކަށް ނެތް .


ރ.އަތޮޅު ކައުންސިލާއި އެމްއެންޔޫ ގުޅިގެން އުނގޫފާރުގައި ބަޗެލާސް އިން އެޗްއާރްއެމް ކޯސް ފަށައިފި – Ungoofaaru\nބަނޑޭރިގަނޑު/ޚަބަރު/ރ.އަތޮޅު ކައުންސިލާއި އެމްއެންޔޫ ގުޅިގެން އުނގޫފާރުގައި ބަޗެލާސް އިން އެޗްއާރްއެމް ކޯސް ފަށައިފި\nމުނާޒު މުޙައްމަދު 24 އޯގަސްޓް 2019\nބަޗެލާސް އޮފް ހިއުމަން ރިސޯސް މެނޭޖްމެންޓް ކުލާސް ކުރިއަށް ދަނީ\nރ.އަތޮލޫ ކައުންސިލާއި ދިވެހި ރާއްޖޭގެ ޤައުމީ ޔުނިވަސިޓީ ގުޅިގެން ބެޗެލާސް އިން ހިއުމަން ރިސޯސް މެނޭޖްމެންޓް ކޯސް ފަށައިފިއެވެ.\nމި މަހުގެ 22 ވަނަ ދުވަހު ފެށި މި ކޯހުގެ ކުލާސްތައް ކުރިއަށް ދަނީ ރ.އަތޮޅު ކައުންސިލް އިދާރާގެ ޓުރެއިނިން ސެންޓަރުގައެވެ. ރ.އަތޮޅު ކައުންސިލާ އެމްއެންޔޫ ގުޅިގެން އުނގޫފާރުގައި އަލަށް ފެށި މި ކޯހުގައި ޖުމްލަ 25 ކުދިން ބައިވެރިވެފައި ވާ ކަމަށް ރ.އަތޮޅު ކައުންސިލުން މަޢުލޫމާތުދެއެވެ.\nރ.އަތޮޅު ކައުންސިލުން މަޢުލޫމާތު ދިން ގޮތުގައި ޤައުމީ ޔުނިވާސިޓީއާ ގުޅިގެން އަންނަ އަހަރު އިތުރު2ކޯހެއް ފެށުމަށް ވަނީ ނިންމާފައެވެ.\nޤައުމީ ޔުނިވަސިޓީއިން އުނގޫފާރުގައި ޤާއިމްކޮށްފައިވާ ނާސިން ސުކޫލްގައި މިހާރު ވެސް ނާސިންސް ކޯސްތައް އަންނަނީ ހިންގަމުންނެވެ.


މާލެ ސަރަހައްދުން 86 ގެސްޓްހައުސްއެއް އިންސްޕެކްޓް ކޮށްފި\nގެސްޓްހައުސްތައް އިންސްޕެކްޓް ކުރުން\nއުސޫލާ އެއްގޮތަށް އަމަލު ކުރުމަށް އިލްތިމާސްކޮށްފައިވޭ\nމިމަސައްކަތް ކުރަމުން ދަނީ ޕޮލިހުންނާއި އަދި އެޗްޕީއޭގެ އިންސްޕެކްޝަން ޓީމްތަކުން\nއަތޮޅުތެރޭގެ ރަށްރަށުގައި ހިންގަމުންދާ ގެސްޓްހައުސްތަކުގެ އިންސްޕެކްޝަންގެ މަސައްކަތް ކުރާނެ\n15 ޖެނުއަރީ 2021 | ހުކުރު 13:28\nހުޅުމާލެ ފޭސް އެކެއްގެ ބީޗް ފްރަންޓުގައި ފަތުރުވެރިންނަށް ހިދުމަތްދިނުމަށް ހަދާފައިވާ ގެސްޓް ހައުސްތައް\nމާލެސިޓީގައި ހިންގަމުންދާ ގެސްޓުހައުސްތަކުން ޚިދުމަތް ދެމުންދަނީ ކޮވިޑް-19ން ރައްކާތެރިވުމަށް އެކުލަވާލާފައިވާ ގައިޑްލައިނާއި އެއްގޮތަށްތޯ ބެލުމަށް ކުރިއަށް ގެންދާ އިންސްޕެކްޝަންގައި މިހާތަނަށް 86 ގެސްޓްހައުސްއެއް ބަލާފައިވާ ކަމަށް ހެލްތު އެމަރޖެންސީ އޮޕަރޭޝަން ސެންޓަރ (އެޗްއީއޯސީ) ން ބުނެފިއެވެ.\nބުރާސްފަތި ދުވަހުގެ ރޭ އެޗްއީއޯސީން ބޭއްވި ނޫސްވެރިންގެ ބައްދަލުވުމުގައި އެޗްއީއޯސީގެ ތަރުޖަމާނު ޑރ. ނަޒްލާ ރަފީގު ވިދާޅުވީ ކުރިއަށްދާ އެކިއެކި އިންސްޕެކްޝަން ރައުންޑްތަކުގެ މިހާރު ކުރިއަށް ދަނީ މާލެ ސަރަހައްދުގައި ހުރި ގެސްޓްހައުސްތަކުގެ އިންސްޕެކްޝަންތައް ކަމަށެވެ.\nއެގޮތުން6ޖެނުއަރީން ފެށިގެން 14 ޖެނުއަރީއާ ހަމައަށް 86 ގެސްޓްހައުސްއެއް އިންސްޕެކްޓް ކުރެވިފައިވާ ކަމަށް ޑރ. ނަޒްލާ ވިދާޅުވިއެވެ. އަދި ވިދާޅުވީ މިމަސައްކަތް ކުރަމުން ދަނީ ފުލުހުންނާއި އަދި އެޗްޕީއޭގެ އިންސްޕެކްޝަން ޓީމްތަކުން ކަމަށެވެ.\nގިނަ ގެސްޓްހައުސްތައް ހިންގަމުންދަނީ ގައިޑްލައިންއާ އެއްގޮތަށް ކަމަށާއި، ރަނގަޅު ކުރަން ހުރި މަދުކަންކަން ސަމާލުކަމަށް ގެންނަމުންދާކަން ޑރ. ނަޒްލާ ފާހަގަކުރެއްވިއެވެ.\nމާލެސިޓީގެ ގެސްޓްހައުސްތަކުގެ އިންސްޕެކްޝަންގެ މަސައްކަތް ފަށާފައިވާއިރު، އަތޮޅުތެރޭގެ ރަށްރަށުގައި ހިންގަމުންދާ ގެސްޓްހައުސްތަކުގެ އިންސްޕެކްޝަންގެ މަސައްކަތް ކުރާނެ ކަމަށް އެޗްއީއޯސީން ބުނެއެވެ.\nމީގެ އިތުރުން އާންމު ޚިދުމަތްދޭ ތަންތަނުން އުސޫލުތަކާ އެއްގޮތަށް އަމަލު ކުރަމުންދޭތޯ ބެލުމަށް މީގެކުރިން ވެސް މާސް އިންސްޕެކްޝަނެއް ކުރިއަށް ގެންގޮސްފައިވެއެވެ. އަދި އުސޫލުތަކާ ޚިލާފުވެފައިވާ ފަރާތްތަކާ މެދު ވަނީ ފިޔަވަޅު ވެސް އަޅާފައެވެ. އުސޫލާ ހިލާފަށް ތަނުގައި ޚިދުމަތް ދެވޭނަމަ ފިޔަވަޅު އަޅާ ގޮތަށް ބަލާއިރު، ފުރަތަމަ ފަހަރު ނަމަ 48 ގަޑީއިރަށް ތަން ބަންދު ކުރެވޭނެއެވެ. އަދި ތަން އަލުން ހުޅުވާ ދެވޭނެ ގޮތަކީ ބަންދު ކުރާ ވަގުތުން ފެށިގެން 48 ގަޑީއިރު ފަހުންނެވެ.\nދެވަނަ ފަހަރު ނަމަ ތަން ބަންދު ކުރުމަށްފަހު 1000 ރުފިޔާއިން ޖޫރިމަނާ ކުރާއިރު، ތަން ހުޅުވޭނީ ބަންދު ކުރާ ވަގުތުން ފެށިގެން 72 ގަޑި އިރު ފަހުންނެވެ. ތިންވަނަ ފަހަރު ނަމަ، ތަން ބަންދު ކުރުމަށްފަހު 1000 ރުފިޔާއިން ޖޫރިމަނާ ކުރާނެއެވެ. އަދި ތަން އަލުން ހުޅުވޭނީ ބަންދު ކުރާ ވަގުތުން ފެށިގެން ފަސް ދުވަސް ފަހުންނެވެ.\nކޮވިޑް-19އާ ކޮންޓްރޯލް ކުރުމަށް ކުރަމުންދާ މަސައްކަތުގެ ދަށުން އާންމު ޚިދުމަތްދޭ ތަންތަނުން އަމަލުކުރަންވީ އުސޫލެއް އެކުލަވާލާފައިވާއިރު އެ އުސޫލާ އެއްގޮތަށް އަމަލު ކުރުމަށް އެޗްޕީއޭ އިން ވަނީ އިލްތިމާސް ކޮށްފައެވެ.


BREAKING: Thinadhoogai Islam Dheen Gaboolu Nukuraa Meehaku Faalhugai Dheenaa Dhekolhah Nukumehjje - Vaguthu\nކޮވިޑް-19: ފްރާންސް ބޮޑު ނުރައްކަލެއްގެ ތެރެއަށް! - 12 ގަޑިއިރު ކުރިން\nތިނަދޫގައި އިސްލާމް ދީން ގަބޫލު ނުކުރާ މީހަކު ފާޅުގައި ދީނާ ދެކޮޅަށް ނުކުމެއްޖެ\n1 އަހަރު ކުރިން ( ސެޕްޓެމްބަރު 10, 2019 )\nތިނަދޫގައި އިސްލާމް ދީނާއި ދެކޮޅަށް ފާޅުގައި ނުކުތް މީހާ - ވަގުތު އިމޭޖްސް\nގދ. ތިނަދޫގައި އިސްލާމް ދީން ގަބޫލު ނުކުރާ މީހަކު ފާޅުގައި ދީނާ ދެކޮޅަށް ނުކުމެއްޖެއެވެ.\nއިސްލާމް ދީނާއި ދެކޮޅަށް ނުކުމެފައި ވަނީ ރުޝްތަމް ނަމަކަށް ކިޔާ ފިިރިހެނެކެވެ.\nއެނގިފައިވާގޮތުން އޭނާއަކީ މީގެ ކުރިން ފާޅުގައި މީސް މީޑިއާގައި އިސްލާމް ދީނާއި ދެކޮޅަށް އަޑު އުފުލަމުންދިޔަ ޒުވާނެކެވެ.\nނަމަވެސް އޭނާ އިއްޔެ ކުރި ޓްވީޓެއްގައި ބުނެފައި ވަނީ އިއްޔެ ފާޅުގައި ދީނާއި ދެކޮޅަށް އޭނާ ތިނަދޫގައި އެއްވުމެއް ބޭއްވި ކަމަށެވެ.\n"މިއަދަކީ ހަވަރު ތިނަދޫގެ މަގުމަތީގައި ޒުވާނުން އެެއްކޮށްގެން ލާދީނީ ވާހަކަ އަހަރެން ދެއްކި އެންމެ ފުރަތަމަ ދުވަހެެވެ. ގޭގައު މަޑުން ހުރެގެން އެއްޗެއް ލިޔުނީމާ އެގޮތް .... ތަކަށް ކަމުނުދިޔައެވެ. ވީމާ މިހާރު ވާހަކަ ދައްކަންވެސް ފެށީއެވެ. އަދީ ލާދީނީ ބޮޑެތު ޖަލްސާވެސް ބާއްވާނަމެވެ".އޭނާ މީސް މީޑިއާގައި ލިޔެފައި ވެއެވެ.\nއޭނާގެ އިތުރު ޓްވީޓެއްގައި ބުނެފައި ވަނީ ރައީސް ނަޝީދު ވިދާޅުވާ އަނދިރި ދައުލަތް މިހާރު ރޫޅެން ފަށާފައިވާ ކަމަށެވެ.\nއިސްލާމް ދީނާއި ދެކޮޅަށް ފާޅުގައި އޭނާ ނުކުތުމުން ތިނަދޫ ޒުވާނުން މިހާރު ދަނީ އޭނާއާ ދެކޮޅަށް ނުކުތުމަށް ތައްޔާރުވަމުންނެވެ.\n"ވަގުތު"އަށް އެނގިފައިވާގޮތުން، ފުލުހުން މިހާރު ތިބީ ރުޝްތުމް ހައްޔަރު ކުރަން މިހާރު އެގެއަށް ގޮހެވެ.\nދީން ގަބޫލުނުކުރާ ރުސްތުމް ހައްޔަރުކޮށްފި\nސެޕްޓެމްބަރު 10, 2019 16:12\nތީމ ަ ހައިރާނ ް ވކަމެއް ނޫނޭ\nސެޕްޓެމްބަރު 10, 2019 16:13\nތިޔަ ސައިތާނު އަވަހަށް ހައްޔަރުކުރަން ގޮވާލަން\nސެޕްޓެމްބަރު 11, 2019 00:14\nދެން ބުނޭ މިއީ ޕޕމ ގެ ރޭވުމެކޭ\nސެޕްޓެމްބަރު 13, 2019 03:15\nބުރާންޗާ ޕާޓީ ނުލާ\nސެޕްޓެމްބަރު 10, 2019 16:16\nކޮންމެސް އޮފީހެއްގެ ކޯޑިނޭޓަރުކަން ދޭންނފެނޭ\nސެޕްޓެމްބަރު 10, 2019 17:39\nކޮން ކޯޑިނޭޓަރު ކަމެއް ދޭކަށް؟ ދޭންވީ އިސްލާމިކް މިނިސްޓަރކަން.\nސެޕްޓެމްބަރު 10, 2019 16:18\nﷲއޭނައަށް އުގޫބާތެއް ދެއްވާށިއެވެ\nސެޕްޓެމްބަރު 10, 2019 16:19\nމިއީ ލާދީނީ އެމްޑީޕީ އިން ބޭނުންވާ ގޮތަކީ.\nސެޕްޓެމްބަރު 10, 2019 16:21\nއޭނާއަށް ނަސޭހަތްދީ އަދި ވިސްނާދެވޭތޯބަލާ އެއަށްފަހު ވެސް އިސްލާހުނުވެއްޖެނަމަ ދެންމަށަކަށް ނޭގޭ ހަދަނޖެހޭ ގޮތެއް. އިމްރާނު ކުރެން އަހާލާނަން.\nސެޕްޓެމްބަރު 10, 2019 16:52\nޝަމްޢޫން އާދަމް / ގދ. ތިނަދޫ\nސެޕްޓެމްބަރު 10, 2019 16:22\nތިޔަ ރުޝްތަމް އަކީ ވަރަށް ކުރިއްސުރެވެސް ދީނާ ދެކޮޅު ވާހަކަތައް ވަރަށް ފާޅުގަ ދައްކަމުން އަންނަ މީހެއް. އަހަރެންނާއި، ތިނަދޫ ކައުންސިލް މެމްބަރަކާއި އެކީ ކޮފީއެއްގަ އިނދެގެން އޭނަ ދެއްކި ވާހަކަތައް އަހަރެން މިހާރުވެސް ހަނދާނުގަ އެބަހުރި..... އެދުވަހު ވެސް އެކަން ޕޮލިސްގެ އެޓެންޝަނަށް ގެނައިން.....އެކަމު އަޅާއެއްނުލާ....އެއީ މި ސަރުކާރު އައި ފަހުން ހިނގި ކަމެއްގެ ވާހަކަ މި ބުނީ..... ރައްޔިތުން މި ސަރުކާރަށް ލާދީނީ ކިޔަނި ހަމަ ރަނގަޅަށް........ ވ.ސަލާމް\nސެޕްޓެމްބަރު 10, 2019 16:27\nމަރުހަބާ! މިނިވަން ފިކުރަށް!\nއަވަހަށް ދީނީ ހަރުކަށި މީހުން ހިފާ ހަތްޔާރު ކުރޭ. އެހެން ނޫނީ މިކަހަލަ މިނިވަން މީހުން މިތާ އުލުނަކަށް ނުދޭނެ. މިނިވަން ފިކުރުގެ ބޮޑުމީހާ އިނީ ރައްޔިތުންގެ މަޖިލީހުގެ އައީސްއަކަށް. އޭނައަށް މިއުޅޭ ހަރުކަށި މީހުން ހިފާ ހައްޔަރު ކުރުމަށް ގޮވާލަން.\nވަގަވޯޓާ މަވޯޓާ ތަވޯޓާ ފޮސްފަންބުޑާ\nސެޕްޓެމްބަރު 10, 2019 16:31\nތިޔަ މީހާ ހިފާ ހައްޔަރު ކުރުމަށްފަހު ދީނުގެ މައުލޫމާތުތައް ރަނގަޅަށް ކިޔާ ދިނުން އެދެވިގެންވޭ.އޭނައަށް ތެދުމަގުދައްކަވާނދޭ.އާމީން.\nސެޕްޓެމްބަރު 10, 2019 16:34\nރައްޔިތުންނޭ ވިސްނަވާ! މީ އެކިޔާ އެޖެންޑާ 19 އަކީ!\nއެމްޑީޕީ އަށް ވެރިކަން ލިބުމުން މި މިނިވަން ފިކުރުގެ މީހުން ފާޅުގައި އެބަ ނިކުމޭ. މިޔާ ދެކޮޅަށް އެއްޗެކޭ ބުނާ މިހާ މިވަނީ މި އެމްޑީޕީ ސަރުކާގައި ދީނީ ހަރުކަށި މީހުނަށް.\nސެޕްޓެމްބަރު 10, 2019 16:48\nބުއްޅަބޭ ނިކުންނާނެ މިސޮރުގެ ދިފާޢުގަ\nސެޕްޓެމްބަރު 10, 2019 16:54\nމާދަމާ ސަރުކާރުގެ މަތީ މަގާމެއް ލިބޭނެކަމަށް ބުނުމުން ކުރި ކަމެއް ނޫންބާ\nސެޕްޓެމްބަރު 10, 2019 16:55\nމަތިމަސް އަނގަޔަށް ވަންނަވަރަށް ދިގުކުރުމަކީ އޭތިސްޓުންގެ ރާމާމަކުނު ސްޓައިލްތަ\nސެޕްޓެމްބަރު 10, 2019 17:12\nއަންނީގެ ގުރޫޕުވަރަށް އުފާވެފައިތީބޭނެ.\nސެޕްޓެމްބަރު 10, 2019 17:16\nހައްޔަރު ކުރާކަން ނޫން.... ހިމާޔަތް ދޭން\nސެޕްޓެމްބަރު 10, 2019 17:38\nބަލަމުންދާތި! ޚުރިއަށް ހުރީ މިކަންކަން!\n- މިހާރުވެސް ބަލަބަލަ އެބަތިބި ރާއްޖޭގެ ޕްރޮފެޓްސް\n- މިކަހަލަ އަދި ދެތިން މީހުން ފާލުގައި ސޯޝަލް މީޑިއާގައި ނުކުތުން.\n- މައްސަލަ ހޫނުވެ ގޯސްވާ ހިސާބަށް އައުން.\n- ޑޭވިޑް ހާރޑިންގަމްގެ ނުވަތަ ސަފީރު އަނބުރާ އައުން\n- ސިޔާސީ މައިދާނުގައި މިކަން ހުއްދަ ކުރަން އުޅުން!\nbޭރުގައުމުތަކުން އެވަރަކަށް މިއުޅެނީ މިކަން ކުރެވޭތޯ މައުމޫނު ޒަމާނުން ފެށިގެން. ޅާރި ލިބެންޏާ އޯކޭތާ ދޯ!\nސެޕްޓެމްބަރު 10, 2019 19:03\nމޮޅެތި ކޮމެންޓްތަށް ކުރާ މީހުން5ވަގުތު ނަމާދަށް އަރާބާއޭ ހިތަށް އަރަނީ... މުރުތަށްދުވި މީހާއަށް ދީނުގަ އޮންނަ އަދަބެއް ދިނުމަށް ގޮވާލަން\nސެޕްޓެމްބަރު 10, 2019 19:17\nއަދިރި ދައުލަތަކީ މޮޔަ ރައީސާއި ކަލޭމެންގެ ދައުލަތް. ހުރިހާހަމަނުޖެހުމުގެ އަސްލަކީތިޔަބައިމީހުން. މައުމޫނުގެ ވެރިކަމުގައި ތިބައިގަނޑު ހިފަހައްޓާފައޮތީމަ މިރާއްޖެ ހާދަހާ އަމާނޭ.\nސެޕްޓެމްބަރު 10, 2019 19:18\nޖަޒީރާ ރާއްޖެ ފާޅުވަނީ ! ކުދިންނޭ އިސްލާމްދީނާ ޤައުމުގެ ދިފާއުގައި ތެދުވަން ކަމަރުބަދެ ތައްޔާރުވޭ!\nސެޕްޓެމްބަރު 10, 2019 19:57\nތިސައިތާނު އަވަހަށް ހައްޔަރުކުރޭ\nސެޕްޓެމްބަރު 10, 2019 20:09\nމިެިބިލީސް ގަން ހިންގަންވީ. ރައްޔިތުން މަޑުން ތިބެއްޖރނަމަ އަހަރެމެންގެ ދަރިންވެސް ނަރަކަ ޚިޔާރު ކޮށްފާނެ. ނުބައިކަމަށް ހުޅުވޭ ހުރިހާ ދޮރެއް ބަންދު ކުރުން ވާޖިބުވާނެ.\nމިކަލޭގެއަށް ހޭއަރުވާލަން ޖެހޭނެ. ގައުމުން ބޭރުކޮށް ޕެސިފިކް އަށް ފޮނުވާލާ.\nސެޕްޓެމްބަރު 10, 2019 20:10\nމުޖުތަމައާ ވަކިކޮށް ހައްޔަރުކުރަން ޖެހޭނެ.\nސެޕްޓެމްބަރު 10, 2019 20:11\nބޮޑު ޝައިތާން. މިކަލޭގެ އުފަން ކުރި މީހާ މީނަ ހަމަ މަގަށް އަޅުވާ.\nސެޕްޓެމްބަރު 10, 2019 20:13\nރައްޔިތުން މިކަލޭގެއަށް ޝަރީއަތް ކުރަންވީ.\nސެޕްޓެމްބަރު 10, 2019 20:15\nއަނދިރި ދައިލަތް މި އެއްޗެހިން މިކިޔަނީ އިސްލާމް ދީނަށް އުތަ.\nސެޕްޓެމްބަރު 10, 2019 21:16\nއެލްޖީބީޓީ ގެ މިނިވަން ކަން ހޯދަން ވެގެން ދީނީ މިނިވަންކަން ހޯދަން އަންނި ސިޔާސީ ގޮތުން ކުރާ މަސައްކަތުން މި ކުދިން އެބަ ފާޅުވޭ،އަދި ތިކަހަލ ކިތަންމެ އެއްޗޭއް ފާޅުވާނެ،ޓެރަރިޒަމް ޑްރާމާ އަކީ ދީނީ ގޮތުން އަސްލު އޮންނަ ގޮތް އޮޅުންފިލުވަދޭން އުޅޭމީހުނަށް ދައްކާ ބިރެއް.މާސްކު އަޅައިގެން އަންނީ އާއި އިބޫ ޑްރާމާ އެހާ އިންޓެރެސްޓިން އެއް ނުން.ޖަސްޓު އަ ސުމޯކް ބުރޯ\nސެޕްޓެމްބަރު 10, 2019 22:00\nކޮބާ އެއްޖިންސުން ކައިވެނިކުރިމީހާ އޭނަހައްޔަރެއްނުކުރެވޭނެ އެކަމު އެކަމާދެކޮޅަށް ސަރުކާރުން ބަސްވުނެވެންޖެހޭނެ ބަސްނުބުނެ އެކަމުގައި ހަނުހުރެ ރަޢިއްޔަތުންގެ ޕްރެސަރުބޮޑުވުމުން މިފަހަރަު ފިޔަވަޅުތިއެޅީ ދެބޯގެރިދުއްވުމަށް ތިގޮތްވެސް ހަމަރަގަޅު ތިއިން އެގެނީ އިސްލާމްދީނަށް ފުރައްސާރަކުރާ ރައިސާއި މިރައިސްގެ ގުޅުން ގޯސްވަމުން އަންނަވަރު ތިގޮތުގައި ކުރިއަށްދިއުން ވ ރަގަޅު\nސެޕްޓެމްބަރު 10, 2019 23:21\nރުޝްތުމް އަށް ތެދުމަގު ދައްކަވާށި އާމީން... ގިނަ ފަހަރު އެގޮތަށް ލާދީނީ ވާހަކަ ދައްކަނީ ނަފްސާނީ ގޮތުން ވަރަށްބޮޑަށް އަސަރު ކޮށްފަތިބޭ މީހުން. ޜޝްތުމްގެ އެ ބައްޔަށް ހެޔޮ ޝިފާއެއް ދެއްވާށި އާމީން......\nސެޕްޓެމްބަރު 10, 2019 23:34\nރުޝްްްްްތުމް އަށް ހިދާޔަތް ދައްކަވާށި.. އާމީން\nސެޕްޓެމްބަރު 11, 2019 01:29\nތިޔަ މީހާ ހިފާ ހައްޔަރުކޮށް އަޅަންޖެހޭ ފިޔަވަޅު އަޅަން ސަރުކާރަށް ގޮވާލަން ، މީ މިއުޅޭ ކެނެރީ ނަށީދުގެ އަނދިރި ދައުލަތުގެ މީހެއް ްް ނަސީދު އަކީ އެ ދައުލަތުގެ އަނދިރި އަނދިރިން\nސެޕްޓެމްބަރު 11, 2019 08:08\nއެޑްވައިޒަރަކަށް ހަމަޖައްސަން ފެނޭ\nސެޕްޓެމްބަރު 11, 2019 08:55\nދިވެހި ދަރިންނޭ މިއީ ހިތާމަ ކުރަންޖެހޭ ކަމެކެވެ. މިފުރުސަތު ހޯދީ ދިވެހި ދަރިންގެ އަމިންލަ އަތުންނޭ ހުރި ހިތާމައެއްގެ ބޮޑުކަމާއެވެ. މިކަމަށް ވާގިދޭނެ ބަޔަކު މިސަރުކާރުގާ އެބަތިބި ކަމަށް ގަބޫލު ކުރަންތޯ؟ މިގައުމު ހަލާކާ ދިމާލަށް މިދަނީ ހާދަ ބާރަކަށޭ.\nސެޕްޓެމްބަރު 11, 2019 09:00\nނަސޭހަތް ދިނީމަ ގަބޫލު ނުކޮއްފިނަމަ އިސްލާމް ދީނުގެ ހުކުމަކީ ބޮލާ ކަނދުރާ ވަކި ކޮއްލުން. މީ ޝާޜިއަތުގަ އިން ނަ ގޮތް. ދެން އަޅުގަޑަކަށް ނޭގެ. މިއުޅޭ ހުސެން ރަށީދު ގެ ރޫލިންގްސް. ޢޭނަ ބުނެފާނެ2އަހަރު ވަންދެން ކުކުޅު ކެއުން އެސޮރައް މަނާ ކުރީމަ އޯކޭ ވާނެޔޭ.\nކޮބާ ތިނަދޫގަ ތިބި އަހުލު ސުއްނަތް ވަލް ޖަމާއަތުގެ ހެޔޮލަފާ އަހުން؟\nސެޕްޓެމްބަރު 11, 2019 12:52\nމީނާގެ މަސްއަލަ އަވަހަށް ތަޙުޤީޤުކޮށް ޝަރީޢަތަށް ހުށަހެޅުން ވަރަށް މުހިންމު. އަދި މި ޝަރީޢަތް އެންމެންނަށް ފެންނަގޮތަށް ލައިވްކުރުންވެސް ވަރަށް މުހިންމު. ލައިވް ކުރާނީ ސިޔާސީ މީހުންނާ ގުޅުންހުރި ޝަރީޢަތްތައް އެކަންޏެއްނޫން. މިފަދަ މަސްއަލަތަކަކީ މާ ބިރުހުރި ނުރައްކާތެރި މަސްއަލަތަކެއް.\nސެޕްޓެމްބަރު 11, 2019 22:21\nތީ އެބުނާ މިނިވަން ފިކުރު. ދެން ވިސްނާ\nސެޕްޓެމްބަރު 13, 2019 03:13\nޏެތް މަަށްސަލަަ އެ\nމާޗް 15, 2020 19:07\nކީކޭ ދެން ބުނާނީ


Zimbabwe ge Igthisaadhah lolhumeh, Passport ah ves Jehijje\nޒިމްބާބްވޭގެ އިގްތިސާދަށް ލޮލުމެއް، ޕާސްޕޯޓަށް ވެސް ޖެހިއްޖެ\nޑޮލަރު މަދުވެ ޒިމްބާބްވޭގައި ޕާސްޕޯޓު ނުހެދި ގިނަ ބަޔަކު ގައުމުގައި ތާށިވެއްޖެ އެވެ.\nބޭރުގެ ނޫސްތަކުން ބުނާ ގޮތުގައި އެގައުމު ޕާސްޕޯޓަށް ޖެހިފައި މިވަނީ ޕާސްޕޯޓު އުފެއްދުމަށް ބޭނުންވާ ކަރުދާހާ، ދެލި އަދި އިތުރު ތަކެތި ގައުމަށް އެތެރެކުރާނެ ޑޮލަރު ސަރުކާރުގައި ނެތުމުންނެވެ. އެހެންވެ، އެތަކެތި ރައްޔިތުންނަށް ހޯދަން އަހަރުތަކެއް ވާނެކަން ވެސް ސަރުކާރުން މިހާރު އަންގާފައިވާ ކަމަށް ވެއެވެ.\nގިނަ އަހަރުތަކެއް ވަންދެން އެގައުމުގައި ވެރިކަން ކުރި ރޮބަޓް މުގާބޭއަށް ފަހު، އެމާސަން ނަންގާވާ ވެރިކަމަށް މިހާރު އައިސްފައިވާއިރު އޭނާގެ ވެރިކަމުގައި އިގްތިސާދަށް ހެޔޮ ބަދަލުތަކެއް އަންނާނެ ކަމުގެ އުއްމީދު ރައްޔިތުންނަށް ދިން ނަމަވެސް އެފަދަ ހެޔޮ ބަދަލެއް މިހާތަނަށް އައިސްފައެއް ނުވެއެވެ.\nއެމާސަން ވިދާޅުވާ ގޮތުގައި ޕާސްޕޯޓު އުފައްދާ ކުންފުންޏަށް ސަރުކާރުން ދައްކަން ޖެހޭ ގިނަ އަދަދެއްގެ ފައިސާ ނުދައްކާ އޮތުމުގެ ސަބަބުން ޕާސްޕޯޓު ހަދައި ދިނުމަށް ކުންފުނިން އަންނަނީ ދެކޮޅު ހަދަމުންނެވެ.\nޕާސްޕޯޓު ހެދުމަށް ޕާސްޕޯޓު އޮފީހުގެ ބޭރުގައި އެތައް ބަޔަކު ކިއުގައި ޖެހުނު ނަމަވެސް ޕާސްޕޯޓު ލިބޭނީ އަންނަ އަހަރު ނުވަތަ އޭގެ އަނެއް އަހަރު ކަމަށް ބުނާ ކަމަށް ކިއުގައި ޖެހުނު ބައެއް މީހުން ނޫސްތަކަށް ބުނެއެވެ.\nއެގައުމުގެ އިގްތިސާދީ ހާލަތު ވަރަށް ބޮޑަށް ދަށްވެފައިވާއިރު ތެޔޮ އަދި ކަރަންޓަށް ލިބުމުގެ ދަތިތަކެއް މީގެ މަސްތަކެއް ކުރިން ވަނީ ކުރިމަތިވެފައެވެ.\nގައުމުގެ އިންފްލޭޝަން ވެސް އެތައް ގުނައެއް މައްޗަށް ގޮސްފައިވާއިރު މިއީ މިފަހުގެ ތާރީހެއްގައި އެގައުމުގެ އިގްތިސާދު އެހާ ބޮޑަށް އަޑި އަޅާލި ފުރަތަމަ ފަހަރެވެ.\nޒިމްބާބްވޭ އިގްތިސާދު ޕާސްޕޯޓް


SunOnline: Real athun 2018 vana aharu libunee thajuribaa eh, Mi aharu nikunnaanee molhuvaan: Klopp\nރެއާލް އަތުން 2018 ވަނަ އަހަރު ލިބުނީ ތަޖުރިބާއެއް، މިއަހަރު ނިކުންނާނީ މޮޅުވާން: ކްލޮޕް\nއަހްމަދު އިޒްމީމް 27 May 2022, 22:40\nޗެމްޕިއަންސް ލީގުގެ ފައިނަލުގައި 2018 ވަނަ އަހަރު ރެއާލް މެޑްރިޑާ ދެކޮޅަށް ކުޅުނު މެޗުން ބަލިވި ނަމަވެސް އެ މެޗުން ލިބުނީ ތަޖުރިބާއެއްކަމަށާއި، މާދަމާ ރޭ ނިކުންނާނީ އެ ތަޖުރިބާގެ އަލީގައި ރެއާލްއާ ދޮކޮޅަށް ފައިނަލުގައި ކުޅެ މޮޅުވާންކަމަށް ލިވަޕޫލުގެ ކޯޗު ޖާގެން ކްލޮޕް ބުނެފިއެވެ.\nޗެމްޕިއަންސް ލީގުގައި މާދާމާ ރޭ ރެއާލް މެޑްރިޑާ ދެކޮޅަށް ލިވަޕޫލުން ކުޅޭ ފައިނަލް މެޗުގެ ކުރިން ނޫސްވެރިންނާ ބައްދަލުކޮށް ކްލޮޕް ބުނީ ލިވަޕޫލަށް 2018 ވަނަ އަހަރު ލިބުނީ ތަޖުރިބާއެއް ކަމަށެވެ. އެއާ ޖެހިގެން އައި އަހަރު ގޯސްތައް ރަނގަޅުކޮށް ޗެމްޕިއަންސް ލީގު ނަގައިފައިވާނެކަމަށް ވެސް ކްލޮޕް ބުންޏެވެ.\nމީގެ އިތުރުން އޭނާ ބުނީ ލިވަޕޫލުން މިއަހަރުގެ ފައިނަލަށް ނިކުންނައިރު އެންމެ ފަހުން އެ ދެ ޓީމު ބައްދަލުކުރިއިރު ކުޅުނު ގިނަ ކުޅުންތެރިން އަދިވެސް ޓީމުގައި އެބަ ތިބިކަމަށެވެ.\n"ރެއާލް 2018 ގައި ކުޅުނު ގިނަ ކުޅުންތެރިން އަދިވެސް ޓީމުގައި އެބަތިބި. ހާއްސަކޮށް މެދުތެރެއަށް ކުޅޭ ކުޅުންތެރިން،" ކްލޮޕް ބުންޏެވެ.\nކްލޮޕް ބުނީ މި އަހަރު ފައިނަލަށް ނިކުންނައިރު ރެއާލްގެ ޓީމުން ރޮނާލްޑޯ ނުފެނު ނަަމަވެސް ކަރީމް ބެންޒީމާގެ އިތުރުން ވިނިޝިއަސް ޖޭއާރުގެ ފަރާތުން މޮޅު ކުޅުމެއް ފެނިފައިވާކަމަށެވެ. އެހެން ކަމުން މާދާމާ ރޭގެ މެޗަކީ ފަސޭހަ މެޗަކަށް ނުވާނެކަމަށް އެނާ ވަނީ ބުނެފައެވެ.\nބަދަލު ހިފުމުގެ ރޫޙުގައި ކުޅެގެން މިކަހަލަ ބޮޑު މުބާރާތެއްގެ ފައިނަލް މެޗުން މޮޅު ނުވެވޭނެކަމަށާއި ލިވަޕޫލުން މާދަމާ ރޭގެ މެޗަށް ނިކުންނާނީ އެ ޓީމުގެ އަމިއްލަ ގޮތުގައި ތަފާތުކޮށް ކުޅެގެން މޮޅުވާން ކަމަށް ވެސް އޭނާ ބުންޏެވެ.\nކްލޮޕް ބުނީ އޭނާ އެއް އިރަކުވެސް އަނެއް މީހާއަށް ދެރަގޮތެއް ހެދުމަށްފަހު މޮޅުވާން ބޭނުން ނުވާކަމަށެވެ. ވޭތުވެ ދިޔަ ތަނުގައި އެހެން އެއްވެސް ކަމެއް ވެފައި ނުވާނެ ކަމަށާއި އަދި ކުރިއަށް އޮތް ތަނުގައި ވެސް އެހެން އެކަން ވިޔަ ނުދޭނެކަމަށް އޭނާ ބުންޏެވެ.\nމާދަމާ ރޭ ކުޅޭ މެޗުގެ ކުރިން ނޫސްވެރިންނާ ބައްދަލުކޮށް ރެއާލް މެޑްރިޑްގެ ކޯޗު ކާލޯސް އެޗޮލޮޓީ ބުނީ ރެއާލް މެޑްރިޑުން ވެސް ނިކުންނާނީ 1981 ވަނަ އަހަރުގެ ޗެމްޕިއަންސް ލީގު ފައިނަލުގައި ލިވަޕޫލް އަތުން ވީ ބަލީގެ ބަދަލު ހިފަންކަމަށެވެ.\nލިވަޕޫލާ ގުޅޭގޮތުން އޭނާ ބުނީ އެ ޓީމު މިހާރު ކުޅެނީ ވަރަށް މަތީ ފެންވަރުގެ ފުޓުބޯޅައެއްކަމަށެވެ. އެ ޓީމުގެ ފިޒިކަލް ލެވެލް ވެސް ހުރީ އެންމެ މަތީ ފެންވަރުގައި ކަމަށާއި މި އަހަރު އެ ޓީމާ ދެކޮޅަށް ޗެމްޕިއަންސް ލީގުގައި ކުޅެލަން ލިބުމަކީ އުފަލެއްކަމަށް އެންޗޮލޮޓީ ބުންޏެވެ.\nލިވަޕޫލް އަދި ރެއާލް މެޑްރިޑް ބައްދަލުކުރާ ޗެމްޕިއަންސް ލީގު ފައިނަލް މެޗު ކުޅޭނީ މާދަމާ ރޭ ރާއްޖެ ގަޑިން 12:00 ގައެވެ. އެ މެޗު ކާމިޔާބު ކޮށްގެން ރެއާލް މެޑިރިޑަށް 14 ވަނަ ފަހަރަށް އެ މުބާރާތް ކާމިޔާބު ކުރެވޭއިރު ލިވަޕޫލް މޮޅުވެގެން ހަތް ވަނަ ފަހަރަށް އެ ޓީމަށް އެ މުބާރާތް ކާމިޔާބު ކުރެވޭނެއެވެ.\nލިވަޕޫލް ދޫކޮށް މާނޭ ބަޔާނަށް\nބާސެލޯނާއިން ގަވީގެ ކޮންޓްރެކްޓު އާކުރުމާ ގާތަށް!\nޔުނައިޓެޑުގެ ހުށަހެޅުމަށް ފުރަގަސްދީ ނުނޭޒް ލިވަޕޫލަށް


Guraidhoon rey dhanvaru meehaku maraali massala ithurah thahugeeg kuran fashaifi | Fenvaru Online\nގުރައިދޫ އިން މަރާލި މީހާގެ މައްސަލަ އިތުރަށް ތަހުޤީގު ކުރަން ފަށައިފި\n19:10 - 21 މެއި 2020 -0ކޮމެންޓް\nރޭ ދަންވަރު ތ.ގުރައިދޫގައި ހިގާދިޔަ މަރާއި ގުޅިގެން ފުލުހުން އިތުރަށް ތަހުޤީގުކުރަން ފަށައިފިއެވެ.\nބިދޭސިއަކަށް ހަމަލާދީ އެކަކު މެރި މައްސަލައިގައި ބިދޭސިން އުޅޭ ގެތަށް ފާސްކުރުމުގެ ތެރޭގައި ޒަޚަމްވެފައި އޮތް އެހެން ބިދޭސީއެއް ވަނީ ފެނިފައެވެ. އެއީ މިމައްސަލައާ ގުޅުން އޮވެދާނެ މީހެއް ކަމަށް އެރަށު މީހުން ތުހުމަތުކޮށްފިއެވެ.\nރޭ ދަންވަރު މަރާލާފައި އޮތްވާ ފެނުނު ބިދޭސީ މީހާ އަކީ އެރަށު ދަނޑުވެރިކަން ކުރަން ހަތަރު އަހަރު އެރަށުގައި މަސައްކަތްކުރި މީހެކެވެ. އެމީހާގެ ނަމަކީ ޝާހު ސަލާމް ކަމަށް މައުލޫމާތުލިބުނެވެ.\nހަށިގަނޑުގެ އެކިތަންތަނަށް ކަތިވަޅި ހަރާ ޒަޚަމް ކޮށްފައިވާއިރު އޭނަގެ ގޮހޮރުވެސް ބޭރަށް ނުކުމެފަ އޮތްކަމަށް އެރަށުން ވާހަކަ ދެއްކި މީހަކު މައުލޫމާތުދިނެވެ.\nހަމަ ރޭ ދަންވަރު3ޖެހިއިރު އެރަށުން ފެނުނު ޒަޚަމްވެފައި އޮތް ބިދޭސީ މީހާ ފެނުނީ މަރުގެ ހާދިސާއާ ގުޅިގެން ރަށުގެ ބައެއް ގެތައް ބަލަމުން ދަނިކޮށެވެ. ޝާހުގެ މަރުގައި އޭނާގެ އިތުރުން ވެސް އެހެން ބައެއްގެ ބައިވެރިވުން އޮވެދާނެ ކަމަށް ބައެއް މީހުން ތުހުމަތު ކުރެ އެވެ.\nޒަޚަމްވެފައި އޮތްވާ ފެނުނު ބިދޭސީމީހާއަށް ރަނގަޅަށް ދިވެހިން ވާހަކަވެސް ދައްކަން ނޭގޭތީ ފުލުހުން އޭނަގެ ބަޔާން ނަގާފައިވަނީ ބަންގްލަދޭޝް އެހެން މީހެއް މެދުވެރިކޮށްގެން ކަމަށް ފުލުހުން ވިދާޅުވިއެވެ. އޭނާ މިހާރު ވަނީ އަތޮޅު ހޮސްޕިޓަލަށް ގެންގޮސްފައެވެ.\nމިދެމީހުންނަކީ އެކުގައި މަސައްކަތްކުރާ ދެމީހުންނެއް ނޫނެވެ. މަރުވި މީހާ އުޅެނީ ދަނޑުވެރިކަމުގެ މަސައްކަތުގައެވެ. ޒަޚަމްވެފައި އޮތްވާ ފެނުނު މީހާ އަކީ މަސްކެއްކުމުގައި އުޅޭ މީހެކެވެ.\n"ފަރުވާ ދެމުން އަންނަ މީހާ އަކީ މަސް ކެއްކުގައި އުޅޭ މީހެއް. މި ދެ މީހުންގެ މާބޮޑު ރަހުމަތްތެރިކަމެއް އޮންނަ ކަމެއް ވެސް ފާހަގަވެފައެއް ނުވޭ،" އެރަށުން ވާހަކަ ދެއްކި މީހާ ބުންޏެވެ.\nޝާހު ސަލާމް ގެންގުޅޭ މީހާ ކިޔައިދިން ގޮތުގައި، އޭނާ ވަރަށް މަސައްކަތްތެރިވެފައި، އަޚުލާގު ވެސް ރަނގަޅެވެ. އޭނާ ދިރިއުޅެމުން އައީ ކަންޑަރުގައި، ކައްކައި ކެވޭ ގޮތަށް ހަދާފައިވާ ތަނެއްގައި އެކަންޏެވެ.\nމި މަރާ ގުޅިގެން މިހާތަނަށް އެއްވެސް މީހަކު ހައްޔަރުކޮށްފައި ނުވެއެވެ. ފުލުހުން އަންނަނީ މިމައްސަލަ އިތުރަށް ތަހުޤީގުކުރަމުންނެވެ. އަދި މަރުވި މީހާ އެރަށުގައި ވަޅުލާގޮތަށް ކައުންސިލުން ވަނީ ނިންމާފައެވެ.


Musaara Bodu Kuree Muvvazzafunnah Libey Faisaa In Ehvves Ehcche Nukedeyne Gotha - CSC - Vaguthu\nކޮވިޑްގެ "ޗުއްޓީ" ނިމިއްޖެ ކަމުގެ އަލާމާތްތައް ފެންނަން ފަށައިފި - 47 މިނެޓް ކުރިން\nމުސާރަ ބޮޑުކުރީ މުވައްޒަފުންނަށް ލިބޭ ފައިސާ އިން އެއްވެސް އެއްޗެއް ނުކެނޑޭނެ ގޮތަށް - ސީއެސްސީ\nދިވެހި ސިވިލް ސާރވިސް މުވައްޒަފުންނަށް ދެވޭ މުސާރަ އެލެވެންސެއްގެ ގޮތުގައި ހިމަނާފައި ވަނީ، މުވައްޒަފުން ގެއަށް ގެންދަން ޖެހޭ ފައިސާކޮޅުން އެއްވެސް އެއްޗެއް ނުކެނޑުމަށް ކަމަށް ސިވިލް ސާވިސް ކޮމިޝަން (ސީއެސީ) އިން ވިދާޅުވެއްޖެއެވެ.\nމިއަދު ކުރިއަށްދިޔަ ނޫސްވެރިންގެ ބައްދަލުވުމެއްގައި ވާހަކަދައްކަވަމުން އެ ކޮމިޝަންގެ ރައީސް ޑރ. އަލީ ޝަމީމް ވިދާޅުވީ، މީގެ ކުރިން އަސާސީ މުސާރައިން، މުސާރަަ ބޮޑުކުރާ ގޮތަށް ކަންހިނގި ނަމަވެސް، މިފަހަރު އެލަވެންސްގެ ގޮތުގައި މުސާރާ ބޮޑުވާގޮތަށް ހަމަޖެއްސީ އަސާސީން މުސާރަ ބޮޑު ކުރުމާއީ އެކީގައި އެއިން ބައެއް ޕެންޝަނަށް ކެނޑޭކަމަށާއި، އެހެންވުމުން އެ މުވައްޒަފު ގެއަށް ގެންދަން ޖެހޭ ބައި މަދުވެގެންދާ ކަމަށެވެ.\n"އަސާސީ މުސާރާގެ ބައެެއް ބޮޑު ކުރުމާއެކީގައި އެއިން ޕެންޝަަނަށް ކެނޑޭ. ގިނަ މުވައްޒަފުން އެއްވެސް އެއްޗެއް މަދުވުމަކީ ބޭނުންވާކަމެއް ނޫން. އެހެންވެ މުސާރަ ބޮޑު ކުރުމުގެ ފޯމިއުލާތައް ދިރާސާކޮށް ބަލަމުންދިޔައިރު އަޅުގަނޑުމެން ބެލީ މިގޮތަށް ނުވާނެ ގޮތަށް. ގެއަށް ގެންދަން ޖީބަށްލާން މުވައްޒަފުންނަށް ލިބޭ ފައިސާ ކޮޅުން އެއްެވެސް އެއްޗެއް ނުކެނޑޭނެ ގޮތަށް މިކަން ކުރިއަށްގެންދެވޭތޯ". ޝަމީމް ވިދާޅުވިއެވެ.\nޝަމީމް ވިދާޅުވީ، އެލަވެންސްތަކެއް ތައާރަފް ކުރީ މުވައްޒަފުންގެ ފައިދާއަށް ކަމަށެވެ.\nޝަމީމް ވިދާޅުވީ، މިފަހަރު މުސާރައަށް ގެނެވުނު ބަދަލާއެކު ސިވިލް ސާވިސްގެ 73.6 އިންސައްތަ މުވައްޒަފުންގެ މުސާރައަށް ރަނގަޅު ބަދަލެއް އަންނާނެ ކަމަށެވެ. އަދި އެ މުސާރަތައް ބޮޑުކުރެވިފައި ވަނީ އެކަމާއި ގުޅޭގޮތުން ދިރާސާތަކެއް ކުރުމަށްފަހުކަމަށްވެސް ޝަމީމް ފާހަގަކުރެއްވިއެވެ.\nސަރުކާރުން ސިވިލް ސާރވިސް މުވައްޒަފުންގެ މުސާރަ ބޮޑު ކުރުމަށް 234 މިިލިއަން ރުފިޔާ މި އަހަރުގެ ބަޖެޓުގައި ވަނީ ހިމަނާފައެވެ.\nފެބުރުއަރީ 11, 2018 14:55\nމުސާރަތަ ބޮޑުކުރީ ނުވަތަ އެލެވެންސް ތަ ބޮޑުކުރީ ، މުސާރަ އައި އެލެވެން އެއީ ދޭއްޗެއް ،\nފެބުރުއަރީ 11, 2018 14:59\nތިޔަ ޝަމީމަކީ ދިވެހި ސިވިލް ސަރވަންޓުންނަށް މިޞީބާތެއް\nފެބުރުއަރީ 11, 2018 15:07\nބުޑް އުދަގުލެއް،މަނިކުފާނު މިޒަމާނުގައި ތަންދޮރު ނުފިލާ މީހުން ނޫޅޭ\nފެބުރުއަރީ 11, 2018 15:09\nކުޑަ ކުދިން ދޯ ސިވިލްސަރވަންޓުންނަކީ؟ ތިގޮތަށް ތިހެދީ މުވައްޒަފުންނަށްވާ ފައިދާއަށްވުރެ ބޮޑަށް ސަރުކާރަށްވާ ފައިދާ ބޮޑުވީމަ. ސަރުކާރުން ަޕެންޝަނަށް ލާންޖެހޭ ބައި ލާކަށް ނުޖެހޭނެ ތިހެން ހެދީމަ. އިތުރު ގަޑީގަ މަސައްކަތް ކުރިޔަސް އިތުރު ލާރިއެއް ނުދާނެ ތިހެން ހެދީމަ. މިއީ ކުޑަކުދިންނެއް ނޫނޭ ޢަލީ ޝަމީމޫ. ހިތަށް އެރި ގޮތަކަށް ވާހަކަ ދެއްކީމަ ޤަބޫލު ކުރާކަށް. މުސާރަ ބޮޑުކޮށްފީމޯ.... ހެހެ...\nފެބުރުއަރީ 11, 2018 16:37\nއިރުކޮޅަކުން ތިއެލެވެންސް ކަނޑާލާނެ ނޫނީ ތިއަށްވުރެ ކުޑަކޯށްލާނެ...\nއޭވިއޭޝަން ސެކިއުރިޓީ ސްޓާފުންނަކީ އެއާޕޯޓުގައި އެންމެ ޒިންމާ ބޮޑު އެންމެ ރިސްކް ބޮޑު އެއްމަސައްކަތްކުރާ ބައެކެވެ. އެހެން ނަމަވެސް ސަރުކާރުން އެމުވައްސަސާގެ އަގު ވަޒަންކުރާ ގޮތާއިމެދު އުފެދެނީ ސުވާލު ތަކެކެވެ. އެގޮތުން ސަރުކާރުން ހިންގާ އެއްވެސް ޕްރޮގްރާމެއްގައި ބައިވެރި ވުމުގެ ފުރުސަތެއްނުލިބެއެވެ. ގެދޮރުވެރި ކުރުވުމުގެ އެއްވެސް ޕްރޮގްރާމެއްގައި ބައިވެރި ނުވެއެވެ. ވެލާނާ އެއާޕޯޓުގައި މަސައްކަތްކުރާ އިމިގްރޭޝަން ކަސްޓަމްސް ގެ ފުޑް އެލެވެންސް ވެސް މިދެންނެވި މުވައްސަސާޔާ ވަރަށްބޮޑުތަން ތަފާތެވެ. ޕްރޮމޯޝަމް ހިފެހެއްޓިފައިވާތާ އަހަރުތަކެއްވެއްޖެއެވެ. މިފަހަރު ސަރުކާރުން ބޮޑުކުރި މުސާރައާއި އިނާޔަތްވެސް ނުލިބޭނެއެވެ. ވީމާ ސިވިލްސާވިސްގެ ފުރާޅުދަށުން މި މުވައްސަސާ މިނިވަންކުރުމަށް ގޮވާލަމެވެ. ޢަދި މިތަނުގެ ވެރިން ޒިންމާދާރު ކުރުވުމަށް ވެސް ކަމާބެހޭ ފަރާތްތަކަށް ގޮވާލަމެވެ.\nފެބުރުއަރީ 11, 2018 15:14\nމިފަހަރުވެސް މުސާރަ ބޮޑު މީހުންނަށް ހަމަ ބޮޑީ މަސައްކަތު ކުޅަދުރަށް 700 ރ ގޮޑީގައި ސޮއި ކުރަން އިންނަ މީހާއަށް 1500\nފެބުރުއަރީ 11, 2018 15:15\nމުސާރަދޯ؟ ވ މޮޅުގޮތެއް\nފެބުރުއަރީ 11, 2018 15:17\nޙަހަހާ އެންމެ ފަހުން މިސާރަ ބޮޑު ކުރިކަތައް ވެސް ސިޔާސީ ކޮށް ރައްޔިތުން ނަން އޮޅުވާލުމުގައި ހައްދު ފަހަނަޅާ ދިޔައިމަ. ޢެކަމުގެ ދިފާއުގައިވެސް ވާހަކަ ދައްކަން ޖެހުނީ. ނުވިސްނޭ ބަޔަކަށް ނުވިސްނޭނެ ދުނިޔެ ޤިޔާމަތް ވިޔަސް.\nފެބުރުއަރީ 11, 2018 15:21\nހަމައެގޮތަށް ގެޔަށްގެންދަން ލިބޭއެތިކޮޅު އިތުރުވެސް ނުވާނެގޮތަށް ތިހެއްދެވީ ދެއްތޯ؟ އަސާސީ މުސާރައަށް އިތުރުކުރިނަމަ އިތުރުގަޑީގެ ރޭޓަށްވެސް ރަނގަޅު ބަދަލެއް އަންނާނެ. ބޮޑުކުރީ މަތީމަގާމުގެ މީހުންނަށް ގިނައިން ލިބޭގޮތަށް. ކަމަކުނުދޭ\nޕެންޝަނަށް ކެންޑުންތަ ނޫނީ އެ ކެންޑޭއެއްޗަކާ އެއްވަރަށް ސަރުކާރުން ފައިސާލާން ޖެހޭތީވެބާ؟؟ ބުނިގޮތަށްބާ މިކަން މިވީ...އަދިވެސް ހަމަ ގިނައިން ލިބޭމީހުންނަށް ގިނައިންދޯ...\nފެބުރުއަރީ 11, 2018 15:29\nޕެންސަންދޭއިރު އެލަވަންސް ދޭކަމެއް ނުދެނެހުރިން.\nމުސާރައިގެ ތެރެއަށް ތި ލާރިކޮޅު ބޮޑުކުރިނަމަ އެހެން އެލަވަންސްތަކާއެކު މުވައްޒފުންނަށް ލިބޭ އެތިކޮޅު ނިސްބަތުން ބޮޑުވާނެ.\nފެބުރުއަރީ 11, 2018 15:33\nހުސް ދޮގު...! ގެއަށް ގެންދާވަރު ގިނަ ވެދާނެތީ! އެލަވަންސްގެ ގޮތުގައި މުސާރަ ބޮޑުކޮށްގެން ކިޔާ ފާޑު ކިޔުން ނުފެނޭތަ!\nފެބުރުއަރީ 11, 2018 15:35\nބޮޑުމީހާ އަށް އަބަދުވެސް ބޮދުވާނީ ...... މިހާރުވެސް ހަމަ އެހެން\nފެބުރުއަރީ 11, 2018 15:39\nބޮޑު މީހުންނަށް ގިނައިން ދެރަމީހުންނަށް މަދުން.... މިރާއްޖޭގެ ކަންތައް ހުންނަ ގޮތް... މުއްސަނދިން މުއްސަނދިކުރާ ސަރުކާރު\nފެބުރުއަރީ 11, 2018 15:42\nމުސާރަ ބޮޑު ކުރިއޭ ކިޔައިގެން ތިގެންގުޅެނީ މުޅިންވެސް އޮޅުވާލުން\nފެބުރުއަރީ 11, 2018 16:27\nމުސާރައާ އެލަވަންސް އެއީ ޤާނޫނުގަވެސް ވަކި ދެ އެއްޗެއް ގޮތުގަ ބަލާފަ އޮންނަ ދެއެތި.. އެލަވަންސެއް އިތުރުކުރީ.. ދަށް ފަންތިއަށް 700 ބޮޑުންނަށް 1500 ލިބޭގޮތަށް އޮޅުވާލަން ނޫޅޭ.. ރައްޔިތުން ތިއެއް ބަލައެއް ނުގަނޭ.. ރައީސް މީހާބުނެފަ އޮތީ 2000 ރުފިޔާގެ ކުރިއެރުމެއް ލިބޭނެއޭ..ކަންތައްވީ ދިމާ އިދިކޮޅަށް.. ދެން އަތްޖަހަންވީ؟\nކޮންގޮތަަކަށް ބޮޑުކުރި މުސާރައެއްތޯ؟އެއީ ތިޔަހެން ގޮވާލަންކުރިކަެއްތޯ؟ އެލަވަންސެކޭ ކިޔާފަި ދިނީ ކިތައްރުފިޔާތޯ؟ އެރުފިޔާކޮޅު ބޮޑުކޮށްފައި ބާޒާރު އަތްނުފޯރާ ފަށަށް ކޮންވާހަކަ އެއްތިޔަ ދައްކަވަނީ\nފެބުރުއަރީ 11, 2018 17:20\nވެމްކޯ ކުނި އުކާމީހަކަށް 9000ރ މުސާރަ އަދި ލާނެ ޔުނީފޯމު އާއި އެކުލިބޭ، ބުރަމަސައްކަތުން ތައުލީމު ފެންވަރު އުގެނޭ މީހުންގެ ކޯމަތީގައި ޖެހި އެތި ފަހަރެއްތީ.\nބުނި އެންމެ ދަށް މީހުންނަށްށޭ މުސާރަ އެންމެ ބޮޑު ކުރީ. އެކަމް އެންމެ ދަށްފަންތީގެ މީހާއަށް 700ރ ވީމަ ކަޑައޭ.\nފެބުރުއަރީ 11, 2018 18:08\nއުހމީދުކުރަނީ 2019 ގައި މުސާރަ ބޮޑުކުރާނެ ކަމަށް\n26 ބިލިއަން ރުފިޔާގެ ބަޖެޓަކުން 234 މިލިއަން ރުފިރާ އަކީ ގަބޫލުކުރަން ދަތި ޢަދަދެއް\nއެއުރެޖު މުސާރަ އަހަރަކަށް 90 ރުފިޔާ ބޮޑުވީ\nބާޒާރުއަގު 15% އިންސައްތަ ބޮޑުވެއްޖެ ދެން އަޅާ ކިޔާނީ ކިހިނެއް\nފެބުރުއަރީ 11, 2018 18:19\nމުސާރަ ބޮޑު ކުރަނީ މަސައްކަތް ކުރާ މީހުންގެ ދޯ. ޓީޗަރުންނަކީ މަސައްކަތް ކުަރާ ބަޔެއް ނޫން ވިއްޔާ!\nފެބުރުއަރީ 11, 2018 18:25\nހަހަ........... ޕޯޑިއަމްގަ ރަޢީސް ދެއްކި ވާހަކަ އަޑުއެހިން. އެއްމެ ދަށް މުސާރަ ލިބޭ މުވައްޒަފުންނަށް 33% ދެން އެޔާ ޖެހުނު މުވައްޒަފުންނަށް 25% .... 700ރުފިޔާ މީ ކޮންތާކުން އައި ޢަދަދެއްތޯ؟؟؟؟؟؟؟؟\nފެބުރުއަރީ 11, 2018 20:34\n.މިހާރު ދާނީ މިހެން . ޢިދިކޮޅު އަމަލު. ޥޯޓަށް އިންތިޒާރު ކުރޭ\nފެބުރުއަރީ 12, 2018 08:15\nމިފަހަރު ޓީޗަރުންނަށް ހަޖަމެއް ނުވި ޓީޗަރުންނަށް ވަކި އޮނިގަނޑެއް ހަދައިގެން މުސާރައިގެ ކުރިއެރުން ދިން އިރު ސިވިލްސާވިސްގެ ޢާއްމު މީހުންތިބީ ބަލަން މިފަދަ ދުވަހެއްގެ އިންތިޒާރުގައި ދެން މިފަހަރު ޓީޗަރުންނަށް މިކަން ހަޖަމު ނުވާންވީ ކީއްވެ؟


16 އޯގަސްޓް 2017\n(12 އޯގަސްޓް 2017 އާ ގުޅޭ)\n"ކޮބާ މިގޭ މީހުން. ކާކުގެ ގެއެއް މިއީ؟" ވަރުދާއަށް އެހެން ނައަހައެއް ނުހުރެވުނެވެ.\n"މިހާރު މިގޭގައި މިތިބީ މިގޭ މީހުން. މިއީ ވަރުދާގެ އެޕާޓްމަންޓް. އަހަރެންގެ ފަރާތުން ވަރުދާއަށް." ނާޝިދުގެ މި ޖުމްލަކޮޅުން ވަރުދާގެ ބަސް ހުސްވެއްޖެއެވެ. ނޭވާލާންވެސް ހަނދާން ނެތުނު ކަހަލައެވެ. ނާޝިދުގެ މޫނަށް ބަލަހައްޓައިގެން ހުރެވުނީ، ސަމާސާ ނުކުރާށޭ ބުނާ ކަހަލަ ގޮތަކަށެވެ.\nނާޝިދުވެސް ނަޒަރު އަނބުރާނުލާ ވަރުދާގެ މޫނަށް ބަލަހައްޓައިގެން ހުރީއެވެ. ދެ ޖީބަށް އަތްޖަހައިގެން ހިނިތުންވެގެންނެވެ. އޭނަ އެބުނި އެއްޗެއް ވަރުދާއަށް ޤަބޫލުކުރެވެންދެން އިތުރު ވާހަކައެއް ނުދައްކާން ޢަޒުމް ކަނޑައަޅައިގެން ހުރި ފަދައެވެ.\n"ސްޓިލް ކާންޓް..؟" ދެފަރާތަށް ބޯހަލުވާލަމުން، އަދިވެސް ޤަބޫލުނުކުރެވޭހޭ ނާޝިދު އެހީ އޭގެވެސް އިރުކޮޅެއްފަހުންނެވެ.\nބުނަންވީ އެއްޗެއް ވަރުދާއަކަށް ނޭނގުނެވެ. އެ ރީތި ސިޓިންރޫމަށް ބެލެނީއެވެ. ނާޝިދުވެސް ވަރުދާގެ ނަޒަރު ހުރި ދިމާލަށް، މާބޮޑު ޝައުޤެއް ނެތް ގޮތަކަށް ބަލާލިއެވެ. އެތަނަށް ހުރި ޝައުޤަށްވުރެ ބޮޑަށް ނާޝިދުގެ މޫނުމަތިން ފެންނަނީ ފަޚުރެއްގެ ފޮނިކަމެވެ. އެ ބަލާލުން ގޮސް ވަރުދާހުރި ދިމާލަށް އަމާޒުވިއިރު ނާޝިދުއަށް ފެނުނީ އެތަނުން ނުކުންނަން ވަރުދާ ގޮސްގޮސްހުރި ތަނެވެ.\nވީގޮތް ނާޝިދުއަށް އެނގުނެވެ. ދުވެފައި ގޮސް ވަރުދާގެ ދެކޮނޑުގައި ހިފައި ހުއްޓުވިއެވެ.\n"ކަމަކުނުދޭ ތި ސަމާސާ.." ނާޝިދުގެ އަތުގެ އިހްސާސް ވުމާއެކު އެނބުރިލެވުނު ވަރުދާ މިހެން ބުނެލިގޮތުންވެސް ނާޝިދުގެ ހިނިތުންވުން ވީ ކުރިއަށްވުރެ ބޮޑެވެ.\n"ހިނގާބަލަ. އެތެރެއަށް. ދިޔައިމަ އެނގޭނީ." ވަރުދާގެ އުނަގަނޑުގައި އަތުން ހިފަހައްޓައި އެތެރެއަށް ގެންދަން ނާޝިދު އުޅުނެވެ. ދެން އެހެން ގޮތެއް ނެތޭ ބުނާ ކަހަލަ ގޮތެއް މޫނަށް ހަދާލާފައި ވަރުދާވެސް ނާޝިދުއާއެކު ހިނގައިގަތެވެ.\nސިޓިންރޫމް ދޮރުން އެތެރެއަށް ވަރުދާ ވައްދާފައި، ނާޝިދު އެ ދޮރު ރަނގަޅަށް ލެއްޕިއެވެ.\n"މިއީ ސަމާސާއެއް ނޫން. އެކަމަކު....ފުރަތަމަ ހިނގާދޯ ތަންތަން ބަލާލަން. ވަރުދާއަށް ކަމުދަންޏާ.........ދެން އެނގޭނީ ހަދަންވީ ގޮތެއް."\nޗޮކްލެޓް ކުލައާއި ކްރީމް ކުލައިގެ ފަރުނީޗަރާއި ތަކެތިން ރީތިކޮށްފައިވާ އެ ސިޓިންރޫމްގެ ތެރެއިން ލާފައި ވަރުދާގެ އަތުގައި ހިފައިގެން ސިޓިންރޫމުން ނުކުމެވެން ހުރި ބެލްކަނީއާއި ދިމާލަށް ނާޝިދު ހިނގައިގަތެވެ. އެތަނުގެ ބޮޑު ދޮރުގައި ދަމާފައި ހުރި ހުދުކުލައިގެ ތުނި ފަރުދާ ދެފަރާތަށް ކަހާލިއެވެ. ދެން އެ ދޮރު ހުޅުވާލިއެވެ. އިރުއޮއްސެމުން ދިޔަ ގަޑީގެ ރީތި ކަމާއި ހަވީރުގެ ފިނި ވައިރޯޅިތައް އެ ދޮރުން އެތެރެއަށް ވަންނަން ފެށިއެވެ. އެ ރީތި ވަގުތުކޮޅުގެ ހިތްހަމަޖެހުން ވަރުދާއަށް އިހްސާސް ކުރެވުނެވެ.\nވަރުދާ ހީކުރީ ނާޝިދު އޭނަގެ އަތުގައި ހިފައިގެން ދެން ނިކުންނަނީ އެބެލްކަނީއަށް ކަމަށެވެ. ނަމަވެސް އޭގެ ބަދަލުގައި ނާޝިދު ހިނގައިގަތީ ސިޓިންރޫމް ހުރަސްކޮށް ދެވެން ހުރި ބަޔާއި ދިމާލަށެވެ. އެއީ ހަމަ އެ ސިޓިންރޫމްވަރުގެ ފުޅާ އެ ބޮޑުމިނުގެ ތަނެކެވެ. ނަމަވެސް ސިޓިންރޫމާއި އެބަޔާއި ދެމެދުގައި ވަނީ ވަކި ފާރެއް ލެވިފައެވެ. އެކަމަކު އެއީ ހަމައެކަނި ދެފަރާތުންވެސް ތިންފޫޓް ހުރި ފާރެކެވެ. އެތެރެއަށް ވަނުމަށްޓަކައި މުޅި ތަނުގެ ފުޅާމިނަށްވާހެން ވަނީ އެ ފާރުން މައްޗާހިސާބުން ވަށްކޮށްފައިވާ ދޮރާށްޓެއް ކަނޑާފައެވެ. އަދި އެ ވަށް ދޮރާށީގެ ވަށައިގެން ވަނީ ޗޮކްލެޓް ކުލައިގެ ކުދިކުދި ޓައިލްސްކޮޅުތަކަކުން ޒީނަތްތެރި ކޮށްފައެވެ. ކްރީމް ކުލަލާފައިވާ އެ ފާރުގައި އެ ފަރުމާ ވަރުދާއަށް ވަރަށް ހިތްގައިމު ވިއެވެ. އެތަނުން އެތެރެއަށް ވަންނަން ހިނގައިގަތްއިރު ވަރުދާއަށް ހީވީ ވަރަށް ޝާހީ ތަނަކަށް ވަދެވިގެން އުޅޭހެންނެވެ.\nއެތެރެއަށް ވަންއިރު އެއީ ތިންކޮޓަރީގެ ބޮޑު ހޯލެކެވެ. ކަނައަތްފަރާތު ކަނުގައި އެއްކޮޓަރި ހުރިއިރު އެދިމާ ކުރިމަތިން ވައަތްފަރާތުގައި ހުރީ ސޯފާ އެއް ބަހައްޓައި ވަކިން ހަދާފައިވާ ކުޑަ ތަންކޮޅެކެވެ. އެއީ އެމީހުންގެ ދެއަރިމަތިން ފެނުނު މަންޒަރެވެ. ދިމާ ކުރިމައްޗަށް ބަލާލުމުން ފެނުނީ ކުރިމަތީ ފާރުގައި އަނެއް ދެކޮޓަރި ހުރިތަނެވެ. ދެކޮޓަރީގެ ދޮރުވެސް ހުރީ އެއް ދޮރު އަނެއްދޮރާއި ދިމާލަށެވެ. އެކަމަކު އެމީހުން ތިބި ދިމާލުން ދޮރު ނުފެނެއެވެ.\n"މިއީ ...ކުޑަ އޮފީހެއް." ލަސްލަހުން ނާޝިދު ބުނެލިއެވެ. އެއީ އެންމެ ފުރަތަމަވެސް ހުޅުވާލި އެންމެ ކައިރިން ޖެހުނު ކޮޓަރިއެވެ. އެތަނުގައި ހުރީ އޮފީސް މޭޒަކާއި ގޮނޑިއާއި ފޮތްލާ ދެތިން ހަރުގަނޑެވެ. ނަމަވެސް ހުރިހާ އެއްޗެއްވެސް ހުހެވެ. އަރާމު ސޯފާއަކާއި ޓީވީވެސް ބަހައްޓާފައި ހުއްޓެވެ. ހުރިހާ އެއްޗަކީވެސް މުޅިން އާ ތަކެއްޗެވެ. އެތަނުންވެސް ބެލްކަނީއަށް ނުކުމެވެން ދޮރެއް ހުއްޓެވެ.\nވަރުދާ އެއްވެސް ސުވާލެއް ނުކުރެއެވެ.\n"މިތަން ރީތިތަ؟" އެކޮޓަރީން ނުކުންނައިރު ދިމާ ކުރިމަތީގައި އޮތް ހުސްތަންކޮޅަށް އިޝާރާތްކޮށް ނާޝިދު އެހިއެވެ. ފަރުވާތެރިކަމާއެކު އެތަނަށް ވަރުދާ ބަލާލިއެވެ. އެތަނަށް ބަލާލުމުންވެސް އެއީ އަންހެނަކަށްޓަކައި ޚާއްޞަ ކޮށްފައިވާ ތަނެއްކަން އެނގެއެވެ.\nދެމީހަކަށް ހަމަޖެހިލައިގެން އިނދެވޭވަރުގެ ސޯފާއަކާއި، ވައިލެޓް ކުލައިގެ ވަރަށް ކުޑަ ސޯފާއަކާއި، ހުދު ކުލައިގެ ކުޑަކުޑަ ގޮނޑިއެއް އެތަނުގައި ހުއްޓެވެ. އެއްފަރާތެއްގައި ކުޑަ މޭޒަކާއި ދޮރުފަތްތަކެއް ލާފައިވާ ތިރި ކަބަޑެއް ހުއްޓެވެ. މިހުރިހާ އެއްޗެއް ހުރީ އެތަންކޮޅުގެ މެދުގައި ބޯ ރަގެއް އަޅާ އެ ރަގުގެ ވަށައިގެން ވަރަށް ފާޑުވެރިކަމާއެކު އަތުރާފައެވެ. ބޭރުން އުޑުމަތި ފެންނަގޮތަށް ހުރި ބިއްލޫރި ކުޑަދޮރުގައިވެސް ވަނީ ހުދާ ވައިލެޓްގެ މަޑުކުލަތައް އެކުލެވޭ ދޮރުފޮއްޗެއް ދަމާފައެވެ.\n"އަސްލުވެސް މިއީ ކާކުގެ ގެއެއް." އެންމެ ފުރަތަމަވެސް، މިހާރު މިގޭގައި މިތިބީ މިގޭމީހުންނޭ ނާޝިދު ބުނި ނަމަވެސް ވަރުދާއަކަށް އަދިވެސް ނުވިސްނެއެވެ. ޤަބޫލެއް ނުކުރެވެއެވެ. އެކަމަކު ނާޝިދު އަކީ އެފަދަ ސަމާސާ ކުރާ މީހެއްނޫންކަންވެސް ވަރުދާގެ ހަވަނަ ހިއްސު ބުނެދެއެވެ. އެކަމަކުވެސް މިވަނީ ކީއްކަން ވަރުދާއަށް އަދި ޔަޤީނެއް ނުވެއެވެ.\n"ހިނގާ. އަދި އެބަހުރި ބަލަންޖެހޭ ދެ ކޮޓަރި..." ވަރުދާ ކުރި ސުވާލަށް ޖަވާބު ނުދީ ވަރުދާގެ އަތުގައި ހިފައިގެން ނާޝިދު ހިނގައިގަތެވެ. ފުރަތަމަ ހުޅުވާލީ އެމީހުންގެ ކަނައަތްފަރާތުން ހުރި ކޮޓަރީގެ ދޮރެވެ.\nވަރުދާއަށް ލިބުނީ ބޮޑު ޙައިރާން ކަމެކެވެ. ނާޝިދުއަށްވުރެ ކުރިން ކޮޓަރިތެރެއަށް ވަދެ ވަށަވަށައިގެން ބެލެން ފެށިއެވެ.\nއެއީ ކުޑަކުޑަ އަންހެންކުއްޖަކަށްޓަކައި ތައްޔާރުކޮށްފައިވާ ކޮޓަރިއެކެވެ. ކޮޓަރީގެ ކުލަތަކާ، ފަރުނީޗަރާ، ބެޑްޝީޓާއި ބިންމަތީގައި އަޅާފައިވާ ދޫލައާއި ހަމައަށްވެސް އެއީ ކުޑަ އަންހެންކުއްޖެއްގެ ކޮޓަރިއެކެވެ. އެއްކަނެއްގައި ކުޅޭނެ ތަންކޮޅަކާއި އަނެއް ކަނުގައި ކިޔެވުމަށް ބޭނުންކުރާ ތަންކޮޅެއް ހަދާފައި ހުރި ލޯބި ލޯބި ކޮޓަރިއެކެވެ. ކުޑަމިނުން ފާހާނާގެ ދޮރުގައިވެސް ވަނީ ކުދިންނާ ގުޅޭ ކަހަލަ ކުރެހުމެކެވެ.\n"މިއީ ކޮން ކުއްޖެއްގެ...؟" ވަރުދާގެ އަޑު ނިކުތީ ބެދިގެންނެވެ.\nވަރުދާއަށް ވީގޮތާއި ވަމުންދާގޮތް ނާޝިދުއަށް ފެނެއެވެ. ވަރުދާގެ ހިތަށް އެކުރި އަސަރަކީ ކޮން ކަމެއްގެ އިހްސާސްގައި ކުރި އަސަރެއްކަންވެސް ވިސްނައިގަންނާކަށް ނާޝިދުއަށް އުނދަގޫ ނުވިއެވެ.\n"ކަމުދޭތަ....؟" ވަރުދާ ކައިރިއަށް ދަމުން ނާޝިދުވެސް އެހީ ސުވާލެކެވެ.\n"ވަރަށް..." ފުން ނޭވާއަކާއެކު މަޑު އަޑަކުން މި ޖަވާބު ދިން އިރު ވަރުދާއަށް ހުރެވުނީ އެ ކޮޓަރީގެ ފުރިހަމަ ކަމާއި ރީތި ކަމުން، ދެއަތް އުފުލައިގެން ދެއަތް ދެއަތާ މަހާލައިގެންނެވެ. ވަރުދާއަށް ކުރާ އަސަރު އެ ދެއަތަށް ލެވޭ ބާރުން ނާޝިދުއަށް އިހްސާސްވިއެވެ.\nނާޝިދު ގޮސްހިފީ ވަރުދާގެ، ލާމެހިފައިވާ ދެއަތްތިލައިގައި އެއްކޮށެވެ.\n"މިއީ ސާރާގެ. ސާރާގެ ކޮޓަރި މިއީ. މި އެޕާޓްމަންޓް، މި ފްލޯ، މިއީ ވަރުދާގެ ނަމުގައި އަހަރެން ރަޖިސްޓްރީ ކޮށްދީފައި ހުރި ތަނެއް. މިތަނުގަ ހުރިއްޔާ ހުރިހާ އެއްޗަކީ، މިތަނަކީ މިއީ ވަރުދާގެ ތަކެތި. ވަރުދާގެ ތަން. އަހަރެން ނެތް ދުވަހަކުވެސް މިތަނުން ވަރުދާ ނެރޭނެ މީހަކު ނާންނާނެ."\nމެއާއި ހިސާބަށް އުފުލައިގެން ދެއަތް ޖޯޑުކޮށްގެން ހުރި ވަރުދާގެ އެ ދެއަތްތިލަ ނާޝިދުގެ ދެއަތްތިލައިގެ ތެރެއަށް ގެނެސް ބާރުކޮށްގެން ހުރެ ވަރުދާއާއި ހަތަރުކަޅި ހަމަކޮށްފައި ނާޝިދު މިހެން ބުނީ، ދެވަނަ ފަހަރަކުވެސް ނާޝިދުގެ އެ ބުނުމާއި ދޭތެރޭ ވަރުދާއަށް ޝައްކެއް ނުއުފެދޭނެހާ ޔަޤީންކަމާއެކުގައެވެ. ލޯތްބާ އޯގާތެރިކަމުގެ ޙައްދެއްނެތް އަސަރާއެކުގައެވެ.\nވަރުދާއަކަށް އެއްޗެއް ނުބުނެވުނެވެ. ނާޝިދު އެ ވާހަކަ ދައްކަން ފެށުމުން، ތުންފަތް ފިއްތާ ބާރުކޮށްގެން ހުރިއިރުވެސް، ލޮލުން އޮހިގަތީ ކަރުނައެވެ. ނުރޯންކަމަށް މަސައްކަތް ކުރިޔަސްވެސް ކާމިޔާބެއް ނުވިއެވެ. ކަރުނަ ފައިބަނީ ވަރުދާގެ އެއްވެސް އިޚްތިޔާރެއް އޭގެ މައްޗަށް ނެތް ފަދައަކުންނެވެ.\nއޭނައަށްޓަކައި އެޕާޓްމަންޓެއް ނާޝިދު އެ ގަނެދިނީ ކިއްވެގެންކަން ވަރުދާއަށް ވިސްނައިގަންނާކަށް އުނދަގުލެއް ނުވިއެވެ. އޭނަގެ ޙަޔާތުގެ އެ މުހިއްމު މައްސަލައަށް ނާޝިދު މިހާވަރަށް ވިސްނަފާނެކަމެއް ދުވަހަކުވެސް ވަރުދާ ހިތަކަށް ނައަރައެވެ. އޭނަގެ މަންމަގެ ގެއިން އޭނައަށް އޮތް ޖާގަ އޮތީ މާކުރިން ގެއްލިފައެވެ. މާ ފަހަކުން އޭނަގެ މަންމަ ވަނީ އޭނަގެ ބައްޕަގެ ގެވެސް ވިއްކާލުމުގެ ލިޔުންތަކުގައި އޭނަ ލައްވާ މަޖްބޫރަކުން ސޮއި ކުރުވާފައެވެ. އޭނައާއި އޭނަގެ ދަރިފުޅަކީ، ގެދޮރެއް އަދި ނިސްބަތްވާ ވަކި ވަޒަނެއް ނެތް ބައެއްކަން އެއީ ޙަޤީޤަތެކެވެ. އެކަމަކު އެކަމަށް ނާޝިދު މިހާ ވިސްނަފާނެ ކަން އެއީ ވަރުދާއަށް ލަފާކޮށްލެވިފައިވެސް އޮތް ކަމެއް ނޫނެވެ. ޚާއްޞަކޮށް، ސާރާއާއި ނާޝިދުއާއި އެއްވެސް ކަހަލަ ގުޅުމެއް ނެތްއިރު، ސާރާއަށްޓަކައިވެސް ވަކި ކޮޓަރިއެއް ހަދާފައި ހުރުން އެއީ ވަރުދާގެ ހިތުގެ އެންމެ ހިމަ ނާރަށްވެސް އަސަރުކުރުވި ކަމަކަށް ވިއެވެ.\n"މިއީ އަހަރެން ވަރުދާއަށް ދިން ހަދިޔާއެއް. ޤަބޫލުކުރާނަންތަ؟" އެވަރު ބޮޑުކަމެއް ކޮށްދީފައިވެސް، ފިރިމީހާގެ މަޤާމްގައި ހުރެވެސް ނާޝިދު އެ އަހަނީ އޭނަގެ ޚިޔާލަށެވެ. އެ ސުވާލުކުރަނީ އޭނައާއެވެ. ނާޝިދު އުފެދިފައިހުރީ ކޮންކަހަލަ މަށްޓަކުންބާއޭ ވަރުދާގެ ހިތަށް އެރިއެވެ. މި ދުނިޔޭގައި ހަމަ އެހާ ބަރާބަރު އިންސާނުން އުޅޭކަން މި ނޫނީ ވަރުދާއަށް އެނގިފައެއް ނެތެވެ.\nއެއްވެސް އިރެއްގައި މިވެނިގޮތަކަށް ކަމެއް ކުރާށޭ ނާޝިދު ނުބުނާކަން އަބަދުވެސް ވަރުދާއަށް ފާހަގަވެއެވެ. ކޮންމެ ވާހަކައެއް ދެއްކިޔަސް އެގޮތަކަށް އެކަމެއް ކުރާނަންތޯ ނުވަތަ ޤަބޫލުތޯ ނުވަތަ މައްސަލައެއް އެބައޮތްތޯ އަހާކަން ވަރުދާގެ ހަނދާނަށް އެވަގުތުވެސް އައެވެ.\nބަސްތަކަކުން ބުނާނެ އެއްޗެއް ވަރުދާއަށް ނޭނގުނެވެ. ހުރި ގޮތަށް ހުރެފައި ލެނގިގަނެވުނީ ދިމާ ކުރިމަތީގައި ހުރި ނާޝިދުގެ މެއާއި ދިމާލަށެވެ. ހިމޭންކަމާއެކު ލޮލުން އޮހެމުން ދިޔަ ކަރުނަތަކާއެކު ނާޝިދުގެ މޭގައި މޫނު ޖެހުމާއެކު ވަރުދާގެ ހަށިގަނޑުން ދެތިން ގިސްލުމެއްވެސް ނުކުތެވެ.\nވަރުދާގެ އެ ޙަރަކާތުން ނާޝިދުއަށް އޭނަގެ ސުވާލުގެ ޖަވާބު ލިބުނެވެ. ނާޝިދު އޭނަގެ ދަތްދޮޅީގައި ޖެހިފައި ހުރި ވަރުދާގެ ބޮލުގައި ފިރުމަމުން، ވަރުދާގެ ހަށިގަނޑުގައި ބާރަށް ހިފަހައްޓާލިއެވެ. ހިތްވަރު ދިނުމާއި އޯގާތެރި ކަމުގެ ބައްދާލުމަކުން ވަރުދާގެ ހަށިގަނޑު ވަށާލިއެވެ.\nވަރުދާގެ ކަރުނަތައް ހުއްޓެންދެން، ލޯތްބާއެކު އަތުތެރޭގައި ބަހައްޓައިގެން ހިމޭންކަމާއެކު ނާޝިދު ހުއްޓެވެ. އޭނަގެ މޭގައި ފޮރުވިގެން ހުރި ވަރުދާގެ މޫނަށް ފަރުވާތެރިކަމާއެކު ނާޝިދު ބަލާލީ ވަރުދާއަށް ހަމަޖެހިލަން ވަގުތު ދިނުމަށްފަހުގައެވެ. ނާޝިދުއަށް ފެނުނީ ވަރުދާގެ ލޮލުގައި އަދިވެސް ކަރުނައިގެ ތެތްކަން ހުރިތަނެވެ. ނާޝިދު އޭނަގެ ކަނައަތުގެ ޝަހާދަތް އިނގިލިން ވަރުދާގެ ލޯ ފޮހެދިނެވެ. އަދި ހަމަ ދެން އައި ސިކުންތުގައި، ކުރިއަށް ޖެހި، މި ދުނިޔެއިން އޭނައަށް އެންމެ ރީތި ދެލޮލުގައި ނާޝިދު ބޮސް ދިނެވެ. ދެން ނުރޯށޭ ބުނާފަދައަކުންނެވެ. ގަސްތަކާ ނުލާވިޔަސް ރޮއްވާލެވުނީތީ ދެރަވަމޭ ބުނާ ފަދައަކުންނެވެ.\nބަހެއް ޖުމްލައެއް ނެތިވިޔަސް އެ ދެހިތަށްވެސް ދެހިތުގެ ވާހަކަތައް ލޮލާއި މޫނުގެ އަސަރުތަކުން އެނގި ޔަޤީންވެގެން ދިޔައެވެ. ކުޑަވެސް ޝައްކެއް ވެފައި އޮތްނަމަ އެ ވަހުމެއް އެވަގުތު ފިލާދިޔަ ފަދައެވެ. ހުރިހާ ސުވާލަކަށްވެސް އެވަގުތު ޖަވާބުތައް ލިބުނު ކަހަލައެވެ. ޒަމާންތަކެއްވަންދެން އެނގިފަރިތަ ދެމީހުންނަށް އެދެމީހުން ނުވިޔަސް، އަދި ލޯބީގެ ގޮތުން މާ ބޮޑު ގުޅުންތަކެއް އެ ދެމެދުގައި ނެތްނަމަވެސް، އެދެމެދުގައި އޮތީ ޠާހިރު ލޯތްބެއްކަން ޝައްކަކާ ނުލާ ދެއިންސާނުންނަށްވެސް ޔަޤީންވެގެން ދިޔައެވެ.\nވަރުދާގެ އަތުގައި ހިފައިގެން ގޮސް ނާޝިދު ދެން ހުޅުވާލީ ސާރާ ކޮޓަރީ ދިމާ ކުރިމަތިން ހުރި ކޮޓަރިއެވެ. ނާޝިދު ބުނާކަށް ނުޖެހުނެވެ. އެއީ އެދެމީހުންގެ ކޮޓަރިކަން އެތަން ފެނުމާއެކު މިފަހަރު ވަރުދާއަށް އެނގުނެވެ.\nކޮޓަރީގެ މެދުގައި ހުރި ބޮޑު އެނދާއި އެއް ކަނެއްގައި ހުރި ބޮޑު ސޯފާ ފިޔަވާ ދެން އެ ކޮޓަރިތެރެއިން ފެންނަން ހުރި ހަމައެކަނި އެއްޗަކީ ފަސްވަރަކަށް ފޫޓްގެ، ފޮތްބަހައްޓާ ހަރުގަނޑެކެވެ. އެ ނޫންއެއްވެސް އެއްޗެއް ނެތެވެ.\nއަލަމާރިއެއް ޑްރެސިނ ޓޭބަލެއް އެހެން އެއްޗެއްވެސް ނެތެވެ. އެ ތަކެތި ފެނުނީ ކޮޓަރިތެރެއަށް ވަނުމުން ކޮޓަރިތެރެއިން ވަކިން ވަދެވެން ހުރި ބައެއްގެ ތެރެއިންނެވެ. އެނދުގެ ބޯލާކޮޅުގައި އިންނަ މީހަކަށް ޑްރެސިންގ ޓޭބަލް ކައިރީ އިށީނދެ ހުންނަ މީހަކު ރީއްޗަށް ފެންނާނެއެވެ.\nއެ އެޕާޓްމަންޓްގެ އެހެން ތަންތަނެކޭ އެއްފަދައިން އެކޮޓަރިއަކީވެސް ފުރިހަމައަށް ހަދާފައިވާ ރީތި ތަނެކެވެ. ވަރުދާގެ ހަޔާތުގައިވެސް އަދި އެފަދަ ރީތި ތަނެއްގެ ތެރޭގައި ފައިތިލަ ނުޖެހެއެވެ.\nއެނބުރިފައި ވަރުދާ ބަލާލިއިރު ނާޝިދު އިނީ އެނދުގެ ފައިލާކޮޅުގައި އިށީނދެލައިގެންނެވެ. ވަރުދާ ބަލާލުމުން އެނދުގައި އަތް ޖައްސާލާފައި އިށީންނަން އައުމަށް ނާޝިދު އެދުނެވެ.\nބަހުސެއް ނެތި ވަރުދާ ގޮސް މަޑުމަޑުން އިށީނދެލިއެވެ.\n"އަހަރެން ވަޢުދުވީ ވަރުދާގެ ދިރިއުޅުން ބަދަލުކޮށްދޭން. މިއީ އޭގެ އެއްބައި." ވައަތުން ވަރުދާގެ ކޮނޑު ވަށާލަމުން ވާހަކަ ދައްކަން ނާޝިދު ފެށިއެވެ.\n"އެކަމަކު މިއީ ކާކުގެ ގެއެއް. ކިހިނެއް މިތަން....މިވަރު ބޮޑުކަމެއް ކުރީ ކޮން އިރަކު...؟" ވަރުދާގެ ހިތުގައި ހުރި ސުވާލުތައް ކޮށްލެވުނީ އެއްފަހަރާއެވެ. ނާޝިދު ހިނިތުންވެލިއެވެ.\n"މިއީ އަހަރެމެންގެ އޮފީހުގެ ފަރާތުން ގަނެފައި އޮތް ބިމެއް. މިބިމުގަ ފަސްބުރިއަށް މި ހަދަނީ ކުއްޔަށްދޭ ތަނެއް. އަނެއްހެން ބުނަންޏާ މިއީ އަންވަރުއާއި އަހަރެންގެ ބިމެއް. މަސައްކަތެއް ނުލިބި ބަނގުރޫޓްވާ ދުވަހަކުންވެސް ކައިގެން ބޮއިގެން އުޅެވޭނީ މިކަހަލަ ކަމެއްވެސް ކޮށްފަ އޮތީމަކަމަށް އަހަރެމެންނަށް ފެންނާތީ ކުރި އިންވެސްޓެއް މިއީ. މި ފްލޯ މިހާރު މިހިރީ ވަރުދާއަށް ރަޖިސްޓްރީކޮށްފަ. އަހަރެންގެ ބިމެއް. އަހަރެންގެ އިންވެސްޓްމަންޓެއް. އެކަމަކު ޤާނޫނީ ގޮތުން މިއީ މިހާރު ވަރުދާގެ އެޕާޓްމަންޓެއް. މި ފްލޯރ އެއްކޮށް. މިހިރީ ހުރިހާ ލިޔުމެއް." މިހެން ބުނެ އެނދުކައިރީ ހުރި ކުޑަ ކަބަޑުން ފައިލެއް ނަގާފައި ވަރުދާއަތަށް ނާޝިދު ދިނެވެ. މި ހުރިހާ ކަމަކަށް ނާޝިދު ތައްޔާރުވެފައިހުރިވަރު ފެނިފައި ވަރުދާ ހަމަ ހައިރާން ވެއްޖެއެވެ.\n"އެކަމަކު ކޮންއިރަކު މިވަރުގެ ކަމެއް ކުރީ...؟" އެމީހުން ކައިވެނި ހަމަޖެހުނުތާވެސް އަދި މާގިނަދުވަހެއް ނުވާއިރު ޤާނޫނީ ގޮތުން މިވަރު ބޮޑުކަމެއް ކުރުމާއި، ތަނަށް ހޯދާފައިހުރި ތަކެތި ގަނެ ތަން ފުރިހަމަ ކުރުމުގެ އެ ބޮޑު މަސައްކަތް ކުރަން ނާޝިދުއަށް ވަގުތުވީ ކޮން އިރަކު ކަމެއް ވަރުދާއަކަށް ނޭނގެއެވެ.\n"ރިޔާޝާމެންގެއަށް ވަރުދާއާއި ބައްދަލުކުރަން އަހަރެން ދިޔަރޭ ހަނދާން އެބަހުރިތަ؟ އެރޭ.. އެރޭ އަހަންނަށް ދިން ޖަވާބު ހަނދާން އެބަހުރި ދޯ؟ އެނގޭދޯ އެރޭ ރިޔާޝާއާއި އަހަރެން ބައްދަލުކުރިކަންވެސް.؟" ވަރުދާގެ މޫނަށް ފަރުވާވެ ބަލަމުން ނާޝިދު އެހިއެވެ. އެ ހުރިހާ ކަމެއްވެސް އޮތީ ނާޝިދު ހީކުރިގޮތަށް ވަރުދާއަށް އެނގިފައެވެ. އެރޭގެ ހަނދާންވުމުން ލަދުންއިނދެވިޔަސް ވަރުދާ ބޯޖަހާލިއެވެ.\n"އެރޭ ރިޔާޝާ ކިޔައިދިން ހުރިހާ ވާހަކައަކުން މިކަން އަހަރެން ނިންމީ. އެރޭ އެންމެ ލޮލުފިޔައެއްވެސް ނުޖެހުނު. ނޭނގެ ވެފަ ހުރި ގޮތެއްވެސް. ޖެހިގެން އައި ފަސްދުވަސްތެރޭ މިހުރިހާ ކަމެއް ފައިނަލް ކޮށްފަ އަހަންނަށް ނިދުނީވެސް...." ހީލަމުން ނާޝިދު އެހެން ބުނެލިގޮތުން ހީވަނީ ވަރަށް އާދައިގެ ވާހަކައެއް ދައްކާލިހެންނެވެ.\nވަރުދާއަށް އެދުވަސްތައް ހަނދާން ވިއެވެ. އެރޭ އޭނައާއި ބައްދަލުކުރަން ނާޝިދު ދިޔުމުން، ކޮންމެ މީހަކުވެސް ގޮތްދައްކާނެޔޭ އޭނަގެ އަމިއްލަ ކަންތަކާ ނުބެހޭށޭ ނާޝިދުއާއި ދިމާލަށް ބުނެވުނު ހަނދާން ވަރުދާ ވަރަށް ރަނގަޅަށް އެބަހުއްޓެވެ. އެކަމަކު ކިތަންމެ ރުޅިއައިސް ހުރި ނަމަވެސް ޖެހިގެން އައި ދުވަސްތަކުގައި އޭނަ ހުރީ ނާޝިދުގެ އިންތިޒާރުގައެވެ. ނާޝިދު މަތިން އޭނަ އުއްމީދު ކަނޑާލީ، އެރޭގެ ފަހުން އެއްވެސް ޚަބަރެއް ނުވެ ފަސް ދުވަސް ވުމުންނެވެ.\n"އެކަމަކު...އޭރަކު ނޭނގޭނެ ނު އަހަރެމެން ..... ؟" ނާޝިދުމަތިން ޚުދު އޭނަ އުއްމީދު ކަނޑާލައިގެން ހުރި ދުވަސްތަކުގައި ނާޝިދު ކުރީ މިކަން ކަމަށް އެބުނާ ބުނުން ޤަބޫލުކުރަން ވަރުދާއަށް ދަތިވިއެވެ.\n"މި ދުވަސް އަންނާނެ ކަމެއް ދޯ؟ ވަރުދާއަށް ނޭނގިއޮތުން އެއީ ވެދާނެގޮތެއް. އެކަމަކު އަހަންނަށް އެނގޭ މިރޭ އަންނާނެކަން. ހަނދާން އެބަހުރިތަ ވިއްސާރައިގަ ޖެހިގެން އެއްކަލަ ގެސްޓްހައުސްކައިރީ އަހަރެން މަޑުކުރިރޭ. އެރޭ އެތަނަށް އައި ނުލަފާ ކުދިންގެ ފަރާތުން އަހަންނަށް އެނގުނީ ޢާލިމް ވަރުދާ ދޫކޮށްފައި ދިޔަކަން. މިރޭ އަންނާނެކަން އަހަންނަށް އެނގުނު އެރޭ. އެތަނުގަ. އެވަގުތު. ތިގެއަށް ދިޔަރޭ އަހަންނަށް އެކަން ޔަޤީންވި. ރިޔާޝާ އާއި ބައްދަލުވެ ވާހަކަ ދެއްކިފަހުން އިތުރު ޝައްކެއް ނެތި ކަށަވަރުވި. އަހަރެން ހުރީ ހުރިހާ ކަމެއް ހަމަޖައްސާފަ ވަރުދާ ބަލާދާން. އެކަމަކު އެއަށްވުރެ ކުރިން އަހަރެން ގަޔަށް ކޯކްތަށި އަޅަން ވަރުދާ އައީތާ ހުޅުމާލެއަށް. ދޯ....ސޯ...ދިސް އިޒް އިޓް." މިއޮތީ މިހިސާބަށް އާދެވިފައިކަމާއި މިއީ އަހަރެމެންގެ ޙަޔާތް ފެށުނު ގޮތް ކަމަށް ބުނެ އަތުގެ އިޝާރާތާއެކު ނާޝިދު ބުނެލިއެވެ.\nނާޝިދު އެހުރިހާ ވާހަކައެއް ދެއްކިއިރު މޫނަށް ބަލަން އިން ވަރުދާ ކަޅި ތިރިކޮށްލީ ކޯކްތަށީގެ ނަން ކިޔުނު ހިސާބުންނެވެ. އެބުނާ ކޯކްތަށީގެ ރޭގެ ހަނދާން ވުމުން ، އެރޭ ނާޝިދުގެ އެޕާޓްމަންޓްގައި ކަންހިނގި ގޮތް ވަރުދާގެ ހަނދާނަށް އައެވެ. ލަދުގަނެ ރަކިވީ އެކަމާއެވެ.\n"ޝުކުރިއްޔާ އިނގޭ. " ކުޑަކޮށް ގުދުވެލާފައި ވަރުދާގެ މޫނަށް ބަލަން ނާޝިދު މަސައްކަތް ކުރިއެވެ.\n"ކޮން ކަމަކަށް؟" ކަޅި އުފުލާ ނާޝިދުގެ މޫނަށް ވަރުދާވެސް ބަލާލިއެވެ. ނާޝިދު އިނީ ސަމާސާކުރާ މޫޑެއްގައިކަން ވަރުދާއަށް އެނގުނެވެ.\n"އަހަރެންގެ ގަމީހުގެ ގޮށްފަތި ނައްޓާލަން އެރޭ އުޅުނީތީ...." އެދެމީހުން އެކަކު އަނެކަކުދެކެ ވާ ލޯތްބަށް އިޢުތިރާފްވި ރޭގެ ހަނދާންތައް ނާޝިދު އާކޮށްދިނީ ލާނެތް ގޮތަކަށެވެ. ދިމާކޮށްލާ ސަމާސާކޮށްލާހިތުން އިނދެއެވެ.\n"އަޅޭ...." ލޯ ކަހާލާ ގޮތް ދައްކަމުން ވަރުދާއަށް މަޑުމަޑުން ބުނެލެވުނެވެ.\nވަރުދާގެ އެ ޙަރަކާތަށް ބަލަން އިން ނާޝިދުއަށް ފޮނި މީރު އުފަލެއްގެ އިހްސާސް ވިއެވެ. ހަމަޖެހިލާފައި އެނދުހުރަހަށް އޮށޯވެލީ ވަރުދާގެ ހަށިގަނޑުވެސް އަމިއްލަ ހަށިގަނޑާއެކު އެނދަށް ތިރިކުރަމުންނެވެ.\nނޭނގިހުއްޓާ ނާޝިދު ކުރި އެ ޙަރަކާތުން ސިހުމެއް ލިބުނު ނަމަވެސް ވަރުދާ ދެކޮޅެއް ނަހަދައެވެ. ނާޝިދުގެ އުރުތެރޭގައި، ނާޝިދުގެ އަތްމަތީ ބޯއަޅާލައިގެން އަރިއަކަށް ވަރުދާވެސް އޮވެލިއެވެ. އެއީ ނާޝިދު ވަރުދާ ބޭއްވި ގޮތެވެ. ހިމޭންކަމާއެކު ތިބެގެން އެ ފޮނި ވަގުތުކޮޅުގެ އިހްސާސް ދެމީހުންގެ ހިތުގައިވެސް އަބަދަށްޓަކައި ފޮރުވަން މަސައްކަތް ކުރާފަދައެވެ.\n"އަހަރެން ދެކެ ފޫހިވާ ދުވަހަކުވެސް ނިކަމެތިކޮށްނުލާ ރީތިކޮށް ...." ނާޝިދުގެ ހިތާދިމާލުގައި އަތްޖައްސާލައިގެން އޮތް ވަރުދާގެ އަނގައިން މިހިސާބަށް ބުނެވުމާއެކު، ކުރުއަތްމައްޗަށް ނާޝިދު ތެދުވެއްޖެއެވެ. ނާޝިދުގެ ނަޒަރު ވަރުދާގެ މޫނަށް ހުއްޓުމުން ވަރުދާ ބުނަން އުޅުނު އެއްޗެއް ވަރުދާއަކަށް ނުބުނެވުނެވެ. ނޫނެކޭ ބުނާ ގޮތަށް ނާޝިދު ބޯ ހޫރާލިއެވެ. އެކަހަލަ ވާހަކަ ދެން ނުދައްކާށޭ ބުނާ މާނައިގައެވެ.\nނާޝިދުގެ ރީތި މޫނަށް ބަލަހައްޓައިގެން، އަނގައިން ނުބުނެވި އޮތް ވަރުދާއަށް ފެނުނީ ނާޝިދުގެ ދެކޮނޑާއެކު އެ ތަނަވަސް މޭ ޚުދު އޭނަގެ މެއާއި ދިމާލަށް ގުދުވާތަނެވެ. ނާޝިދުގެ އެ ފަރި މޫނު ވަރުދާގެ މޫނާއި ދިމާލަށް ތިރިވާ ތަނެވެ. ވާން އެއުޅެނީ ކިހިނެއްކަން އެނގުމުން ވަރުދާގެ ގަޔަށް ފިނިގަނޑެއް އަރައިގެން ދިޔައެވެ. ލޯހުޅުވައިގެން އިތުރު ސިކުންތަކުވެސް އޮންނަން ނުކެރިގެން ވަރުދާ ލޯމަރާލިއެވެ. ނާޝިދުގެ އެފަދަ ބެލުންތަކަށް ވަރުދާއަށް ކެތެއް ނުވެއެވެ. އަދި އަމުދުން މިރޭ ވަރުދާއަށް ކުރެވޭ އިހްސާސް އެހެން ހުރިހާ ދުވަހަކާއި ވަގުތަކަށްވުރެ ތަފާތެވެ.


Raees Nasheed ge haalukolhu rangalhu\nކަނޑައިގެން ދިޔަ ތަންތަން ދަނީ ފަހަމުން\nޑޮކްޓަރުން އަންގަނީ އިންޓާނަލް އިންޖަރީއެއް ނެތް ކަމަށް\n06 މޭ 2021 - 22:27:43\nގ. ކެނެރީގެ ހިމެނޭ ސަރަހައްދު އަތަމާ ޕެލެސް ހޮޓަލް ކުރިމަތީގައި އެއްޗެއް ގޮއްވާލި ހާދިސާގައި އަނިޔާވެގެން ފަރުވާ ހޯއްދަވަމުންދާ ރައްޔިތުންގެ މަޖިލީހުގެ ރައީސް، އަދި ކުރީގެ ރައީސް، މުހައްމަދު ނަޝީދު ހާލުކޮޅު މިހާރު ރަނގަޅު ކަމަށް މައުލޫމާތު ލިބިއްޖެ އެވެ.\nރައީސް ނަޝީދުގެ ވަރަށް ގާތް ބޭފުޅަކު ސީއެންއެމްއަށް މައުލޫމާތު ދެއްވަމުން ވިދާޅުވީ، ރައީސް ނަޝީދުގެ އިންޓާނަލް އިންޖަރީއެއް ނެތްކަމަށް ޑރ. މައުލޫމާތު ދެއްވާފައިވާ ކަމަށެެވެ.\nއަދި ބޮން ގޮވިއިރު ވިއްސާގެންދިޔަ ތަކެތިން ޖެހި ކަނޑައިގެން ދިޔަ ތަންތަން ފަހާ، ބޭސް އެޅުމުގެ ކަންތައް ކުރިއަށްދާ ކަމަށެެވެ.\nސީއެންއެމްއަށް މައުލޫމާތު ދެއްވި ފަރާތުން ވިދާޅުވީ ރައީސް ނަޝީދުގެ ބޮލުން ތަނެއް ކަނޑައިގެން ގޮސްފައިވާ ކަމަށެެވެ. އަދި ލިބިފައިވާ އިތުރު ޒަހަމުތައް ބެލުމަށް ސީޓީ ސްކޭން ހަދާނެކަމަށްވެސް ބުނެފައިވެއެވެ.\nއެ ހާދިސާ ހިނގާފައިވަނީ ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ދިރިއުޅުއްވާ ގެކޮޅުކަމަށްވާ ގ. ކެނެރީގެ ހިމެނޭ ސަރަހައްދު އަތަމާ ޕެލެސް ހޮޓަލް ކުރިމަތީގައެވެ. އެގޮތުން މަންޒަރު ދުށް މީހަކު ބުންގޮތުގައި މިހާދިސާ ހިނގީ އެސަރަހައްދުގައި އޮތް ކާރުކޮޅަކަށް ރައީސް ނަޝީދު އަރާވަޑައިގަންނަވަނިކޮށެވެ.


BREAKING | Covid-19: Italy In Ithuru 521 Meehaku Maruvejje - Vaguthu\nކޮވިޑް-19 ޖެހިގެން އިޓަލީއިން އިތުރު 521 މީހަކު މަރުވެއްޖެއެވެ.\nއިޓަލީއިން މިއަދު ގިނަ ބަޔަކު މަރުވުމާއި ގުޅިގެން، ކޮވިޑް-19 ޖެހިގެން އެޤައުމުން މަރުވި މީހުންގެ ޖުމްލަ އަދަދު މިހާރު ވަނީ 84،202 އަށް އަރާފައެވެ. އެގައުމުން މި ބަލީގައި އެންމެ ގިނަ މީހުން މަރުވެފައިވަނީ މިދިޔަ ޑިސެމްބަރު މަހުގެ3ވަނަ ދުވަހުއެވެ. އެދުވަހު އެގައުމުން 993 މީހަކު ވަނީ މަރުވެފައެވެ.\nކޮވިޑް-19 އާއި ބެހޭ މަޢުލޫމާތުތައް ހާމަކުރާ ބައިނަލްއަޤުވާމީ އިދާރާތަކުން ނެރެފައިވާ ތަފާސްހިސާބުތަކަށް ބަލާއިރު، މިދިޔަ 24 ގަޑިއިރު ތެރޭގައި އެކަނިވެސް އިޓަލީއިން އިތުރު 14،078 މީހަކަށް ކޮވިޑް-19 ޖެހިފައި ވެއެވެ. މިއާއެކު މިހާރު އެގައުމުން ކޮވިޑް-19 އަށް ފައްސިވީ މީހުންގެ ޖުމްލަ އަދަދު މިހާރު ވަނީ 2،428،221 އަށް އަރާފައެވެ.\nއެންމެ ގިނަ ބަޔަކަށް އެއްދުވަސް ތެރޭ އެގައުމުން ބަލި ޖެހިފައިވަނީ މިދިޔަ ނޮވެމްބަރު މަހުގެ 13 ވަނަ ދުވަހުއެވެ. އެއީ 40،896 އެވެ.\nފަހުގެ މަޢުލޫމާތުތަކަށް ބަލާއިރު، އިޓަލީ އިން ކޮވިޑް-19 ޖެހުނު މީހުންގެ ތެރެއިން ބަލިން ރަނގަޅުވީ، 1،827،451 މީހެކެވެ. އަދި 2،418 މީހުންނަށް އެޤައުމުގައި މި ބައްޔަށް ފަރުވާދެމުން ދަނީ ސީރިއަސް ހާލުގައި ނުވަތަ އައިސީޔޫގައެވެ. އެހެންކަމުން ކުރިޔަށް އޮތް ދުވަސްތަކުގައި އެޤައުމުން މަރުވާ މީހުންގެ އަދަދު ވަރަށް ބޮޑަށް އިތުރުވެގެން ދިއުމަކީ އެކަށީގެންވާ ކަމެކެވެ.\nއިޓަލީއަކީ ދުނިޔެއިން7ވަނައަށް އެންމެ ގިނަ ބަޔަކު ފައްސިވެ، މިބަލީގައި ފަސްވަނައަށް އެންމެ ގިނަ ބަޔަކު މަރުވި ޤައުމެވެ. އެގައުމަށް ކޮވިޑް-19 ގެ ނުރައްކާ ދުވަހެއް ދުވަހަކަށް އިތުރުވަމުން އަންނައިރު، އެޤައުމުގައި ބަލި ޖެހޭ މީހުންނާއި ބަލީގައި މަރުވާ މީހުންގެ އަދަދު އަންނަނީ ހިފެހެއްޓުމެއް ނެތި އިތުރުވަމުންނެވެ.\nއިޓަލީ ހިމެނޭހެން ދުނިޔޭގެ 219 ޤައުމަކާއި ސަރަޙައްދަކުން ކޮވިޑް-19 ފެނިފައިވެއެވެ.\n35 މީހުން ފައްސިވެ މާލެ އަށް ރެކޯޑް އަދަދެއްގެ ދަށްވުމެއް، ނަމަވެސް ޖުމްލަ 253 ފައްސި\nތިނަދޫގެ ހާލަތު ގޯސް، މިއަދުވެސް 30 މީހަކު ކޮވިޑަށް ފައްސި!\nފައިޒާގެ ދެޑޯޒް ޖަހާފައިވާ ސައިންސްވެރިޔަކު ވާގޮތެއް ބަލަން މޮޑާނާގެ ވެކްސިން ޖަހައިފި


Ufaa Faagathi kameh nulibunas Emme Rangalhu Gothakee Democracy!\nސިންގަޕޫރުގެ ގާނޫނު ހަދާ މަޖިލިސް: ތަރައްގީގެ މަގުގައި ކުރިއަރާފައިވާ ގައުމެއް--\nއުފާ ފާގަތި ކަމެއް ނުލިބުނަސް އެންމެ ރަނގަޅު ގޮތަކީ ޑިމޮކްރަސީ ހެއްޔެވެ!؟\n19 މޭ 2022 - 11:00:21\nއިންސާނީ ތާރީހުގެ ބޮޑު ބައެއްގައި ވެރިންނާއި ގާނޫނަކީ އެއް މާނައެއް ދޭހަވާ އެކައްޗެއްކަމުގައި ބެލެވުނެވެ. ގާނޫނަކީ ހަމައެކަނި ވެރިމީހާގެ އިހްތިޔާރެކެވެ. މިފަދަ އަނިޔާވެރިކަމާ ދުރަށް އެޅި ފުރަތަމަ ފިޔަވަޅަކީ ގާނޫނުން ވެރިކަން ކުރުމުގެ ނަޒަރިއްޔާތާއި، އޭގެ ތެރޭގައި ވެރިމީހާވެސް ގާނޫނުގެ ދަށުގައިހުރެ، ގާނޫނީ ވަސީލަތްތަކުގައި ކަނޑައަޅާފައިވާ އުސޫލުތަކާ އެއްގޮތަށް ވެރިކަން ކުރަން ޖެހޭނެ ކަމުގެ ނަޒަރިއްޔާތެވެ.\nއެއްވެސް މުޖުތަމައެއް ނުވަތަ ސަރުކާރުގެ ނިޒާމަކީ މައްސަލައެއް ނެތް ނިޒާމެއް ނޫން ނަމަވެސް، ގާނޫނީ ވެރިކަމަކީ ސިޔާސީ، އިޖްތިމާއީ، އަދި އިގުތިސާދީ އަސާސީ ހައްގުތައް ރައްކާތެރިކޮށްދީ، އަނިޔާވެރިކަމާއި ގާނޫނާ ހިލާފުކަމަކީ ހަމައެކަނި ބަދަލުތަކެއް ނޫންކަން ހަނދާންކޮށްދޭ ނިޒާމެކެވެ.\nގާނޫނީ ވެރިކަމުގެ މާނައަކީ އެއްވެސް ފަރުދެއް، ރައީސެއް، ވަޒީރެއް، މުއްސަންޖެއް ނުވަތަ ރައްޔިތު މީހާވިޔަސް، ގާނޫނަށްވުރެ މަތީގައި ނުހުރެވޭނެ ކަމެވެ. ޑިމޮކްރެޓިކް ސަރުކާރުތަކުން ބާރުވެރިކަން ބޭނުން ކުރަނީ ގާނޫނުގައި އޮންނަ ގޮތަށް ކަމުގައި ކަށަވަރު ކުރުމާއެކު، އަމިއްލައަށް ގާނޫނުގެ ހުރަސްތަކުގެ ދަށުގައި އޮންނަ ސަރުކާރުތަކެއް ކަމުގައި ގާބޫލުކޮށް އެމަގުން ހިނގަމުންދާ ކަމެވެ.\nގާނޫނުތަކުން ފާޅުކުރަންވާނީ ރައްޔިތުންގެ އިހްތިޔާރު ތަކެވެ. ރަސްރަސްކަލުންނާއި، ހުދުމުހުތާރު ވެރިންނާއި، އަސްކަރީ އޮފިޝަލުންނާއި، ދީނީ އިލްމުވެރިންނާއި، ނުވަތަ އަމިއްލައަށް އައްޔަން ކުރާ ސިޔާސީ ޕާޓީތަކުގެ ވިސްނުންތަކެއް ނޫނެވެ.\nމި ސަބަބުތަކަށްޓަކައި، ގާނޫނީ ވެރިކަމުގެ ދަށުން ސަރުކާރުގެ އިސްވެރިން، މަތީ ލީޑަރުން ވެސް، ގައުމުގެ ގާނޫނުތަކާއި ގަވާއިދުތަކަށް ޖަވާބުދާރީ ކުރުވުމުގެ ބާރުވެރިކަމާއި، ވަސީލަތްތަކާއި، ޝަރަފު އޮންނަ ވަރުގަދަ މިނިވަން ކޯޓުތަކުގެ ނިޒާމެއް އޮންނަން ޖެހެއެވެ. އަދި ފަނޑިޔާރުންނަކީ ރަނގަޅަށް ތަމްރީނު ލިބިފައިވާ، ޕްރޮފެޝަނަލް، މިނިވަން، އަދި އެއްވެސް ފަރާތަކަށް ނުބަލާ ފަނޑިޔާރުން ކަމުގައި ވާންޖެހެއެވެ. ގާނޫނީ އަދި ސިޔާސީ ނިޒާމުގައި އެބޭފުޅުންނަށް ބޭނުންވާ ދައުރު އަދާކުރުމަށްޓަކައި ފަނޑިޔާރުން ޑިމޮކްރަސީގެ އުސޫލުތަކަށް ވަކާލާތު ކުރަން ޖެހެއެވެ.\nގާނޫނުގެ ދަށުން ހަމަހަމަ ހިމާޔަތެއް ދިނުމަށް ލާޒިމުކުރާ ގޮތުގެ ދަށުން، ގާނޫނަކީ އެއްވެސް ފަރުދަކަށް ނުވަތަ ޖަމާއަތަކަށް ހާއްސަ ގޮތެއްގައި އަމަލުކުރެވޭނެ ގާނޫނަކަށް ނުވެވޭނެއެވެ. ރައްޔިތުން އަމިއްލައަށް ހައްޔަރުކޮށް، ބުއްދިވެރި ނޫން ގޮތަކަށް ގެދޮރު ބަލައިފާސް ކުރުމުން ނުވަތަ އެމީހުންގެ އަމިއްލަ މުދާ އަތުލައިގަތުމުން ރައްކާތެރިވާން ޖެހެ އެވެ. ކުށުގެ ދައުވާ އުފުލާފައިވާ ރައްޔިތުންނަށް އަވަސް އަދި އާންމުކޮށް ޝަރީއަތް ހިންގުމުގެ އިތުރުން އެމީހުންގެ ތުހުމަތު ކުރާ މީހުންނާ ކުރިމަތިލާ ސުވާލު ކުރުމުގެ ފުރުސަތު ވެސް ލިބިގެންވެ އެވެ. ކުށް ސާބިތުވެއްޖެނަމަ އަނިޔާވެރި ނުވަތަ އާދަޔާ ހިލާފު އަދަބެއް ނުދެވޭނެއެވެ.\nރައްޔިތުންނަށް އަމިއްލަ ނަފްސާއި ދެކޮޅަށް ހެކިބަސް ދިނުމަށް މަޖުބޫރު ނުކުރެވޭނެއެވެ. މި އުސޫލުގެ ސަބަބުން ރައްޔިތުންނަށް މަޖުބޫރު ކުރުމާއި، އަނިޔާ ކުރުމާއި، ނުވަތަ އަނިޔާ ކުރުމުން ރައްކާތެރިވެ، މިފަދަ ފިޔަވަޅުތައް އެޅުމަށް ފުލުހުން ކުރާ ވަސްވާސް ވަރަށް ބޮޑަށް ކުޑަވެގެންދެއެވެ. މިއީ ޑިމޮކްރަސީއަކުން ލިބޭނެ އަދި ލިބެންޖެހޭނެ ހިތްހަމަ ޖެހުންކަމަށް ވަކާލާތުކޮށް ރައްޔިތުންގެ ބޮލަށް އޮއްސާލައެވެ.\nއެހެންނަމަވެސް ޑިމޮކްރަސީއަކީ ތަފާތު މުޖުތަމައުތަކަށާއި ސަގާފަތަކަށް އާއްމުކޮށް ފިޓްވާނެ ތައްޔާރީ ހެދުމެއް ނޫންކަމުގައި ގާބޫލު ކުރަންޖެހޭ އެވެ. ގިނަފަހަރަށް ފެނިފައިވަނީ، ގިނަ ގައުމުތަކުގައި ވަކި ހުދުމުހުތާރު ވެރިން އުފަލާއެކު ނައްތާލުމުން، އެއަށްވުރެ ބިރުވެރި ނާމާންކަމުގެ ޒަމާނެއް އުފެދިގެންދާތަނެވެ. ހަލަބޮލިކަމާއި ލޭއޮހޮރުވުން ދުވަހުން ދުވަހަށް އާންމުވެ ދުވަހުން ދުވަހަށް ގޯސްވަމުންދާ މަންޒަރެވެ.\nއަޅުގަނޑުމެންނަށް އާއްމުކޮށް ފެންނަނީ މީހުން އެމީހުންގެ ހައްގުތަކަށްޓަކައި ހަނގުރާމަ ކުރާތަނެވެ. ހައްގުތަކަށާއި އަސާސީ ބޭނުންތަކަށް ސަލާން ޖަހާ ތަނެވެ. މުއްސަދިންނާއި ބާރުވެރި ފަރާތްތަކުގެ ބަހަށް ނަށަން މަޖުބޫރުވެފައިވާ ނިކަމެތިކަމާއި ނަފްސުގެ ފަގީރުކަމުން އަޅުވެތިވެފައިވާ ތަނެވެ. ހުދުމުހުތާރުކަން ނައްތާލާ ގާނޫނުގެ ވެރިކަން ގެނައުމުން ޑިމޮކްރެޓިކް މުޖުތަމައެއްގެ ބައެއް ކަމުގައި ވިޔަސް ރައްޔިތުންނަށް އުފާ ފާގަތިކަމެއް ނެތި އުޅެންޖެހެނީ ކީއްވެގެން ހެއްޔެވެ؟ އުފާފާގަތި ކަމެއް ނެތި އުޅޭ ނަމަ އެ އުޅޭ ގައުމެއް ހިންގަން އެންމެ ރަނގަޅު ގޮތަކީ ޑިމޮކްރަސީ ހެއްޔެވެ؟ ނަމެއްގައި ޑިމޮކްރަސީ ހިންގުމަށްވުރެ އޯގާތެރި ވެރިޔަކާ ގައުމު ހަވާލުކޮށްފައި ހުދުމުހުތާރު ވެރިކަމެއް ކުރުން ވެސް އުފާ ފާގަތި ކަމެއް ނުލިބި ޑިމޮކްރަސީ ހިންގުމަށް ވުރެ ރަނގަޅު ނުވާނެ ބާއްވަ އެވެ.


Maziya Furusathu Nagaalaifi\nމާޒިޔާ ފުރުސަތު ނަގާލައިފި\nމާޒިޔާގެ އުމޭރާއި ޓީސީގެ އައްޒާމް (ވ) ބޯޅަ ހޯދަން މަސައްކަތް ކުރަނީ: މާޒިޔާ ބަލިވީ 3-2އިން: ފޮޓޯ މާޒިޔާ ފޭސްބުކް ޕޭޖް\nއުރީދޫ ދިވެހި ޕްރެމިއާ ލީގުގައި ލީޑު ފުޅާކުރަން ލިބުނު ފުރުސަތު ރޭ ޓީސީ އަތުން 3-2އިން ބަލިވުމުން މާޒިޔާ އަށް ގެއްލިއްޖެ އެވެ.\nޓޭބަލުގެ އެއްވަނާގައި 13 ޕޮއިންޓާއެކު އޮތް މާޒިޔާ ރޭ ބަލިވީ މުހައްމަދު އުމޭރު ގޯލު ޖަހައިގެން ލީޑު ވެސް ހޯދި ފަހުންނެވެ. ޓީސީގެ ފުރަތަމަ ދެ ލަނޑު ޖަހައިދިނީ މެޗުގެ މޮޅު ކުޅުންތެރިޔާގެ މަގާމު ހޯދި އަލީ ފާސިރު (ސެންޓޭ) އެވެ. މެޗުގައި މޮޅަށް ކުޅުނު ސެންޓޭ ހިފަހައްޓަން މާޒިޔާގެ ޑިފެންޑަރުންނަށް އުނދަގޫވެގެން އުޅެން އުޅުނުއިރު އެ މައްސަަލަ އިތުރަށް ބޮޑުވީ ބަލަގޭރިޔާގެ ޑިފެންޑަރު ޒިވްކޯ ޑިނޭވަށް އަނިޔާވެ ބާލަން ޖެހުމުންނެވެ.\nޓީސީގެ ތިން ވަނަ ލަނޑު އަލީ ނާފިއު (ކަޅޭ) އެވެ. މި ތިން ލަނޑަށް ފަހު މާޒިޔާ އަށް ފަހަރު ކުޑަކޮށްދިނީ ޑިފެންޑަރު އަމްދާން އަލީ އެވެ. އޭގެ ފަހުން އެއްވަރުކޮށް، އަދި މޮޅުވާން ވެސް ލިބުނު ފުރުސަތުތައް މާޒިޔާގެ ކުޅުންތެރިންނަށް ބޭނުންހިފޭގޮތެއްނުވި އެވެ.\nމިއީ މި އަހަރުގެ ސީޒަނުގައި މާޒިޔާ ބަލިވި ފުރަތަމަ މެޗެވެ. މި ބައްޔާއެކު އެ ޓީމު އަދިވެސް އޮތީ އެއްވަނާގަ އެވެ. ނަމަވެސް ޓީސީ މޮޅުވުމުން 10 ޕޮއިންޓާއެކު އެ ޓީމު ވަނީ ދެ ވަނަ އަށް ކުރި ޖެހި މާޒިޔާގެ ލީޑު ހަނިކޮށްފަ އެވެ.\nލީގުގައި މިރޭ ކުޅޭނީ ނިއުރޭޑިއަންޓާއި އީގަލްސް އެވެ.


Nahula "Filmakah vure bodu project" eggai | Mihaaru\nބިންމާ އިބްރާހީމް ވަހީދު\nނަހުލާ "ފިލްމަކަށް ވުރެ ބޮޑު" ޕްރޮޖެކްޓެއްގައި\n12 ޖެނުއަރީ 2018 - 05:163comments\nމިދިޔަ އަހަރު ރިލީޒް ކުރި "ބޮސް" އަށް ލިބުނު ކާމިޔާބީއާ ދޭތެރޭ ޕްރޮޑިއުސަރު ފާތުމަތު ނަހުލާ ހުރީ ވަރަށް ބޮޑަށް ހިތްހަމަޖެހިފަ އެވެ. އޭނާ ބުނެފައިވާ ގޮތުން 2019 އަކީ ޑައިރެކްޓް ކުރާ ފިލްމެއް ވެސް ސިނަމާ އަށް ވެސް އަންނާނެ އަހަރެކެވެ.\nއެކަމަކު އޭގެ ކުރިން ނަހުލާގެ އެހެން އުފެއްދުމެއް ބެލުންތެރިންނާ ހަމައަށް މި އަހަރު އައުމުގެ ފުރުސަތު އެބަ އޮތެވެ. އިންތިޒާރުކޮށްލަން ޖެހެނީ އަންނަ އެޕްރީލް މަހާ ހަމައަށެވެ.\nފޭސްބުކްގައި ނަހުލާ ވަނީ ސްކްރިޕްޓެއްގެ މަސައްކަތް ކުރަމުން އަންނަ ވާހަކަ ހިއްސާކޮށްފަ އެވެ. އޭގެ ތަފުސީލަކަށް ނުގޮސް ބުނެފައި ވަނީ ބޮޑު ޕްރޮޖެކްޓެއް ކުރިއަށް އެބަ އޮތް ކަމަށެވެ.\n"މި ބޮޑު ޕްރޮޖެކްޓް" އަކީ ކޮބައިތޯ އަހައިލުމުން ހިނިގަނޑެއް ޖަހާލައިފައި ނަހުލާ ބުނީ "މިއީ ފިލްމަކަށް ވުރެ ބޮޑު ޕްރޮޖެކްޓެއް" ކަމަށެވެ.\n"ބޭނުމެއް ނޫން އަދި ކޯއްޗެއް ކަމެއް ބުނާކަށް. މި އަންނަނީ ސްކްރިޕްޓް ލިޔަމުން. ފެބްރުއަރީ އެންޑާ ހަމައަށްދާ އިރު، މީގެ މަސައްކަތް އެއްކޮށް އޮންނާނީ ނިމިފައި. އަދި މާޗް 20 އާ ހަމައަށްދާ އިރު، ޕްރޮޖެކްޓް އޮންނާނީ ގާތްގަނޑަކަށް އެކީގައި ކޮމްޕްލީޓްވެފައި." ކާމިޔާބު ފިލްމްތަކާއި ޑްރާމާތަކެއް ގެނެސް ދީފައިވާ ޑައިރެކްޓަރު ބުންޏެވެ.\nނަހުލާ ބުނީ "ފިލްމަކަށް ވުރެ ބޮޑު ޕްރޮޖެކްޓް އެޕްރީލް ތެރޭގައި ފެންނަ ވަރު ވާނެ" ކަމަށެވެ.\n"އެކަމަކު އަދި ސީދާ ޑޭޓެއް ކަނޑައެއް ނާޅަން،" ތަކުރާރުކޮށް އެހުމުން ވެސް، ފިލްމެއްތޯ ޔަގީންކޮށް ނުދީ ނަހުލާ ބުންޏެވެ.\nއެހެންވެ ފަހަރުގައި "މި ބޮޑު ޕްރޮޖެކްޓް" އަކީ ވެބް ސީރީޒެއް ނުވަތަ ދިގު ދެމިގެންދާ ޑްރާމާ ސިލްސިލާއަކަށް ވެދާނެ ހެއްޔެވެ؟\nނަހުލާ އަލަށް ލިޔަމުން އަންނަ ސްކްރިޕްޓުން ތަންކޮޅެއް.\n"އެއެއް ވެސް ނުބުނާނަން މި ވަގުތަކު. އާ ކަމެއް ތައާރަފު ކުރަން ބޭނުންވެގެން ފަށާ މަސައްކަތެއް މިއީ،" ސްކްރިޕްޓަކީ އިޖުތިމާއީ އެކިއެކި މައްސަލަތަކަށް ވަރަށް ބޮޑަށް ފޯކަސްކޮށްގެން ލިޔަމުންދާ އެއްޗެއްކަން ފާހަގަކޮށް ނަހުލާ ބުންޏެވެ.\nއޭނާ ބުނީ މިއީ ވަރަށް ބޮޑު ކާސްޓަކާ އެކު ފަށާ މަސައްކަތެއް ކަމަށެވެ. އަދި މިހާރުގެ މަޝްހޫރު ބައެއް ތަރިންނާ އެކު އާ އެކްޓަރުންތަކެއް ވެސް ފެނިގެން ދާނެ ކަމަށް ބުންޏެވެ.\n"ސްކްރިޕްޓް މި ލިޔަނީ ބައެއް ތަރިން މައިންޑްގައި ވެސް ބައިންދައިގެން. އެކަމަކު އަދި އެއްވެސް ސްޓާރަކާ މިއާ ބެހޭ ގޮތުން ވާހަކައެއް ނުދައްކަން،" އާންމުކޮށް ލޯބީގެ ފިލްމްތައް ގެނެސް ދިން ނަމަވެސް 2016 ގައި "4426" ހަދައިގެން ބެލުންތެރިން ބިރު ވެސް ގަންނުވާލި ޑައިރެކްޓަރު ބުންޏެވެ.\nއިތުރު ލިޔުންތައް ކްރިސްޓަލް އެންޓަޓެއިންމެންޓްސް ފާތިމަތު ނަހުލާ ދިވެހި ފިލްމް އިންޑަސްޓްރީ\nސޮރީ، އަންނަ އަހަރަށް ފަސްކޮށްފި\nނަހުލާގެ ފޭނުންނަށް "ސޮރީ"\n"ގޮށްރާޅު" އަށް ފަހު ޝިނާންގެ ބިރުވެރި ފިލްމެއް\nCommercial Bank of Maldives\nFuel Supply Maldives Pvt Ltd Junior Administration Officer 12 Sep 2019\nGhiyasuddin International School IT Coordinator 11 Sep 2019


މަސްތުވާތަކެއްޗާއެކު ދެމީހަކު ރ.މަޑުއްވަރިން ހައްޔަރުކޮށްފި\nއަންގާރަ ،31 އޮކްޓޯބަރ 2017 / 8:13\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން ފުލުހުން ހިންގި ދެ އޮޕަރޭޝަނެއްގައި މަސްތުވާތަކެއްޗާއެކު ދެމީހަކު ރ. މަޑުއްވަރިން ހައްޔަރުކޮށްފިއެވެ.\nމި ދެމައްސަލައާ ގުޅިގެން ހައްޔަރުކޮށްފައިވަނީ 17 އަހަރުގެ ފިރިހެން ކުއްޖަކާއި 19 އަހަރުގެ ފިރިހެނެކެވެ. މި ދެމީހުންނަކީވެސް ދިވެހިންނެވެ.\nމި ދެމީހުންގެ ތެރެއިން 17 އަހަރުގެ ފިރިހެން ކުއްޖާ ހައްޔަރުކޮށްފައިވަނީ މަސްތުވާތަކެތި ގެންގުޅެ އެތަކެތި ބޭނުންކުރާކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ރ. މަޑުއްވަރީ ޕޮލިސް ސްޓޭޝަނުން ހިންގި އޮޕަރޭޝަނުގައި މި އޮކްޓޯބަރު މަހުގެ 27 ވަނަ ދުވަހުގެރޭ 22:15 ހާއިރު ކޯޓުއަމުރެއްގެ ދަށުން އޭނާ ދިރިއުޅޭ ގެ ބަލައިފާސްކުރުމަށް ފަހުއެވެ. އެގެ ބަލައިފާސްކުރިއިރު އެގޭގެ ގޯތިތެރޭގައި ހަދަމުންދާ ތަނެއްގެ ތެރެއިން މަސްތުވާތަކެތިކަމަށް ޝައްކުކުރެވޭ އެއްޗެއްހުރި ފިލްމް ހުސްކުރި ދަޅެއް ފެނިފައިވެއެވެ.\n19 އަހަރުގެ މީހާ ހައްޔަރުކޮށްފައިވަނީ މަސްތުވާތަކެތި ގެންގުޅެ އެތަކެތި ބޭނުންކުރާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނުގައި މި އޮކްޓޯބަރު މަހުގެ 27 ވަނަ ދުވަހުގެ 18:30 ހާއިރު މަޑުއްވަރީ ބޭރުމަގުން ހިނގާފައި ދަނިކޮންނެވެ. އޭނާ ފުލުހުންގެ ބެލުމުގެ ދަށަށް ގެނެސް ހަށިގަނޑު ބަލައިފާސްކުރިއިރު އޭނާގެ އަތުގައި އޮތް ޖިންސެއްގެ ޖީބުން މަސްތުވާތަކެތިކަަށް ޝައްކުކުރެވޭ އެއްޗެއްހުރި5ސެލޯފިންކޮޅު ފެނިފައިވެއެވެ.\nމި ދެމައްސަލައާ ގުޅިގެން ހައްޔަރުކޮށްފައިވާ ދެ މީހުންގެ ބަންދާމެދު ގޮތެއް ނިންމުމަށް ރ.އުނގޫފާރު މެޖިސްޓްރޭޓް ކޯޓަށް ހާޒިރުކުރުމުންވަނީ މިނިސްޓްރީ އޮފް ހޯމް އެފެއަރޒުން ކަނޑައަޅާ ތަނެއްގައި ބަންދުގައި ބެހެއްޓުމަށް މުއްދަތުދީފައެވެ. އެގޮތުން 17 އަހަރުގެ ފިރިހެން ކުއްޖާއަށް2ދުވަހުގެ މުއްދަތެއް ދީފައިވާއިރު 19 އަހަރުގެ މީހާގެ ބަންދަށް 10 ދުވަހުގެ މުއްދަތެއް ދީފައިވެއެވެ.\nމި ދެމައްސަލަ ރ.މަޑުއްވަރީ ޕޮލިސް ސްޓޭޝަނުން ދަނީ ތަޙްޤީޤު ކުރަމުންނެވެ.


Kean ge landun Juventus league hoadhumaai gaathah – adduLIVE\nކީންގެ ލަނޑުން ޔުވެންޓަސް ލީގު ހޯދުމާއި ގާތަށް\nApr 06, 2019, 23:49 މުޙައްމަދު އަދުހަމް\nދެވަނަ ހާފުގައި ކުޅެން ނިކުތް އިޓަލީގެ ޒުވާން ކުޅުންތެރިޔާ މޮއިސޭ ކީން ކާމިޔާބުކުރި ލަނޑާއެކު އޭސީ މިލާން ބަލިކޮށް ޔުވެންޓަސް އިން ލީގު ކާމިޔާބުކުރުމާއި ގާތަށް ޖެހިލައިފިއެވެ. މި މެޗުން ޔުވެންޓަސް މޮޅުވީ 2-1 އިންނެވެ.\nމި ނަތީޖާއާއެކު ޔުވެންޓަސް އަށް މިހާތަނަށް ކުޅުނު 31 މެޗުން 84 ޕޮއިންޓް ލިބިފައިވާއިރު ދެވަނައިގައި އޮތް ނަޕޯލީ އަށް 30 މެޗުން ލިބިފައިވަނީ 63 ޕޮއިންޓެވެ. ލީގުގައި މާދަމާ ރޭ ނަޕޯލީ ކުޅޭ މެޗުން ޖެނޯއާ އަތުން އެ ޓީމު ބަލިވެއްޖެނަމަ ޔުވެންޓަސް އަށް ލީގު ކަށަވަރުވެގެންދާނެއެވެ. މި މެޗުން ބަލިވި އޭސީ މިލާން އޮތީ 52 ޕޮއިންޓާއެކު ހަތަރުވަނައިގައެވެ. ވާދަވެރި އިންޓަ މިލާން އޮތީ ތިންވަނައިގައެވެ. އެ ޓީމަށް ލިބިފައިވަނީ 56 ޕޮއިންޓެވެ.\nއަނިޔާގެ ސަބަބުން ޕޯޗުގަލްގެ ތަރި ކްރިސްޓިއާނޯ ރޮނާލްޑޯ ނުލައި ލީގުގައި ޔުވެންޓަސް ކުޅުނު ހަތަރުވަނަ މެޗަށް އެ ޓީމުން ނިކުތީ ގިނަ ބަދަލުތަކާއެކުގައެވެ. އެގޮތުން، ލީގުގައި އެންމެފަހުން ކަލިއާރީ އަތުން 2-0 އިން މޮޅުވި މެޗުގެ ފުރަތަމަ އެގާރައަށް ކޯޗު މަސިމިލިއާނޯ އަލެގްރީ ވަނީ ފަސް ބަދަލެއް ގެނެސްފައެވެ.\nޔުވެންޓަސްގެ އެލިއާންޒް ސްޓޭޑިއަމްގައި ކުޅުނު މި މެޗުގައި ހީކުރިގޮތާއި ހިލާފަށް ކުރީން ލީޑްނެގީ މިލާނުންނެވެ. ފުރަތަމަ ހާފު ނިމެން ހަ މިނެޓަށްވެފައިވަނިކޮށް އެ ޓީމަށް މިލަނޑުޖަހައިދިނީ ޕޮލެންޑްގެ އުއްމީދީ ފޯވާޑް ކްރިސްޓޯފް ޕިއޮންޓެކް އެވެ. މި ހާފު ނިމުނީ 1-0 އިން މިލާން ކުރީގައިއޮވެގެންނެވެ.\nދެވަނަ ހާފުގައި ޔުވެންޓަސް އިން ކުޅުން ރަނގަޅުކުރިއެވެ. އޭގެ ނަތީޖާއެއްގެގޮތުން، 60 ވަނަ މިނެޓުގައި ލިބުނު ޕެނަލްޓީއަކުން ޕައޮލޯ ޑިބާލާ އެއްވަރުކޮށްދިންއިރު ޔުވެންޓަސް މޮޅުވި ލަނޑު، މެޗު ނިމެން ހަ މިނެޓަށްވެފައިވަނިކޮށް ޖަހައިދިނީ ބަދަލު ކުޅުންތެރިއެއްގެ ގޮތުގައި ކުޅެން ނިކުތް އުމުރުން 19 އަހަރުގެ ކީން އެވެ. ޔުވެންޓަސް އެންމެފަހުން ކަލިއާރީ އަތުން 2-0 އިން މޮޅުވި މެޗުގައި ލަނޑުޖެހުމަށްފަހު އުފާ ފާޅުކުރުމުން ކީން އަށް އިދިކޮޅު ޓީމުގެ ސަޕޯޓަރުން ނަސްލީގޮތުން ދިމާކޮށްފައިވާއިރު މިއީ މިވަގުތު ރަނގަޅު ފޯމެއްގައި ހުރި ކީން އެންމެފަހުން ކުޅުނު ފަސް މެޗުގައި ޖެހި ފަސްވަނަ ގޯލެވެ.\nޔުވެންޓަސް އަށް ދެން އޮތީ ޔުއެފާ ޗެމްޕިއަންސް ލީގުގެ ކުއާޓާ ފައިނަލްގައި އަންނަ ބުދަ ދުވަހުގެ ރޭ ހޮލެންޑްގެ އަޔެކްސް އެމްސްޓެޑަމްއާ ދެކޮޅަށް ކުޅޭ މެޗެވެ. އަޔެކްސްގެ ދަނޑުގައި ކުޅުމަށް ހަމަޖެހިފައިވާ މި މެޗު ފަށާނީ ރާއްޖޭގަޑިން ދަންވަރު 00:00 ގައެވެ.


vnews - Influenza ge sifaigai anna maraai Dhivehiraajje.\nއިންފްލުއެންޒާގެ ސިފައިގައި އަންނަ މަރާއި ދިވެހިރާއްޖެ\nއެމެރިކާގެ ކެންސަސްގައި ސްޕެނިޝްފްލޫ ޖެހުނު މީހުންނަށް ފަރުވާދިނުމަށް 1918 ގައި ގާއިމުކުރި ވަގުތީ ހަސްފަތާލެއް\nއިންފްލުއެންޒާއަކީ ދުނިޔެއަށް އާ ބަހެއް ނޫނެވެ. ދިވެހިންނަށްވެސް އާ ބަހެއް ނޫނެވެ. އިންފްލުއެންޒާގެ ނުރައްކާތެރިކަން އެއްފަހަރަށްވުރެ ގިނަފަހަރު މުޅި ދުނިޔެ ވަނީ ތަޖުރިބާކޮށްފައެވެ. އޭގެ ތެރޭގައި ދިވެހިންވެސް ޝާމިލްވާގޮތަށެވެ.\nއިންފްލުއެންޒާގެ އެކިވައްތަރު އެކިދުވަސްވަރު އެކި ސަބަބުތަކާހެދި ދުނިޔޭގެ އެކި ހިސާބުތަކަށް ފެތުރި ދާދިކުޑަދުވަސްކޮޅެއްގެ ތެރޭގައި އެތަކެއް ސަތޭކަ މިލިޔަން މީހުން މަރުވެގެން ގޮސްފައިވެއެވެ. މީގެ އެއްމިސާލަކީ މީލާދީން 1918 ވަނަ އަހަރު ކުރިމަތިވި ސްޕެނިޝް އިންފްލުއެންޒާއެވެ. މިހާރުގެ ހޯދުންތަކުން އެނގޭގޮތުގައި އެއީވެސް އެޗްވަންއެންވަންއެވެ. އޭގެ އަސަރު ދުނިޔޭގެ ހުރިހާ ކަންކޮޅުތަކަށް ފެތުރި ދެއަހަރުގެ ތެރޭގައި މަދުވެގެން ފަސްސަތޭކަ މިލިޔަން މީހުންނަށް ރޯގާޖެހި އޭގެ ތެރެއިން މަދުވެގެން ސަތޭކަ މިލިޔަން މީހުން މަރުވިއެވެ. އެއީ އޭރު ދުނިޔޭގެ އާބާދީއަށް ނިސްބަތްކުރާއިރު ފަސް އިންސައްތައެވެ.\nސްޕެނިޝް އިންފްލުއެންޒާގެ އަސަރު ދިވެހިރާއްޖެއަށްވެސް ފޯރިއެވެ. ރާއްޖޭގައި މިރޯގާގައި މަރުވެދިޔައީ ކިތައްމީހުންކަން ރަސްމީ ހިސާބުކިތާބުން ފެންނަން ނެތަސް ރާއްޖޭގެ އެކިހިސާބުތަކުގައި ތުންތުންމަތިން ދެކެވެމުން އައި ވާހަކަތަކަށް ރިއާޔަތްކުރާއިރު ވަރަށް ގިނަ އަދަދެއްގެ ބަޔަކު މަރުވިކަން ޔަގީންކުރެވެއެވެ. ބައެއް ރަށްރަށުގައި މަރުވާ މީހުންގެ އަދަދު ގިނަކަމުން ވަޅުލުންވެސް ދަތިވާ ހިސާބަށްދިޔައެވެ. އައްޑުއަތޮޅުގެ ތާރީޚީ ބައެއް ލިޔުންތަކުން ފާހަގަ ކުރެވޭގޮތުގައި އެއަތޮޅުގެ ބައެއް ރަށްރަށުގެ އާބާދީ ދެބައިކުޅަ އެއްބަޔަށްވުރެވެސް ބޮޑަށް ތުނިވެގެން ދިޔައެވެ. އިހުގެ ދިވެހި މުސްކުޅިންވެސް މި ރޯގާއަށް ކިޔައި އުޅުނީ އިންފްލުއެންޒާއެވެ.\nމާލޭގައި ރަސްކަމުގެ ފަރާތުން އަމުރުކުރައްވައިގެން އިންފްލުއެންޒާއިން ރައްކާތެރިވުމަށް ވަރަށްގިނަ ފިޔަވަޅުތައް އެޅިކަމަށް ބުނެވެއެވެ. އޭރު ރަސްކަމުގައި ހުންނެވީ ސުލްތާން މުހައްމަދު ޝަމްސުއްދީނެވެ. ބޮޑުވަޒީރަކީ އަތިރީގޭ އަބްދުލްމަޖީދު ރަންނަބަނޑޭރިކިލެގެފާނެވެ. އޭރު ރާއެްޖޭގައި މިޒާތުގެ ކަންކަމަށް މީހުންގެ ހޭލުންތެރިކަން ހުންނަގޮތުންނާއި ވަސީލަތާއި އިލްމު ހުރިނެތްގޮތުން އިންފްލުއެންޒާއިން ރައްކާތެރިވުމަށް ކުރެވުނު ގިނަކަންކަމަކީ ފަންޑިތައާއި ދުއާވެރިކަމުގެ ކަންކަމެވެ. ރާއްޖޭގެ ހާލަތު ކޮޅުނބުގައި ހުންނެވި އިނގިރޭސި ގަވަރުނަރު ގެންދެވީ ބައްލަވަމުންނެވެ. އެކަމަކު އިނގިރޭސީން ތިބީ އެހީފޯރުކޮށްދެވޭ ހާލަތަކު ނޫނެވެ. ސިލޯނުގައިވެސް އޮތީ މި އިންފްލުއެންޒާއެވެ. އިނގިރޭސިވިލާތުގައި އޮތީވެސް މި އިންފްލުއެންޒާއެވެ.\nސްޕެނިޝް އިންފްލުއެންޒާއަކީ އެޗްވަންއެންވަންކަން އެނގުނަސް ޖަވާބު ނުލިބޭ ވަރަށް ގިނަ ސުވާލުތައް އަދިވެސް އެބަހުއްޓެވެ. ހަށިގަނޑުގެ ދިފާއީ ނިޒާމު އެންމެ ވަރުގަދަވާން ޖެހެނީ ޒުވާނުންކަމަށްވާއިރު އެ ވަބާގައި މަރުވި ގިނަމީހުން ޒުވާނުންނަށްވީ ކީއްވެކަމާއި އެ ވަބާ ފެތުރުމަށް މެދުވެރިވީ ސަބަބާއި އަދި ފުހެވިގެން ނުވަތަ ގެއްލިގެން ދިޔައީ ކީއްވެގެންކަން އަދިވެސް އޮތީ ނުހޯދިފައެވެ. މިސުވާލުތަކުގެ ޖަވާބުއޮތީ ނޭގުމުގެ ތެރޭގައެވެ.\nފާއިތުވީ ތިންސަތޭކަ އަހަރުގެ ތާރީޚަށް ބަލާއިރު ކޮންމެ ގަރުނެއްގައި އިންފްލުއެންޒާގެ ކޮންމެވެސް ވަބާއެއް އެއްފަހަރު ނަމަވެސް މުޅި ދުނިޔެއަށް ފެތުރިފައިވެއެވެ. އެންމެފަހުން މުޅިދުނިޔެއަށް ކުރިމަތިވި މިފަދަ ވަބާއަކީ 2009 ވަނައަހަރު ފެތުރިގެންދިޔަ ސްވައިންފްލޫއެވެ. މިއީވެސް އެޗްވަންއެންވަން އެވެ. ދުނިޔޭގެ ސިއްހަތު ޖަމިއްޔާގެ ހިސާބުކިތާބުން އެނގޭގޮތުގައި ސްވައިންފްލޫގައި އެފަހަރު މުޅިދުނިޔޭގެ ކަންކޮޅުތަކުން މަދުވެގެން އަށާރަހާސް މީހުން މަރުވެފައިވެއެވެ. އެފަހަރުގެ ސްވައިންފްލޫގެ ނުރައްކާ ރާއްޖެއަށް ފޯރިނަމަވެސް މީހަކު މަރުވިކަމަށް ރިޕޯޓުކުރެވިފައި ނުވެއެވެ. އެފަހަރު އެންމެ ގިނައަދަދެއްގެ ބަޔަކު މަރުވީ އުތުރުއެމެރިކާއާއި ދެކުނު އެމެރިކާ އަދި އުތުރުއިރުމަތީ އޭޝިޔާއާއި ދެކުނު އޭޝިޔާގެ ގައުމުތަކުންނެވެ. ދެކުނު އޭޝިޔާއަކީ ރާއްޖެ ހިމެނޭ ސަރަހައްދެވެ.\nއިންފްލުއެންޒާގެ އެކި ދައުރަށް ބަލައިލާއިރު 1889 ގައި ރަޝިޔާ އާއި އުތުރު އޭޝިއާގެ ސަރަހައްދުތަކުގައި ފެތުރިގެންދިޔަ އިންފްލުއެންޒާގެ ވާހަކަ ބަޔާންކުރަންޖެހެއެވެ. އެފަހަރުވެސް ދެއަހަރުގެ ތެރޭގައި މިލިޔަނެއްހައި މީހުން މަރުވެގެންދިޔައެވެ. އޭޝިއާގެ ގައުމުތަކަށް 1957 ގައި ކުރިމަތިވި އޭޝިއަންފްލޫގައި ދެއަހަރުގެ ތެރޭގައި ދެމިލިއަނެއްހާ މީހުން މަރުވެފައިވެއެވެ. އަދި 1968 ގައި ފެތުރުނު ހޮންކޮންގްފްލޫގައިވެސް ދެއަހަރުގެ ތެރޭގައި މިލިއަނެއްހައި މީހުން މަރުވިއެވެ. ދުނިޔޭގެ ބައެއް ހިސާބުތަކަށް 1977ގައި ކުރިމަތިވި ރަޝިޔަންފްލޫއޭ ކިޔުނު އިންފްލުއެންޒާގައި ވެސް ވަރަށް ގިނަ އަދަދެއްގެ މީހުން މަރުވިއެވެ. އެކަމަކު މީގެ ތަފާސްހިސާބުތައް ޑަބްލިޔުއެޗްއޯއަކުން އާއްމެއް ނުކުރެއެވެ.\nއޭޝިއަންފްލޫއާއި ހޮންކޮންގްފްލޫ އަދި ރަޝިޔަންފްލޫގެ އަސަރު ރާއްޖެއަށް ފޯރިކަން ނުވަތަ ނޫންކަން އެނގޭނެ އެއްވެސް ރިކޯޑެއް ނެތެވެ. އޭރު ރާއްޖެއަކީ އެކަހެރިގޮތް ނެތި ދުނިޔެއަށް ހުޅުވެމުން އައި ތަނަކަށްވުމާއި ދަތުރުފަތުރުގެ ކަންތައް ހުރިނެތްގޮތުން މި އިންފްލުއެންޒާތަކުގެ އަސަރު ރާއްޖެއަށްވެސް ފޯރާފައި އޮތުން ވަރަށް ގާތެވެ. މީންކޮންމެ ފްލޫއެއްގެ ތާރީޚަށް ވިސްނާއިރު ފެތުރުމުގެ މުއްދަތަކީ ދެއަހަރެވެ. އެހާތަނުން އޮންނަނީ ހަމަޔަކަށް އެޅޭތަން އައިސްފައެވެ.


Bandhugai bahahtaigen Ibraa courtah haaziru kurumuge amureh nerefi\nބަންދުގައި ބަހައްޓައިގެން އިބްރާ ކޯޓަށް ހާޒިރު ކުރުމުގެ އަމުރެއް!\n01 އޭޕްރީލް 2021 - 17:31:25\nމަންދު ކޮލެޖުގެ ބާނީ އިބްރާހީމް އިސްމާއީލް (އިބްރާ)، ފުލުހުންގެ ބަންދުގައި ބަހައްޓައިގެން ސިވިލް ކޯޓަށް ހާޒިރު ކުރުމަށް އެ ކޯޓުން އަމުރެއް ނެރެފިއެވެ.\nމި އަމުރާއެކު އިބްރާ މި މައްސަލައިގައި ޓުވީޓެއް ކޮށްފައިވާއިރު، ސީއެންއެމް އަށް މިކަމާ ގުޅިގެން މައުލޫމާތު ދެއްވަމުން އިބްރާ ވިދާޅުވީ މި އަމުރަކީ ކުންފުންޏެއްގެ ޑިރެކްޓަރެއްގެ ހައިސިއްޔަތުން އޭނާ ކޯޓަށް ހާޒިރުވާން ނެރެފައިވާ އަމުރެއް ކަމަށެވެ.\nނަމަވެސް މި މައްސަލައިގައި ހިމެނޭ ކުންފުންޏަކީ އޭނާގެ ހިއްސާ އޮންނަ ކުންފުންޏެއްނޫން ކަމަށް އިބްރާ ވިދާޅުވިއެވެ.\nއިބްރާ ވިދާޅުވީ ސިވިލް ކޯޓުގެ އަމުރު ހިފައިގެން ފުލުހުން އައި ކަމަށެވެ. އަދި ފުލުހުން އައުމުން ފުލުހުންނާއެކު ދާން ތައްޔާރަށް ހުންނެވި ކަމަށާއި، ހައްޔަރު ކޮށްގެން ގެންދަންވީ ނުންތޯ ފުލުހުންގެ ކިބައިން ސުވާލު ކުރެއްވި ކަމަށް އިބްރާ ވިދާޅުވިއެވެ.\nމި މައްސަލައިގައި ހައިކޯޓުން މި އަމުރު ނެރެފައި ވީނަމަވެސް، ފުލުހުން އިބްރާ ހައްޔަރެއް ނުކުރެއެވެ. އިބްރާ ވިދާޅުވީ "ކޯޓަށް އެބުނާ ގަޑިއަށް ދަނިކޮށް ރަނގަޅު ކަމަށް" ފުލުހުން ބުނި ކަމަށެވެ.\nމީގެ އިތުރުން މި މައްސަލައިގައި އެއްވެސް އިރެއްގައި އެއްވެސް ޗިޓެއް ނުލިބޭ ކަމަށް އިބްރާ ވިދާޅުވިއެވެ. އިބްރާ ކުރެއްވި ޓުވީޓުގައިވެސް، އަދި ސީއެންއެމްއަށް ދެއްވި އިންޓަވިއުގައިވެސް، މިދިޔަ މަސްތެރޭ އެކި ފަހަރު މަތިން ކޯޓަށް ދިޔަ ކަމަށް އިބްރާ ވިދާޅުވިއެވެ.\nއިބްރާ ވިދާޅުވީ، ސިޔާސީ ދާއިރާގައި އުޅެފަ ތިބޭ މީހުން ވާހަކައެއް ދެއްކީމާ ނިޒާމުގެ ތެރެއިން މިކަހަލަ ކަންކަމާ ކުރިމަތިލާން ޖެހޭ ކަމަށާއި މިއީ އިބްރާއަށް އާ ކަމެއް ނޫން ކަމަށް ވިދާޅުވެފައެވެ.\nސިވިލް ކޯޓުން ނެރެފައިވާ މި އަމުރަކީ އިއްޔެ ނެރެފައިވާ އަމުރެކެވެ. އަދި މި އަމުރުގައި ވަނީ އަންނަ އާދިއްތަ ދުވަހު 13:45ގައި ފުލުހުންގެ ބެލުމުގެ ދަށުން އިބްރާ ސިވިލް ކޯޓަށް ހާޒިރު ކޮށްދިނުމަށް އަމުރު ކޮށްފައެވެ.\nސިވިލް ކޯޓުއިބްރާހިމް އިސްމާއީލް (އިބްރާ)ޕޮލިސް


Islaahu kurumuge mandate Supreme court ah eba oiy: Judiciary\nއިސްލާހު ކުރުމުގެ މެންޑޭޓް ސުޕްރީމް ކޯޓަށް އެބައޮތް: ޖުޑިޝަރީ\nޖުޑިޝަރީއިން މިއަދު ބޭއްވި ނޫސްވެރިންގެ ބައްދަލުވުމުގެ ތެރެއިން: އިސްލާހަށް އިސް ނެގުމުގެ ބާރު އެބަ އޮތް ކަމަށް ވިދާޅުވި - އަހުމަދު އަޔާދު | އަވަސް\nޝަރުއީ ދާއިރާ އިސްލާހު ކުރުމަށް މަގު ޗާޓް އެކުލަވާލައި، އެކަމަށް އިސް ނަގައިގެން މަސައްކަތް ކުރުމުގެ ގާނޫނީ ބާރު ސުޕްރީމް ކޯޓަށް އެބަ އޮތް ކަމަށް ޖުޑިޝަރީއިން ބުނެފި އެވެ.\nރޭ އުއްތަމަ ފަނޑިޔާރު ޑރ. އަހުމަދު އަބްދުﷲ ދީދީ ވަނީ ސުޕްރީމް ކޯޓުން އިސް ނަގައިގެން ކުރިއަށް ގެންދާ އިސްލާހީ ހަރަކާތުގެ މަގު ޗާޓް އިފްތިތާހުކޮށް ދެއްވާފަ އެވެ.\nއެ މަގު ޗާޓްގައި 20 ކަމެއް ހިމަނާފައިވާއިރު އެ ކަންކަމަކީ އަދި އެ މަގު ޗާޓަކީ ސުޕްރީމް ކޯޓުގެ މެންޑޭޓްގެ ބޭރު ކަމެއް ކަމަށް ބައެއް ގާނޫނީ ބޭފުޅުން ވަނީ ވިދާޅުވެފަ އެވެ. އަދި މަގު ޗާޓަށް ވަރަށް ބޮޑަށް ފާޑުވިދާޅުވެފައިވެ އެވެ.\nމިއަދު ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝް (ޑީޖޭއޭ) އިން ބޭއްވި ނޫސްވެރިންގެ ބައްދަލުވުމުގައި ޖުޑީޝަލް އެކެޑެމީގެ ޗާންސެލާ އަހުމަދު މާޖިދު ފާހަގަ ކުރެއްވީ އަދުލު އިންސާފު ގާއިމް ކުރުމުގެ އެންމެ މަތީ ފަރާތަކީ ސުޕްރީމް ކޯޓު ކަމަށް ގާނޫނު އަސާސީގައި ކަނޑައަޅާފައިވާ ކަމެވެ. އެ އުސޫލުގެ މަތިން ޝަރުއީ ދާއިރާ އިސްލާހު ކުރުމަށް އިސް ނެގުމުގެ މެންޑޭޓް ސުޕްރީމް ކޯޓަށް އޮންނާނެ ކަމަށެވެ.\n"އަދުލުއިންސާފު ގާއިމް ކުރުމުގެ އެންމެ މަތީ ފަރާތަކީ ސުޕްރީމް ކޯޓު، އެތަނެއް އިސްލާހު ކުރުމުގެ ބާރު ނޫނީ މެންޑޭޓް އެންމެ ބޮޑަށް އޮންނާނީ އެތަނެއްގެ އެންމެ އިސް ފަރާތަށް، މިސާލަކަށް ޖަމިއްޔާއެއް އިސްލާހު ކުރުމުގެ މަސައްކަތް އެންމެ ބޮޑަށް ކުރަން ޖެހޭނީ އެ ޖަމިއްޔާއެއްގެ އެންމެ އިސް ފަރާތަށް،" މާޖިދު ވިދާޅުވި އެވެ.\nތަންފީޒީ އިދާރާތަކާއި މިނިސްޓްރީތަކުގެ ކަންކަން އިސްލާހު ކުރަންވެއްޖެނަމަ، އެކަމަށް އިސް ނަންގަވަނީ ރައީސުލްޖުމްހޫރިއްޔާ ކަމާއި ޝަރުއީ ދާއިރާގައި ވެސް އޮންނާނީ އެ އުސޫލު ކަމަށް އޭނާ ވިދާޅުވި އެވެ.\nމާޖިދު ވިދާޅުވީ ގާނޫނު އަސާސީއިން ސުޕްރީމް ކޯޓަށް ދެ ހައިސިއްޔަތެއް ލިބޭ ކަމަށެވެ. އެންމެ އަދުލްއިންސާފު ގާއިމް ކުރުމުގެ އެންމެ މަތީ ފަރާތަށްވުމާއި އެންމެ މަތީ ކޯޓަށްވުން ކަމަށެވެ. އަދުލުއިންސާފު ގާއިމް ކުރުމުގެ އެންމެ މަތީ ފަރާތުގެ ހައިސިއްޔަތު ލިބިފައި އޮތުމުން ސުޕްރީމް ކޯޓުގެ ލަފަ އާއި އިރުޝާދާ ނުލައި ޝަރުއީ ދާއިރާ އިސްލާހު ކުރަން އުޅުމަކީ ދުސްތޫރު ދަންނަ ކަމެއް ނޫން ކަމަށް ވެސް ވިދާޅުވި އެވެ.\nސުޕްރީމް ކޯޓުން އިއުލާން ކުރި މަގު ޗާޓަކީ ޝަރުއީ ދާއިރާ އިސްލާހު ކުރުމުގެ ހެޔޮ ނިޔަތުގައި ކޮށްފައިވާ ކަމެއް ކަމަށާއި އެ މަގު ޗާޓް އެކުލަވާލާފައިވަނީ ހުރިހާ ފަރާތްތެއްގެ މަޝްވަރާގެ މަތިންކަން ވެސް މާޖިދު ފާހަގަކުރެއްވި އެވެ. އެގޮތުން ޓެކްނިކަލް ޓީމެއް އެކުލަވާލާފައިވާ ކަމާއި އެ ޓީމްގައި ބަންޑާރަ ނައިބްގެ ފަރާތުންނާއި ޕްރޮސިކިއުޓާ ޖެނަރަލްގެ ފަރާތުންނާއި ފުލުހުންނާއި ވަކީލުން ހިމެނޭ އެވެ. މަގު ޗާޓަށް އަމަލު ކުރާނެ ގޮތުގެ އެކްޝަން ޕްލޭން ވެސް އެކުލަވާލާނީ އެ ޓީމްގެ މަޝްވަރާ އާއި ލަފާގެ މަތިންނެވެ.\nމާޖިދު ވިދާޅުވީ މަގު ޗާޓުން ބުނެދޭ ވާހަކައަކީ އިސްލާހު ކުރަން ޖެހޭ ކަންކަން ކަމަށެވެ. އެކަމަށް ބޭނުންވާ ގާނޫނުތަކާއި އިސްލާހުތައް ގެނައުމަކީ ރައްޔިތުންގެ މަޖިލީހުގެ ޒިންމާއެއް ކަމަށެވެ. އެކަމަށް މަޖިލީހުން އެއްބާރުލުން ލަސްނުކޮށް ދޭނެ ކަމުގެ އުއްމީދު އެބަ އޮތް ކަމަށް ވެސް މާޖިދު ވިދާޅުވި އެވެ.\nމިސާލެއްގެ ގޮތުން ޖުޑީޝަލް ސާވިސް ކޮމިޝަން (ޖޭއެސްސީ) އިސްލާހު ކުރުން މާޖިދު ފާހަގަ ކުރެއްވި އެވެ. އެއީ ކުރަން ޖެހޭ ކަމެއްކަން ޖުޑިޝަރީއިން ބޭއްވި ކޮންފަރެންސްގައި އެންމެން ވެސް ފާހަގަކުރި އެވެ. މަގު ޗާޓްގައި އެކަން ހިމަނާފައިވަނީ އެހެންވެ އެވެ. ނަމަވެސް ޖޭއެސްސީ އިސްލާހު ކުރާނެ ގޮތުގެ ފަންނީ ލަފާ ދޭނީ ޓެކްނިކަލް ޓީމުންނެވެ. އެ ފަންނީ ލަފާއާ އެއްގޮތަށް ޖޭއެސްސީ އިސްލާހު ކުރުމުގެ މަސައްކަތް ކުރުމުގެ ޒިންމާ އޮންނާނީ ރައްޔިތުންގެ މަޖިލީހަށްކަން މާޖިދު ފާހަގަކުރެއްވި އެވެ. އެހެންކަމުން މިކަމަކީ އެންމެ ގުޅިގެން އެކުގައި ކުރަން ޖެހޭ މަސައްކަތެއްކަން އޭނާ ފާހަގަކުރެއްވި އެވެ.\nޖުޑީޝަލް އެޑްމިނިސްޓްރޭޓާ ޑރ. އަބްދުﷲ ނަޒީރު ވިދާޅުވީ މަގު ޗާޓްގައި ހިމެނޭ ހުރިހާ ކަމަކީ ވެސް ދައުލަތުގެ ތެރޭގައި ހިމެނޭ ކަންކަން ކަމަށެވެ. ދައުލަތުގެ ތެރޭގައި ތިން ބާރު ވަކިވެފައި އޮތް ނަމަވެސް ތިން ބާރަކީ ވެސް އެކުއެކީގައި މަސައްކަތް ކުރަން ޖެހޭ ތިން ބާރު ކަމަށެވެ.\n"އެހެންވީމަ ސަރުކާރުން އެ އިންތިޒާމްތައް ހަމަޖެހޭނެ ގޮތަކުން ޝަރުއީ ދާއިރާގެ ކޯޓުތަކާއި އެހެން ކަންކަން ވެސް ކުރިއަށް ދާނީ،" ނަޒީރު ވިދާޅުވި އެވެ.\nނަޒީރު ވިދާޅުވީ ޝަރުއީ ދާއިރާގައި ވެސް މައްސަލަތައް އެބަހުރި ކަމަށާާއި ފަންނީ ބައްދަލުވުންތައް ބާއްވައި އެކަންކަމަށް ހައްލު ހޯދުމަށް މަސައްކަތް ކުރަނީ އެހެންވެ ކަމަށެވެ. މަގު ޗާޓް ތަންފީޒުކޮށް ނިމިގެންދާއިރު، ހެޔޮ ބަދަލުތައް އަންނާނެ ކަމަށެވެ.\nސުޕްރީމް ކޯޓް ޝަރުއީ ދާއިރާ ގާނޫނީ ވަކީލުން\nފަނޑިޔާރުންނާމެދު ރުޅިވެރިކަން އުފައްދާތީ ހިތާމަކުރަން: ސުޕްރީމް ކޯޓު\nފާޑުކިޔައިގެން ފިޔަވަޅެއް ނާޅަން: ޖުޑިޝަރީ\nޖުޑިޝަރީ މަގު ޗާޓަށް މެންޑޭޓެއް ނެތް ކަމަށް ބުނެ ފާޑުކިޔަނީ!\nގާނޫނީ ވަކީލު ކަމުގެ ހުއްދަ 84 ފަރާތަކަށް ދީފި


އިންޑިއާގެ 700 މީހަކު ގެންދަން ރާއްޖެއަށް އިތުރު އަސްކަރީ މަަނަވަރެއް އަންނަނީ – Haftha\nThu, 28 May, 2020, 1:22 pm\nއިންޑިއާގެ 700 މީހަކު ގެންދަން ރާއްޖެއަށް އިތުރު އަސްކަރީ މަަނަވަރެއް އަންނަނީ\nކޮވިޑް-19 ގެ ސަބަބުން ރާއްޖޭގައި ތާށިވި އިންޑިއާ މީހުންގެ ތެރެއިން، އިތުރު 700 މީހަކު އިންޑިއާއަށް ގެންދަން އެގައުމުގެ އިތުރު މަނަވަރެއް ރާއްޖެ އަންނަން ނިންމައިފިއެވެ.\nރާއްޖޭގައި ތިބި އިންޑިއާ މީހުން އަނބުރާ ގެންދަން އެ ގައުމުން މަސައްކަތް ކުރަން ފެށީ މި މަހުގެ 10 ވަނަ ދުވަހެވެ. ފުރަތަމަ ބުރުގައި 698 މީހުން ގެންދިޔަ އިރު ދެ ވަނަ ބުރުގައި 202 މީހުން އަދި ތިން ވަނަ ބުރުގައި 588 މީހަކު ގެންގޮސްފައިވެއެވެ.\nއޭގެ އިތުރުން އިއްޔެ ވަނީ ވައިގެ މަގުން ރާއްޖޭގައި ތިބި އިންޑިއާގެ 152 މީހަކު އަނބުރާ ގައުމަށް ގެންގޮސްފައެވެ. އެއާ އިންޑިއާގެ ފްލައިޓެއްގައި އެމީހުން ގެންގޮސްފައިވަނީ ބެންގަލޫރަށެވެ.\nއިންޑިއާ އިން ރާއްޖެ އަށް ކަނޑައަޅާފައިވާ ސަފީރު ސަންޖޭ ސުދީރު ވިދާޅުވީ، ރާއްޖޭގައި ތިބި 150 އަށްވުރެ ގިނަ މީހުން ގެންދިއުމަށް އިތުރު ފްލައިޓެއް ބާއްވާނެ ކަމަށެވެ. އެއީ މާލެއިން ނިއު ދެއްލީއަސް ބާއްވާ ފްލައިޓެކެވެ.\nކޮމިޝަނަރު އިތުރަށް ވިދާޅުވީ، އަންނަ ޖޫން މަހުގެ ފަސް ވަނަ ދުވަހު އިތުރު މަނަވަރެއް ވެސް ރާއްޖެ އަންނާނެއެވެ. މިއީ އިންޑިއާ މީހުން ބަލައި ރާއްޖެ އަންނަ ހަތަރު ވަނަ މަނަވަރެވެ. މާލެއިން ޓުޓިކޮރިންއަށް ދާ އެ މަނަވަރުގައި ރާއްޖޭގައި ތިބި އިންޑިއާގެ ގާތްގަނޑަކަށް 700 މީހުން ގެންދާނެ ކަމަށް ކޮމިޝަނަރު ސުދީރު ވިދާޅުވިއެވެ.\nރާއްޖޭގައި 27،000 އިންޑިއާ މީހުން ދިރިއުޅެމުން އަންނަ ކަމަށް އިންޑިއަން ހައި ކޮމިޝަނުން ބުނާއިރު ރާއްޖޭގައި ކޮވިޑް ފެތުރެން ފެށިއިރު ތިން ވަނަ އަށް އެންމެ ގިނައިން ބަލި ޖެހިފައިވަނީ އިންޑިއާ މީހުންނަށެވެ. އެގޮތުން ރެއާ ހަމައަށް އިންޑިއާގެ 119 މީހަކަށް ކޮވިޑް ޖެހިފައިވާ ކަމަށް ހެލްތު ޕްރޮޓެކްޝަން އެޖެންސީން ބުނެއެވެ.